Raees Yaameen Aai Eku Massaikkai Kuran Fettevee Bappa Vidhaalhuvumun: Gahssan - Vaguthu\nރައީސް ޔާމީނާއެކު މަސައްކަތް ކުރަން ފެއްޓެވީ ބައްޕަ ވިދާޅުވުމުން: ޣައްސާން\nމަނީ ލޯންޑަރިންގެ ކުށް ސާބިތުވެ ފަސް އަހަރު ދުވަހުގެ ޖަލު ހުކުމެއް މިހާރު ތަންފީޒު ކުރައްވަމުން ގެންދަވާ ކުރީގެ ރައީސް، އަދި އިދިކޮޅު ލީޑަރު އަބްދުﷲ ޔާމީންގެ ފަހަތްޕުޅުގައި މަސައްކަތް ކުރައްވަން ފެއްޓެވީ ބައްޕާފުޅުގެ އެދިލެއްވުމުގެ މަތިން ކަމަށް ޣައްސާން މައުމޫން ވިދާޅުވެއްޖެއެވެ.\nކުރީގެ ރައީސް އަދި މިހާރު ސަރުކާރު ކޯލިޝަން އެމްއާރްއެމްގެ އިންތިގާލީ ރައީސް، ރައީސް މައުމޫންގެ ދަރިކަލުން ޣައްސާން "ސަންގުޓީވީ"ގެ ޕްރޮގްރާމެއްގައި ވާހަކަދައްކަވަމުން ވިދާޅުވީ ރައީސް ޔާމިނާއެކު ސިޔާސީ މަސައްކަތް ކުރައްވަން ފެއްޓެވީ 2013ވަނަ އަހަރުގެ ރިޔާސީ އިންތިހާބުގެ ދުވަސްވަރު ކަމަށެވެ.\nރައީސް ޔާމީންގެ ވެެރިކަމުގައި ރައީސް މައުމޫނާއި ދެބޭފުޅުންގެ ހިޔާލުތަފާތުވެ ރައީސް ޔާމީންގެ ސަރުކާރާއި ދެކޮޅަށް ރައީސް މައުމޫނާއި އެމަނިކުފާނުގެ މުޅި އާއިލާ ނިކުންނެވިއިރުވެސް ޣައްސާން މައުމޫން ހުންނެވީ ރައީސް ޔާމީންގެ ފަހަތްޕުޅުގައެވެ. ޣައްސާން ވިދާޅުވީ އޭނާގެ އާއިލާ ތެރޭގައި ސިޔާސީ މައްސަލައެއް ޖެހުނު އެއީ ފުރަތަމަ ފަހަރު ނޫން ކަމަށެވެ. އަދި އަބަދުވެސް ގަބޫލުކުރައްވާ އުސޫލަކީ ކޮންމެ ކަހަލަ މައްސަލައެއް ވެސް ހައްލު ކުރެވޭނީ މަޝްވަރާ ކޮށްގެން ކަމަށް ޣައްސާން ވިދާޅުވިއެވެ.\n"އަޅުގަނޑަކީ ދުނިޔެއަށް އައީއްސުރެން ސިޔާސީ މަސްރަހެއްގައި އުޅޭ މީހެއް. ސިޔާސީ މައްސަލައެއް އަޅުގަނޑުމެންގެ އާއިލާގައި ޖެހުނު މިއީ ފުރަތަމަ ފަހަރެއް ނޫން. އަޅުގަނޑަށް ގަބޫލު ކުރެވެނީ ކޮންމެ މައްސަލައެއް ވެސް ހައްލު ކުރެވޭނީ މަޝްވަރާކޮށްގެން ކަމަށް. އެހެންވީމާ އަޅުގަނޑު ހުރީ ދެފަރާތާ ވާހަކަ ދެއްކޭ މީހެއްގެ ގޮތުގަ މައްސަލަ ހައްލު ކުރެވޭތޯ." ޣައްސާން ވިދާޅުވިއެވެ.\nޣައްސާން އެފަދައިން ވިދާޅުވިއިރު ރައީސް މައުމޫނާއި އެމަނިކުފާނުގެ ދަރިކަލުން ފާރިސް މައުމޫން ދާދިއަވަހަށް ރައީސް ޔާމީންގެ ދިފާއުގައި ވާހަކަދައްކަވާފާނެ ކަމަށް ވެސް އޭނާ ވަނީ ވިދާޅުވެފައެވެ.\nޣައްސާން މިހެން ވިދާޅުވީ އޭނާ އަށް އަމާޒުކޮށް އެމްޑީޕީއަށް ނިސްބަތްވާ ރައްޔިތުން މަޖިލީހުގެ އުނގޫފާރު ދާއިރާގެ މެންބަރު މުހައްމަދު ވަހީދު (ވައްޑެ) އާއި ފޭދޫ ދާއިރާގެ މެންބަރު މުހައްމަދު ނިހާދު ފާޑު ވިދާޅުވުމުން އެބޭފުޅުންނަށް ރައްދު ދެއްވާ ކުރެއްވި ޓްވީޓްތަކެއްގައެވެ.\nވައްޑެ އާއި ނިހާދު، ޣައްސާނަށް ފާޑުވިދާޅުވީ ރައީސް ޔާމީން މިނިވަން ކުރަން ސިއްރުން ހަދާނެ ޑީލެއް ނޯންނާނެ ކަމަށާއި، ރައީސް ޔާމީން މިނިވަން ކުރެއްވުމުގެ މަސައްކަތް ކުރައްވަމުން ގެންދަވަނީ ވަރަށް ފާޅުގައި ކަމަށް ޣައްސާން ވިދާޅުވުމުންނެވެ.\nވައްޑެ ކުރެއްވި ޓްވީޓެއްގައި ބައްޕާފުޅާއި ބޭބޭފުޅުގެ ދިފާޢުގައި ބަހެއް ބުނަން އޭރު ނުކެރުނީ ކީއްވެތޯ ޣައްސާނާއި ވަނީ ސުވާލު ކުރައްވާފައެވެ. ޝަރީޢަތެއް، ޙުކުމެއް ވެސް ނެތި އޭރު އެބޭފުޅުން ޖަލަށް ލާފައި ތިބި ކަމަށާއި، މިހާރު ޔާމީން އެންމެނަށް ވެސް ގަބޫލު ކުރެވޭ ވަރުގެ ބޮޑު ޙުކުމެއްގައި ކަމަށް ވައްޑެ ވިދާޅުވިއެވެ.\nވައްޑެއަށް ރައްދުދެއްވާ ޣައްސާން ވިދާޅުވީ ރައީސް ޔާމީން ޖަލަށް ލާފައި ވަނީ ސިޔާސީ ނުފޫޒުން ކަމަށެވެ. އެހެން ވިދާޅުވުމަށްފަހު ޣައްސާން ވަނީ ރައީސް ޔާމީނަށް އޭނާ ތާއިދު ކުރައްވާ ސަބަބުތައް ތަފްސީލްކޮށް "ސަންގް ޓީވީ" ގެ ޕްރޮގްރާމެއްގައި ދެއްކެވި ވާހަކަފުޅުތައް ހިމެނޭ ވީޑިއޯއެއް ބައްލަވާލެވުމަށް އެދިވަޑައިގެންފައެވެ.\nވައްޑެ ވަނީ ވީޑިއޯ "ކުރު ފިލްމެއްވަރު ވާތީ" އަދި އެއްކޮށް ބަލައި ނުލެވޭ ކަމަށް ވިދާޅުވެ ޣައްސާނަށް ރިޕްލައި ކުރައްވާފައެވެ. ވައްޑެ ވިދާޅުވީ ޔާމީނަށް ސިޔާސީ ނުފޫޒުން ޙުކުމެއް އައިނަމަ ޔަގީނުން ވެސް ބައްޕާފުޅާއި ބޭބޭފުޅު ވެސް އެކަން ފާހަގަ ކުރައްވާނެ ކަމަށް ދެކޭކަމަށެވެ.\nވައްޑެގެ ޓްވީޓަށް ޣައްސާން ވިދާޅުވީ "އިޝާރާތް ކުރެއްވި ކަންތައް ކޯލިޝަން މުގުރުމުން ފެންނަން ފަށާނެ. އެދުވަސް ދާދިއަވަހަށް ފެންނަކަހަލަ" ކަމަށެވެ. އާއިލީ ގުޅުންތަކާއި ރަހުމާއި ހަމްދަރުދީ ގެންގުޅުއްވަނީ ވަކި ޒަމާނަކުން ވަކި ކޯލިޝަނެއް މުގުރުމަށްފަހު ކަމުގައި ފާހަގަ ކުރެއްވީތީ ޝުކުރުވެރިވާ ކަމަށް ވައްޑެ، ޣައްސާނަށް ރައްދުދެއްވާ ވިދާޅުވިއެވެ.\nދެން ޣައްސާން ވިދާޅުވީ "އިޝާރާތް ކުރީ ތެލާއި ފެނުގެ ގުޅުމަށް. ލެއާއި ލޭގެ ގުޅުން ބަދަހި." ކަމަށެވެ.\nޖޫން 1, 2020 16:07\nބަޑުރިޔާފެނު އެޅެމުންދަނީއޭ ، އޮޑިމަތިފަރާތަށް އެންމެންޖެހޭށޭ...\nއޭ ލޯބިވާ ޤައުމާއެވެ، ތިބާ އެއްވެސްުށެއްނުކުރާއިރު ބަޔަކު ނުކުމެ ތިބާއަށް އަޅެފަހެ މިދެނީ ކޮންވޭނެއްހެއްޔެވެ.\nލޯބިވާ ޤައުމާއެވެ، ދެރަނުވާށެވެ، އަހަރަމެންގެ ފުރާނަހުރިހާ ހިނދަކު ތިބާ އެކަނިކޮށްނުލާނަމެވެ.\nލޯބިވާ ޤައުމާއެވެ.. ބަޔެއްގެ އަޅުވެތިކަމަށް ތިބާ ދޫކޮށްލާފާ\nލިބޭމަންފާއެއް ހޯދަން މިދަރިން ބޭނުމެއްނޫނެވެ.\nއޭ ލޯބިވާ ޤައުމާއެވެ. ކޮންމެދުވަހަކު ތިބާ އަޅާ ކަރުނައާއި ވޭން އަހަރަމެން އެބަދެކެމެވެ. ތިބާގެ ގެދޮރޮ ކަމުގައިވާ މިސްކިތްތަކާއި ، ތިބާގެ ވަހުދަތުކަމުގައިވާ އިސްލާމް ދީން ފުނޑާލަން ތިބާގެ އަދުއްވުން މަސައްކަތްކުރާތަން ފެނެއެވެ\nއޭލޯބިވާ ޤައުމާއެވެ. މިޤައުމު ސަލާމަތްކުރުމަށް އަހަރަމެން ރ.ޔާމިންގެ މޮހިރުގައި ވަރަށް ރަގަޅަށް ސާބިތުވެ އެބަތިބީމވެ. އަދި ޢައްސާނާއި، ޕިންކް ލީޑަރުންނާއި ފަޅުވެރިންތިބީ ތިބާ އޮޔާދޫކޮށް އޮޅުދުކަރައިގެ ގޮޑްދޮށަށް ލައްގަން ދޫކޮށްލާގޮތަކަށްނޫނެވެ. އަދި ތިބާ ދިފާއު ކުރަން ހުވާކޮށްގެންތިބި ހިތްވަރުގަދަ ދަރިން ޖިހާދުވާނެކަމީ ހަމަ ޔަގީންކަމެޖެވެ...\nޖޫން 1, 2020 16:18\nމަސައްކަތް ކުރައްވަމުން ގެންދަވާ އަދިވެސް. ކުރިޔަށް އޮތް ތަނުގަވެސް. ކޯލިޝަން މުގުރުމުން ކަންވާނެ ގޮތެއް ނޭގޭ ދެއްތޯ؟ އަޅުގަނޑުމެން ހީކުރިން 2020 އަކީވެސް ހަމަ ރަނގަޅު އަހަރެއްކަމަށް. އެކަމަކު 2020ގަ ވައިރަސް ހުރެގެން ޑިލީޓް ކުރާހިސަބުގަ ނޫންތޯ މިތިބީ. ލެ އާއި ލޭގެ ގުޅުން ވަރުގަދަކަމުން މަނިކުފާނުގެ ބައްޕާފުޅާ (އުމުރުން 80 އަހަރުގަ)، ބޭބޭފުޅާ، ޅިޔަންފުޅާ މާލޭގެ ހަތަރުގަމުގަ ގަންހިންގީ. އަތްދަމާލީމަ އަތްފޯރާ ހިސާބުގަ ނޫންތޯ "އެހިތި މާޒީ" އޮތީ. "އަނގަ އޮތިއްޔަކާ ކާޅެއްނުކާނެ" ވިއްޔަ. ދެމިދާނެ ކޮންމެ ހާސަރެއްވެސް.\nޖޫން 1, 2020 16:36\nބައްޕާފުޅު ވިދާޅުވީ ހަމައެކަނި އެވާހަކަތޯ؟ ބައްޕާފުޅު ޖަލުގައި އޮންނެވި އިރުވެސް ކަންކުރެއްްވި ހަމަ އެގޮތަށްތޯ؟\nޖޫން 1, 2020 17:35\nބައްޕާ ފުޅު ގެ އަގު ވެއްޓޭ ގޮތަށް ވާހަކަ ނުދެއްކުމަށް ޣައްސާނަށް އިލްތިމާސް ކުރަމެވެ\nޖޫން 1, 2020 18:43\nމިއަދު މީނައަށް ބައްޕައެއް ފެނިގެން ދޯ މިއުޅެނީ. ބައްޕާފުޅު ބުނެގެން ފެއްޓީ. ހަމައެ ބައްޕާފުޅު އެންމެ ބޭނުނ ޖެހުނު ދުވހު ބައްޕާފުޅު ބުނެގެން ކީއްވެ ނުހުއްޓީ.\nޖޫން 1, 2020 18:47\nމައުމޫން ގެ އަގު ވައްޓާނުލުމަށް އިލްތިމާސް ކުރަން... ފުރަބަންދުގަ ވަރަށް ގިނަމީހުނަށް ނަފުސާނީ ގޮތުން އަސަރުކޮށް ދެކޮޅު ނުޖެހޭވާހަކަތައް ސޯޝަލް މީޑީއާގަ ދައްކާ... އަޅުގަނޑަށް ހީވަނީ މީ އޭގެ ކަމެއްހެން...\nޖޫން 1, 2020 19:04\nލީޑަރެއްގެ ސިފަތައްއެބަހުރި ތިގޮތުގާ ފަސްނުބަލާ ކުރިޔަދިއުމަށް ފެނޭ\nޖޫން 1, 2020 19:22\nދަރިފުޅާ ޣައްސާން، ދެން ތި މްއުޟޫޢަށް މާގިނަ ވާހަކަ ދައްކާނެ ކަމެއްނެތް، މަންމަވެސް އަދި ބައްޕަވެސް ބޭނުމީ ދަރިފުޅު ތި ގޮތުގައި ހުންނަން،\nނަމަ ނަމަ ޕީ ޕީ އެމް ސަރުކާރެއްގަވެސް ، ބައްޕައަށް ލިބެމުންދާެއްޗަކުން ކުޑަ މިންވަރެއްވެސް އުނިވިޔަ ނުދޭތި، މީ މަންމަ ބުނަން އޮތްހާވެސް އެއްޗަކީ، ، ދަރިފުޅަށްވެސް އެނގޭނެ މި މަންމަ ބޭރު ޤައުމުތަކަށް ދާހިތްވާ ވަރު، އެންމެ ގިނަވިޔަސް ރާއްޖޭގަ މަޑުކުރެވޭނީ 15 ދުވަހު، ބޭރު ޤައުމަކަށް ނުދެވި މިތާ ތާށިވެފައި ހުރެ މަންމަ މިހިރަގެން މޮޔަވަނީ،\nޖޫން 1, 2020 19:28\nމަނިކުފާނުގެ "ލޭގެ ގުޅުންހިނގާ ތި ބޭބޭފުޅު" ގެ ވެރިކަމުގަ މަނިކުފާނުގެ ބައްޕާފުޅު (ވެރިކަމުގަ އެއިރު ހުރި ބޭފުޅާގެ އެއްލޭހިންގާ ބޭބޭފުޅު) ޖަލަށްލީ ކޮން ކުށެއްކޮށްގެން ތޯއެވެ؟ ކުށޭއް ނެތް ކަމަށް ވަންޏާ ބައްޕާފުޅުގެ ދިފާޢުގައި ނުނިކުންނެވީ ކީއްވެގެންތޯއެވެ. އަނެއްކާ ބައްޕާފުޅު ޖަލަށްލީ ކުށެއްކޮށްގެން ކަމުގަ މަނިކުފާނި ޤަބޫލު ކުރައްވަނީ ތޯއެވެ. ތިޔަ އުޅުއްވަނީ ކާކަށް ކޮންތިއްތިއެއް ދައްކާނަމޭ ހިތާތޯއެވެ. އިޙްތިރާމަ ޤަބޫލް ކުރެއްވުން އެދެމެވެ.\nޖޫން 1, 2020 20:04\nބައްޕާފުޅަކީ މާބޮޑު އަގެއް އޮތް ބޭފުޅެއްނޫން. އެމްޑީޕީ އިންވަނީ ބައްޕާފުޅުގެ އަގު ވައްޓާލާފަ.\nކާޅު ކާ ކާ\nޖޫން 1, 2020 20:48\nކޮންޢާއިލާއެއްގައި ތޯ މައްސަލަ ނުޖެހެނީ އެކިޢާއިލާގެ ތެރޭގައި ޖެހޭނީ އެކިކަހަލަ މައްސަލަ އެކަން ހައްލުކުރަން ތިބޭނީ ވެސް ހަމައެމީހުން ނޫންތަ އެމްޑީޕީ މީހުން އެދޭކަމެއް ނޫންތަ ޢާއިލާއެކީ ވެގެއުޅުމަކީ އެކަމުން ވެސް އެނގިގެން ދަނީ އެމްޑީޕީ މީހުންގެ ހުރިނުބައި ނުލަފާ އަމިއްލަ އެނދުން ބޮޑުވަރު ޣައްސާނުގެ ޢާއިލާ އެންމެން އެކައްޗަކަށް ވެގެން އުޅުނަކަސް އެއީ އެމްޑީޕީ އަކާއި ބެހޭކަމެއް ނޫން އެއީ އެއްބައެއް އެމީހުން ގުޅެންވީވަގުތަކު ގުޅެއްވީމަގުޅޭނެ އެއީ އެމީހުންގެ އަމިއްލަ ކަމެއް އެކަމަކާ ލާދީނީ މީހުން ބެހި ކާޅެއްހެން ކާ ކާ ލައްވައި އަނގަ ބާނާނެ ކަމެއްނެތް އެމްޑީޕީ މީހުން ދުވަހަކުވެސް ހެޔޮހިތުން ރމައުމޫން އަކަށް ހެވެއް ނޭދޭނެ ދުވަހަކުވެސް:\nޖޫން 2, 2020 00:14\nމިއަދުއެކަށްޏެއް ނޫން އަބަދުވެސް ބައްޕަ ވާނީހަމަ ބައްޕަޔަށް އެމްޑީޕީ މީހުން ހަޖަމް ހިރުވާވަރުން ނުތިބެވިގެން ތިތެޅެނީ ދެންއަތްޖަހާ\nޖޫން 8, 2020 13:18\nބައްޕާފުޅުވެސް ނުރަނަގަޅު ކަމެއް ކުރަންޏާ އެކަމަކާ އެއްބަހެއް ނުވެވެވޭނެ.ބައްޕާފުޅަކީ އެކަކު. ހަތަރުލައްކަ ރައްޔިތުންގެ ދިފާޢުގައި ޢައްސާނު ތެދުވުމަކީ ޢައްސާނުގެ ހިތްވަރުގަދަކަން. މިއީ ޔާމީންގެ ރާއްޖެއެއްވެސް ނޫން މައުމޫނުގެ ރާއްޖެއެއްވެސް ނޫން. އެމްޑީޕީގެ ރާއްޖެއެއްވެސް ނޫން މިރާއްޖެ ފުން ވަޅުގަނަޑަކަށް ވެއްޓޭއިރު އެކަން ބަލަހައްޓައިގެން އިޚްލާސްތެރީންނެއް ނުތިބޭނެ.


ޙައްޤުތައް ގެއްލިއްޖެ، މިއީ މަގުމައްޗަށް ނުކުމެ ޙައްޤު ހޯދަންވީ ވަގުތު: ޝުޖާއު – Dhen.mv\nޙައްޤުތައް ގެއްލިއްޖެ، މިއީ މަގުމައްޗަށް ނުކުމެ ޙައްޤު ހޯދަންވީ ވަގުތު: ޝުޖާއު\nJune 13, 2020 - 4:15 pm\nޙައްޤު ހޯދުމަށް މަގުމައްޗަށް ނުކުތުމަށް ޕީއެންސީގެ ނައިބު ރައީސް ކުރީގެ ބާރަށު ދާއިރާގެ މެންބަރު އިބްރާޙިމް ޝުޖާއު ގޮވާލައްވައިފިއެވެ.\nމާލެ ސިޓީ ކައުންސިލްގެ މޭޔަރު ކަމަށް ޕީޕީއެމް ޓިކެޓްގައި ވާދަކުރައްވާ ކުރީގެ ހައުސިންގ މިނިސްޓަރ ޑރ.މުޙައްމަދު މުޢިއްޒު ފުލުހުންގެ އިދާރާއަށް ހާޟިރުކުރުމުން އެކަމާ އިހުތިޖާޖުކުރުމަށް އެމްއެމްއޭ ކައިރީގައި ހުންނަވައިގެން ވާހަކަ ދައްކަވަމުން ޝުޖާ ވިދާޅުވީ މި ސަރުކާރުން ދަނީ އިދިކޮޅު ފުނޑާލުމަށް މަސައްކަތްކުރަމުން ކަމަށެވެ.\nޝުޖާ ވިދާޅުވީ، ރައީސް އިބްރާޙިމް މުޙައްމަދު ޞާލިހާއި ރައްޔިތުންގެ މަޖިލީހުގެ ރައީސް އަޑިގައި ތައްބަވައިގެން އިދިކޮޅު އެއްކޮށް ފުޑާލުމަށް ދަނީ ކެނޑިނޭޅި މަސައްކަތް ކުރައްވަމުން ކަމަށެވެ. އެގޮތުން ނުޙައްގުން ރައީސް ޔާމީން ޖަލަށް ލާފައިވާކަމަށާއި، މިވަގުތު ސަރުކާރުގެ ޓާގެޓް ހުރީ ރައީސް ޔާމީންގެ ބޯހިޔާވަހިކަމުގެ ސިޔާސަތު ތަންފީޒުކުރުމުގައި އެންމެ އިސްކޮށް މަސައްކަތް ކުރެއްވި އަދި މިހާރުގެ ސިޓީކައުންސިލްގެ ޕީޕީއެމް ކެނޑިޑޭޓް ފްރޭމް ކުރުމަށް ކަމަށް ޝުޖާ ވަނީ ތުހުމަތުކުރައްވާފައެވެ.\n"މި ސަރުކާރުން ހިންގާ ކަންތައްތަކުގެ ވާހަކަ އަޅުގަނޑުމެން ދިވެހި ރައްޔިތުންނަށް ހާމަކޮށްދެއްވަމުން ގެންދާތީވެ، ޚާއްސަކޮށް ރައީސް ޔާމީންގެ ބޯހިޔާވަހިކަމުގެ ސިޔާސަތު ތަންފީޒުކުރެއްވުމުގައި އެންމެ އިސްކޮށް މަސައްކަތް ކުރައްވާ ޑރ.މުއިއްޒުއާއި އަޅުވައިގެން ނޫމަޑިގެ މައްސަލައިގައި ފްރޭމްކޮށް މުއިއްޒުގެ ކެންޑިޑެންސީ ބާޠިލުކުރުމަށް ސަރުކާރުން ދަނީ ވަރަށް ބޮޑަށް މަސައްކަތް ކުރަމުން: ޝުޖާ ވިދާޅުވިއެވެ.\nޝުޖާ އިތުރަށް ވިދާޅުވީ، ޙައްޤުތައް ގެއްލިއްޖެ ކަމަށާއި، ޙައްޤުތައް ހޯދުމަށް މަގުމައްޗަށް ނުކުންނަށް ޖެހިއްޖެކަމަށެެވެ. އެގޮތުން އެތައް ދިވެހި ރައްޔިތެއްގެ ވަޒީފާ ގެއްލިފައިވާއިރު ބޭރުގެ ފަރާތްތައް ވަޒީފާތަކުގައި އެބަތިބިކަމަށެވެ. ގޭގައި ބަަސްއަހައިގެން ތިބެގެން ލިބޭނެ އެއްވެސް މޮޅެއް ނެތްކަމަށް ވިދާޅުވަމުން ޝުޖާ ވިދާޅުވީ ޑިމޮކްރަސީ އޮންނަ ބޮޑެތި ޤައުމުތަކުގައިވެސް އޮންނަނީ ޙައްގުތައް ގެލުމުން މަގުމައްޗަށް ނުކުމެ އެކަމަށް އަޑު އުފުލުން ކަމަށެވެ. އެހެން ކަމުން ދިވެހި ރައްޔިތުން މަގުމައްޗަށް ނުކުންނަންވީ ވަގުތު ޖެހިއްޖެކަމަށްވެސް ޝުޖާ ވިދާޅުވިއެވެ.


Covid19:Gaathun kiru dhinumugai, eheevaan thayyaara huri mi anhen meehaa ah gina baehge thaureef - AO News\nކޮވިޑް19: ގާތުން ކިރުދިނުމުގެ، އެހީވާން ތައްޔާރަށްހުރި މިއަންހެން މީހާއަށް ގިނަ ބައެއްގެ ތައުރީފް\nއިންޑިއާގައި ކޮވިޑް19ގެ ހާލަތު ގޯސްވެ، ހޮސްޕިޓަލްތައް ފުރި އޮކްސިޖަނަށް ޖެހިފައިވާ މީހުންގެ އަދަދު ގިނަ ވަމުން އަންނައިރު މި ބަލީގެ ސަބަބުން އެ ގައުމުގެ އެތައް ބައެއްގެ ދިރިއުޅުމަށް ވަނީ އަސަރުކޮށްފައެވެ. ކޮންމެ ދުވަހަކު ގިނަ ބަޔަކު މި ބަލީގައި އެކަށީގެންވާ ފަރުވާ ނުލިބި މަރުވަމުން އަންނައިރު ބަލިޖެހިގެން މަރުވާ މާބަނޑު މީހުންނާއި އުމުރުން ދުވަސްވީ މީހުންގެ އަދަދު އަންނަނީ އިތުރުވަމުންނެވެ.\nމި ނުރައްކާތެރި ދަނޑިވަޅު އިންޑިއާގެ ގުވާޓީގެ އަންހެނަކު މި ވަނީ ވިހެއުމަށްފަހު ކޮވިޑްބަލީގައި މަރުވާ އަންހެނުންގެ ކުދިންނާއި، އަދި ބައްޔަށް ޕޮޒިޓިވްވުމާއި ގުޅިގެން ތުއްތު ކުދިންނާއި ވަކިން އުޅެން ޖެހިފައިވާ މައިންނަށް އެހީތެރިކަމުގެ އަތެއް ފޯރުކޮށްދީފައެވެ.\nއޮނީތާ ކްރިޝްނާ ޝަރްމާއަކީ އިންޑިއާގެ ގުވާޓީގައި ދިިރިއުޅެމުން އަންނަ، އުމުރުން ދެ މަހުގެ އަންހެން ކުއްޖެއްގެ މަންމައެކެވެ. ކޮވިޑް19ގެ މިނުރައްކާތެރި ދަނޑިވަޅު މައިމީހާގެ ގާތުން ކިރު ނުލިބިފައިވާ އެތައް ކުދިންނަކަށް އޭނާ ގާތުން ކިރުދެމުން އަންނައިރު އޭނާ ވަނީ އެއްވެސް މީހަކު އޭނާގެ އެހީއެއް ބޭނުންވާނަމަ އެކަން އެންގުމަށް އެދިފައެވެ.\n“އަލަށް އުފަންވާ ކުއްޖަކަށް ގާތުން ކިރުދޭން ބޭނުންވިޔަސް އަދި ދަރިފުޅުގެ މަންމަ ބައްޔަށް ޕޮޒިޓިވްވެގެން ނުވަތަ މަރުވެގެން އެ ދަރިފުޅަށް، ގާތުން ކިރުދޭން ބޭނުންވާނަމަ އަހަންނަށް މެސެޖްކޮށްލާ. މި ވަގުތު އަހަރެން ދިރިއުޅެނީ ގުވާޓީގައި ކަމުން މި ތަނުގައި ދިމާވާ މިފަދަ ހާލަތުގައި އަހަރެން މިހިރީ އެ ކުދިންނަށްޓަކައި އެހީވާން ތައްޔާރަށް. މިއީ އަހަންނަށް ކޮށްދެވޭނެ ކަމަކީ” އޭނާގެ ޕޯސްޓުގައި ބުނެފައިވެއެވެ.\nއޮނީތާގެ މި ޕޯސްޓާއެކު ގިނަ ބަޔަކު އޭނާއަށް ތައުރީފުކޮށް ސާބަސް ދެމުން އަންނައިރު މިއީ މިފަދަ ނާޒުކު ދަނޑިވަޅެއްގައި ތުއްތު ކުދިންނަށް ކޮށްދެވޭނެ ވަރަށް ބޮޑު ހެޔޮކަމެއްގެ ގޮތުގައި ގިނަ ބަޔަކު ވަނީ ސިފަކޮށްފައެވެ/\nކޮވިޑް19އިންޑިއާއިންޑިއާގެ ގުވާޓީއޮނީތާ ކްރިޝްނާ ޝަރްމާ\nނޭޕާލް ބަލިކޮށް އިންޑިއާ އިން ތަށިއުފުލާލައިފި\nޕީސީއާރް ޓެސްޓު ނަހަދާ ދަތުރުކުރެވޭނެ ރަށްތަކުގެ ލިސްޓަށް ގއ.ކޮނޑޭ އިތުރުކޮށްފި\nވިލިނގިލީ މޮނިޓަރިން ހާލަތު އުވާލާއިފި\nކޮވިޑް19 ގއ.ގެމަނަފުށި: އިތުރު9މީހަކު ފައްސިވެއްޖެ


ކޯވިޑް-19 : އައިޖީއެމްއެޗްގައި އެކަނިވެސް 20،000 ވުރެ ގިނަ ސާމްޕަލް ޓެސްޓްކޮށްފި ކޯވިޑް-19 : އައިޖީއެމްއެޗްގައި އެކަނިވެސް 20،000 ވުރެ ގިނަ ސާމްޕަލް ޓެސްޓްކޮށްފި\nކޯވިޑް-19 : އައިޖީއެމްއެޗްގައި އެކަނިވެސް 20،000 ވުރެ ގިނަ ސާމްޕަލް ޓެސްޓްކޮށްފި\nކޯވިޑް-19އަށް ސާމްޕަލް ނަގައި ޓެސްޓް ކުރުމުގެ މަސައްކަތުގެ ތެރެއިން -- ފޮޓޯ: ހެލްތު މިނިސްޓްރީ\nއިންދިރާ ގާންދީ މެމޯރިއަލް ހޮސްޕިޓަލުގައި ކޯވިޑް-19އަށް ޓެސްޓުކުރަން ހަދާ ޕީސީއާރް ޓެސްޓްގެ ވިހިހާހަށް ވުރެ ޓެސްޓް ހަދާފައިވާކަމަށް އެ ހޮސްޕިޓަލުން ހާމަކުރައްވައިފިއެވެ.\nއައިޖީއެމް ހޮސްޕިޓަލަކީ ރާއްޖޭގައި ކޯވިޑް-19އަށް ޕީސީއާރް ޓެސްޓްކުރެވޭނެ އިންތިޒާމު ހަމަޖެއްސި ފުރަތަމަ ހޮސްޕިޓަލެވެ.\nއައިޖީއެމްއެޗުން ވަނީ އެ ހޮސްޕިޓަލުގެ ލެބޯޓްރީގައި ކޯވިޑް-19އަށް ޓެސްޓުކުރަން ހަދާ ޕީސީއާރް ޓެސްޓްގެ ވިހިހާހަށް ވުރެ ގިނަ ޓެސްޓް ހަދާފައިވާކަން ހާމަކޮށް، އެ ހޮސްޕިޓަލުން ކުރި ޓުވީޓުގައި ވަނީ އެ ހޮސްޕިޓަލުގެ ލެބޯޓްރީގައި މަސައްކަތްކުރާ ހުރިހާ ސްޓާފުންނަށް ޝުކުރުއަދާކޮށްފައެވެ. އެގޮތުން ރައްޔިތުންނަށް މި ޚިދުމަތުގެ ބޭނުން ޖެހިފައިވާ މި ދަނޑިވަޅުގައި ލެބޯޓްރީ ޓެކްނީޝަނުން މެދުކެނޑުމެއްނެތި ކުރަމުންދާ ޚިދުމަތް އެ ހޮސްޕިޓަލުން ވަނީ ފާހަގަކޮށްފައެވެ.\nއައިޖީއެމްއެޗުން ކުރި ޓުވީޓް\nސަރުކާރުން ދަނީ ރާއްޖޭގައި ކޯވިޑްއަށް ޓެސްޓް ކުރެވޭ މިންވަރު އިތުރުކުރުމައްޓަކައި ގިނަ މަސައްކަތްތަކެއްކުރައްވަމުންނެވެ. އެގޮތުން މާލޭ ސިޓީން ކޯވިޑް-19އަށް ޓެސްޓްކުރުމުގެ ކެޕޭސިޓީ 1000 އިތުރުކޮށް ޖޫންމަހުގެ ކުރީކޮޅު އަތޮޅުތަކުގައި ޓެސްޓްކުރެވޭނެ އިންތިޒާމް ހަމަޖެއްސުމަށް މަސައްކަތް ކުރަމުންދާކަމަށް ހެލްތް މިނިސްޓްރީން މަޢުލޫމާތުދެއްވައެވެ. އެގޮތުން އައި.ޖީ.އެމް.އެޗްގެ މިހާރު ދުވާލެއްގެ މައްޗަށް 600 އެއްހާ ޓެސްޓް ހެދޭއިރު، މިމަހުގެ ތެރޭގައި އިތުރު މެޝިންތައް އިންސްޓޯލްކޮށް އެ ޢަދަދު 1000 އަށް އިތުރު ކުރުމަށް ދަނީ މަސައްކަތް ކުރަމުންންވެ.\nއައިޖީއެމްއެޗްގެ އިތުރުން މިވަގުތު ރާއްޖޭގައި ކޯވިޑް-19އަށް ޓެސްޓް ކުރެވޭނެ އިންތިޒާމު ހަމަޖައްސާފައި ވަނީ އޭޑީކޭ ހޮސްޕޓަލާއި ފުލުހުންގެ ފޮރެންސިކް ލެބޯޓްރީގައެވެ. އޭޑީކޭގައި ދުވާލަކަށް 500 ސާމްޕަލް ޓެސްޓްކުރެވޭ ކެޕޭސިޓީ ހުރިނަމަވެސް އެ ހޮސްޕިޓަލުން މި ވަގުތު ޓެސްޓުކުރަމުން ދަނީ ދުވާލަކަށް 50 ސާމްޕަލެވެ. މީގެ އިތުރުން ފުލުހުންގެ ލެބޯޓްރީގައި ދުވާލަކަށް 145 ސާމްޕަލް ޓެސްޓް ކުރެވޭނެއެވެ.\nމި ދަނޑިވަޅުގައި ސާމްޕަލް ނެގުން އިތުރު ނުކުރެވެނީ މިހާރު ބޭނުންކުރާ މެޝިންތަކަކީ މެނުއަލް ޕްރޮސެސް ބޮޑު މެޝިންތަކަކަށް ވުމުންކަމަށް އެންއީއޯސީގެ ތަރުޖަމާނު މުހައްމަދު މަބްރޫކް އަޒީޒް ވަނީ މީގެ ކުރިން ވަނީ ވިދާޅުވިއެވެ. މި މައްސަލަ ހައްލުކުރުމަށް އޮޓޮމޭޓެޑް މެޝިންތައް ގެނައުމުގެ މަސައްކަތް ކުރަމުންދާކަމަށް މަބްރޫކް ވިދާޅުވިއެވެ. އެގޮތުން މިފަދަ މެޝިންތައް އައިޖީއެމްއެޗް އަދި ޓްރީ ޓޮޕްގައި ބަހައްޓާނެއެވެ.


AC Milan aai Roma ah hamahama nimumeh - Vaguthu\nއޭސީ މިލާނާއި ރޯމާއަށް ހަމަހަމަ ނިމުމެއް\nއިޓާލިއަން ލީގުގައި ވާދަވެރި އޭސީ މިލާނާއި ރޯމާ ބައްދަލުކުރިމެޗު އެއްވަރުވެގެން ނިމިއްޖެއެވެ.\nމިލާނުގެ ސޭން ސީރޯގައި ކުޅުނު މިމެޗު ނިމުނީ ވާދަވެރި ކުރިމަތިލުމަކަށްފަހު 3-3 އިންނެވެ. މިއީ މިސީޒަނުގައި މިލާން މޮޅުނުވި ފުރަތަމަ މެޗެވެ.\nމެޗުގެ ދެވަނަ މިނެޓުގައި ރަފެއަލް ލިއާއޮ ތަނަވަސްކޮށްދިން ރީތި ފުރުސަތެއްގައި މުޅިން ހުސްކޮށްހުރެ މިސީޒަނުގައި މިލާނާއި އަލުންގުޅުނު ޒްލަޓަން އިބްރާހިމޮވިޗްވަނީ ލަނޑެއް ޖަހާ އެޓީމަށް ލީޑު ނަގައިދީފައެވެ.\nއެހެން ނަމަވެސް މެޗުގެ 14 ވަނަ މިނެޓުގައި ކެޕްޓަން އެޑިން ޒެކޯވަނީ ލަނޑެއް ޖަހާ ރޯމާއަށް ނަތީޖާ ހަމަހަމަކޮށްދީފައެވެ. މިއީ ލޮރެންޒޯ ޕެލެގްރިނީ ނަގައިދިން ހުރަސް މުޅިން ހުސްގޯލެއްގެ ތެރެއަށް ބޮލުން ފޮނުވާލައިގެން ޒެކޯ ކާމިޔާބުކޮށްދިން ލަނޑެކެވެ.\nމިހާފުގައި އޭސީ މިލާނުންވަނީ ލަނޑުޖަހާނެ އިތުރު ފުރުސަތުތަކެއް ތަނަވަސްކޮށްފައެވެ. އެގޮތުން މެޗުގެ 30 ވަނަ މިނެޓުގައި އަނެއްކާވެސް ކޯނަރަކުން ތަނަވަސްވި ފުރުސަތެއްގައި ސިމޯން ބޮލުން ފޮނުވާލި ނަމަވެސް މިފަހަރު ބޯޅަ އަމާޒުވީ ގޯލްގެ ދަނޑިއަށެވެ.\nއޭސީ މިލާނުގެ ހިލޭޖެހުންތަކާއި ކޯނަރުތަކުން ތަނަވަސްކުރާ ފުރުސަތުތަކުގައި ރޯމާގެ ގޯލަށް ނުރައްކާވި ނަމަވެސް މިހާފުގައި އިތުރު ލަނޑެއް ފެނިގެން ގޮސްފައެއްނުވެއެވެ.\nމެޗުގެ ދެވަނަ ހާފުވެސް މިލާނުން ފެށީ ވަރުގަދަކޮށެވެ. ދެވަނަ ހާފުގެ ދެވަނަ މިނެޓުގައި އަނެއްކާވެސް އެޓީމުންވަނީ އިތުރު ލަނޑެއް ޖަހާ ލީޑު ނަގާފައެވެ. ރޯމާގެ ދެކުޅުންތެރިން ކައިރިން ނައްޓާލުމަށްފަހު ލިއާއޮ އޭރިއާތެރެއަށް ނަގައިދިން ހުރަސް ވަރަށް ރަނގަޅަށް ބޯޅައަށް ހުސްވެހުރެ ގޯލްގެ ތެރެއަށް ފޮނުވާލީ އެލެކްސިސް ސެއިލަމޭކާސްއެވެ.\nމެޗުގެ ނަތީޖާ ދެވަނަފަހަރަށް ރޯމާއަށް ހަމަހަމަކޮށްދިނީ ލިބުނު ޕެނަލްޓީއެއްގައި ޖޯޑަން ވެރެޓައުޓްއެވެ. މިއީ އޭރިއާތެރެއިން ޕެޑްރޯއަށް އިސްމާއިލް ބެނަކަރ ކުރި ފައުލަކާއި ގުޅިގެން ލިބުނު ޕެނަލްޓީއެކެވެ.\nއޭގެ އަށް މިނެޓުފަހުން މެޗުގެ 79 ވަނަ މިނެޓުގައި އަނެއްކާވެސް މިލާނުން ވަނީ ލަނޑެއް ޖަހާ ތިންވަނަ ފަހަރަށް މެޗުގައި ލީޑު ނަގާފައެވެ. މިލާނުގެ ހަކަންއަށް ރޯމާގެ ޖިއާންލުކާ މަންޗިނީ ކުރި ފައުލަކާއި ގުޅިގެން ލިބުނު ޕިނެލްޓީ ގޯލްގެ ތެރެއަށް ވައްދާލައިގެން މިލާނުގެ ތިންވަނަ ލަނޑު އެޓީމަށް ކާމިޔާބުކޮށްދިނީވެސް އިބްރަހިމޮވިޗް އެވެ.\nމެޗުގައި ފެނިގެންދިޔަ ފަހު ލަނޑު ރޯމާއިން ނެގި ކޯނަރެއް ދިފާއުކުރަން އުޅުމުގެ ތެރޭގައި އިބްރަހިމޮވިޗަށް ހެދުނު ގޯހެއްގެ ފައިދާ ނަގާ އެޓީމަށް ކާމިޔާބުކޮށްދިނީ މަރާޝް އެވެ.\nމި ނަތީޖާއާއިއެކު އަދިވެސް ލީގުގެ ޕޮއިންޓް ތާވަލްގެ އެއްވަނައިގައި ފަސްމެޗުން 13 ޕޮއިންޓް ހޯދައިގެން އޮތީ އޭސީ މިލާނެވެ. ރޯމާއަށް 8 ޕޮއިންޓާއެކު ލިބެނީ ތާވަލްގެ ނުވަވަނައެވެ.


Vaguthee hahleh genes Fuvahmulakah karantu dheefi - One Online\nފުވައްމުލަކު ސިޓީ: ވަގުތީ ހައްލެއް ގެނެސް މިހާރު ވަނީ އެ ސިޓީއަށް ކަރަންޓް ދީފައި ---- ފޮޓޯ: އެފްވީއެމް\nވަގުތީ ހައްލެއް ގެނެސް ފުވައްމުލަކަށް ކަރަންޓް ދީފި\nޓްރާންސްފޯމަރަށް ދިމާވި މައްސަލައަކާއި ގުޅިގެން، ރޭ ފަތުހި މުޅި ފުވައްމުލަކު ސިޓީން ކަރަންޓު ކެނޑުނު ނަމަވެސް ވަގުތީ ހައްލެއް ގެނެސް ކަރަންޓް އަލުން ދީފި އެވެ.\nފުވައްމުލަކަށް ކަރަންޓްގެ ހިދުމަތް ދެމުންދާ ފެނަކަ ކޯޕަރޭޝަނުން މިއަދު ބުނީ، 2500 ކިލޯ ވޯޓްގެ ޓްރާންސްފޯމަރަށް ދިމާވި ޓެކްނިކަލް މައްސަލައަކާ ގުޅިގެން އެ ސިޓީން ކަރަންޓް މެދުކެނޑިފައިވާ ކަމަށާއި މައްސަލަ ހައްލު ކުރުމަށް އައްޑޫ ސިޓީން ޓްރާންސްފޯމަރެއް ގެންދިއުމުގެ މަސައްކަތް ކުރަމުން އަންނަ ކަމަށެވެ.\nއެހެން ނަމަވެސް ޓްރާންސްފޯމަރަށް ދިމާވި މައްސަލައަށް ވަގުތީ ހައްލެއް ގެނެސް މިހާރު ވަނީ މުޅި ސިޓީއަށް ކަރަންޓު ދީފައި ކަމަށް ފުވައްމުލަކު އިންޖީނުގޭގެ މެނޭޖަރު ހުސައިން ޝާފީ އިބްރާހިމް 'ވަން' އަށް ވަނީ ވިދާޅުވެފަ އެވެ.\n"ކަރަންޓް މި ކެނޑުނީ މެއިން ޓްރާންސްފޯމަރަށް ދިމާވި މައްސަލައަކާ ގުޅިގެން. ބޮޑަށް ބެލެވެނީ އޯވާރ ހީޓްވީ ކަމަށް،" ޝާފީ ވިދާޅުވި އެވެ.\nއެކަމަށް ވަގުތީ ހައްލެއް ގެނެސް ކަރަންޓް ދީފައިވާއިރު، އައްޑޫ އިން އިތުރު ޓްރާންސްފޯމަރެއް ގެނައުމުގެ މަސައްކަތް ކުރަމުންދާ ކަން ޝާފީ ފާހަގަކުރެއްވި އެވެ. އަދި ވިދާޅުވީ، އައްޑޫ އިން ގެނައުމަށް މަސައްކަތްކުރާ ޓްރާންސްފޯމަރު ލޯޑް ކުރުމުގެ މަސައްކަތް ކުރަމުން އަންނަ ކަމަށާއި ދާއިމީ ހެއްލެއް މާދަމާ ލިބޭނެ ކަމަށް އުންމީދު ކުރާ ކަމަށެވެ.\nފުވައްމުލަކަށް ވަގުތީ ގޮތުން ކަރަންޓް ދީފައިވާއިރު، ކޮންމެހެން ބޭނުން ކުރަން ޖެހޭ އިލެކްޓްރިކް އާލާތްތައް ނޫނީ ބޭނުން ނުކުރުމަށް ފެނަކަ އިން ވަނީ އެދިފަ އެވެ.\nގުޅޭ ޓެގު ޏ. ފުވައްމުލައް ފެނަކަ ކޯޕަރޭޝަން ފުވައްމުލައް ސިޓީ ކަރަންޓު


Rohingya refugeenah Bangladesh gai dhen jaagaeh neii - The Press\nރޯހިންޏާ ރެފިއުޖީންނަށް ބަންގްލަދޭޝްގައި ދެން ޖާގައެއް ނެތް!\nއައިޝާ ރީމާ 11 July 2019, 09:54\nމިޔަންމާ އަސްކަރިއްޔާގެ ސިފައިންގެ މީހަކު ފޯރިމަރަނީ/ފޮޓޯ: އޭޕީ\nމިޔަންމާގައި ހިންގަމުން ދިޔަ ހަމަނުޖެހުންތަކާ ގުޅިގެން ބަންގްލަދޭޝް އަށް އެތެރެވެގެން އުޅޭ ރޯހިންޏާ ދަރިކޮޅުގެ ރެފިއުޖީންނަށް މުއްދަތެއް ނެތް ގޮތަށް ހިދުމަތް ދެމުން ދިއުމުގެ ގާބިލުކަމެއް ބަންގްލަދޭޝްއަށް ލިބިފައި ނުވާކަމަށް އދގެ ކުރީގެ ސެކްރެޓަރީ ޖެނެރަލް ބަން ކީ-މޫން ވިދާޅުވެއްޖެއެވެ.\nބަން ވިދާޅުވީ ރޯހިންޏާ ރެފިއުޖީންނަށް ހިދުމަތް ކުރުމުގައި ދެމި އޮތް ބަންގްލަދޭޝް މިހާރު އޮތީ "ވަރުބަލި" ވެފައި ކަމަށެވެ.\nމިޔަންމާގެ އާބާދީއާއި އަޅާ ބަލާއިރު ބައި މަދު މީސްކޮޅެއްގެ ގޮތުގައި އޮތް ރޯހިންޏާ ދަރިކޮޅުގެ މުސްލިމުންނާ ދެކޮޅަށް މިޔަންމާގެ އަސްކަރިއްޔާއިން 2017 ވަނަ އަހަރުގެ އޯގަސްޓް މަހު ހިންގި ލާއިންސާނީ ޖަރީމާތަކަކީ، އދއިން ސިފަކުރާ ގޮތުގައި "ޤަތުލުއާންމެއްގެ ނިޔަތުގައި" ހިންގި ޖަރީމާތަކެކެވެ. މި ހަމަނުޖެހުންތަކުން ސަލާމަތްވުމަށް 900000 މީހުންވަނީ ރެފިއުޖީންގެ ގޮތުގައި ބަންގްލަދޭޝްއަށް އެތެރެވެފައެވެ.\nރޯހިންޏާ ރެފިއުޖީން ބަންގްލަދޭޝްގައި ދިރިއުޅެމުންދަނީ ކޮކްސް ބާޒާރު ސަރަހައްދުގައި ޖަހާފައިވާ ޖިފުޓިތަކެއްގައެވެ. ބަން ވަނީ މި ސަރަހައްދަށް ޒިޔާރަތްކުރައްވާ، ރޯހިންޏާ ދަރިކޮޅުގެ ރެފިއުޖީންގެ ހާލު ބައްލަވާލައްވާފައެވެ.\nބަންގްލަދޭޝްގައި ތިބި ރޯހިންޏާ ރެފިއުޖީން އަނބުރާ ގައުމަށް ގެންދިއުމުގެ އެއްބަސްވުން އެކުލަވާލާފައި ވީ ނަމަވެސް، އެކަން ތަންފީޒުކުރުމަށް މިޔަންމާގެ ސަރުކާރުން އެކަށީގެންވާ ގޮތެއްގައި ފިޔަވަޅުތަކެއް އަޅަމުން ނުދާކަން ބަން ވަނީ ފާހަގަކުރައްވާފައެވެ.\nކަންމިހެން އޮތްއިރު، ދިގު މުއްދަތަކަށް ރެފިއުޖީންނަށް ހިދުމަތް ކުރުމުގެ ގާބިލުކަން ބަންގްލަދޭޝްގެ ކިބާގައި ނެތްކަންވެސް ބަން ވަނީ ފާހަގަކުރައްވާފައެވެ.\n"ފޯސް މައިގްރޭޝަން އޮފް ރޯހިންޏާ: ދި އަންޓޯލްޑް އެކްސްޕީރިއަންސް"ގެ ނަމުގައި އެކުލަވާލަފައިވާ ރިޕޯޓް ބުނާ ގޮތުގައި 2017 ވަނަ އަހަރުގެ ޖަރީމާތަކުގައި މިޔަންމާ ސަރުކާރުން ވަނީ ރޯހިންޏާ ދަރިކޮޅުގެ 34000 މީހަކު ދިރިހުއްޓާ އަލިފާނަށްލާ އަންދާލާފައެވެ. 114000 މީހެއްގެ ގައިގައި ތަޅާ އަނިޔާކޮށްފައިވާއިރު، މިޔަންމާގެ ފުލުހުންނާއި ސިފައިން ހިންގި ރޭޕްގެ އަމަލުތަކުގެ ޝިކާރައަކަށްވީ އަންހެން ކުދިންނާ ބޮޑެތި އަންހެނުންގެ އަދަދުގެ 18000 އަށް އަރައެވެ.\nބަންގްލަދޭޝްއިންވެސް ވަނީ ރޯހިންޏާ ދަރިކޮޅުގެ އިތުރު ރެފިއުޖީންތަކަކަށް އެގައުމުން ފުރުސަތު ދެވެން ނެތްކަން އދއަށް އަންގާފައެވެ.\nއިތުރު ލިޔުންތައް ބަންގަލަދޭޝް ދުނިޔެ


SunOnline: IUM aai Aligarh Muslim University aa eku dharivarunnaa teacharunge exchange program eh\nއައިޔޫއެމްއާއި އަލީގަޅު މުސްލިމް ޔުނިވާސިޓީއާ ދެމެދު ދަރިވަރުންނާއި ޓީޗަރުންގެ އެކްސްޗޭންޖް ޕްރޮގްރާމެއް\nއަހުމަދު މިޒްޔާލް 13 Jul 2021, 13:51\nއަލީގަޅު މުސްލިމް ޔުނިވާސިޓީ ---\nއިންޑިއާގެ އަލީގަޅު މުސްލިމް ޔުނިވާސިޓީއާއި އިސްލާމިކް ޔުނިވާސިޓީ އޮފް މޯލްޑިވްސްއާ ދެމެދު ދަރިވަރުންނާއި ޓީޗަރުން އެއް ޔުނިވާސިޓީއިން އަނެއް ޔުނިވާސިޓީއަށް ބަދަލުކުރެވޭ އެމްއޯޔޫއެއްގައި ސޮއިކުރަން ތައްޔާރުވެއްޖެ އެވެ.\nރާއްޖޭގައި ހުންނަ އިންޑިއާ ހައިކޮމިޝަނުން ބުނި ގޮތުގައި ކުރިއަށް އޮތް ދެތިން މަސް ދުވަހުގެ ތެރޭގައި އެ އެމްއޯޔޫގައި ސޮއިކުރެވި، އެމްއޯޔޫއަށް އަމަލުކުރަން ފެށޭވަރު ވާނެއެވެ.\nއެ އެމްއޯޔޫގައި ހިމެނޭ ބައިތަކަކީ؛\nޓީޗިން އަދި ރިސޯސް ސްޓާފް އެކްސްޗޭންޖް\nއެއް މުއައްސަސާގެ ދަރިވަރުންނާއި މުވައްޒަފުން އަނެއް މުއައްސަސާގައި ކުރު ނުވަތަ ދިގު މުއްދަތުގެ ތައުލީމީ ޕްރޮގްރާމުތަކުގައި ބައިވެރިވެވޭ އަދި ދެ ދެ ޔުނިވާސިޓީގެ އޮތޮރައިޒްޑް އޮފިޝަލުންނަށް އެއް މުއައްސަސާއިން އަނެއް މުއައްސަސާއަށް ދަތުރުކުރަން މަގުފަހިވާ ނިޒާމެއް ގާއިމުކުރުން\nކުރު މުއްދަތުގެ ތަމްރީން އަދި އިންޓާންޝިޕް ޕްރޮގްރާމުތައް ގާއިމުކުރުން\nއައިޔޫއެމްއިން ބުނީ އެ އެމްއޯޔޫގެ ލިޔުންތައް، އައިޔޫއެމްއިން ޕާޓްނަޝިޕް ބޭނުންވާ މުހިންމު ދާއިރާތައް ހިމެނޭހެން ފައިނަލްކޮށް، ރާއްޖެއަށް ޓީމެއް ފޮނުވުމަށް އޭއެމްޔޫއިން މަސައްކަތް ކުރަމުންދާ ކަމަށެވެ.\nޒަމާނީ އިންޑިއާގެ އާކިޓެކްޓެއް ކަމަށްވާ ސައްޔިދު އަހްމަދު ހާން 1875 ވަނަ އަހަރު ހުޅުވައިދެއްވި އަލީގަޅު މުސްލިމް ޔުނިވާސިތީ އޭރު ގާއިމުކުރީ މުހައްމަދަން-އެންގްލޯ އޮރިއެންޓަލް ކޮލެޖެއްގެ ގޮތުގައެވެ. ނުވަތަ އިނގިރޭސިބަހުން އިސްލާމީ ތައުލީމު ދޭ ކޮލެޖެއްގެ ގޮތުގައެވެ.\nމިހާރު އެއީ ގާތްގަނޑަކަށް 40،000 ދަރިވަރުންނާއި 1,700 މުދައްރިސުން ހިމެނޭ ޕަބްލިކް ޔުނިވާސިޓީއެކެވެ. އޭއެމްޔޫގައި އާޓްސް، ޓެކްނޮލޮޖީ، މެޑިސިން، މެނޭޖްމަންޓް، ކޮމާސް، އެގްރިކަލްޗާ، ލައިފް ސައިންސް، ލޯ، ތިއޮލޮޖީ އަދި އިންޓަނޭޝަނަލް ސްޓަޑީޒް ފަދަ 13 ފެކަލްޓީ ހިމެނެ އެވެ. އަދި އެ ޔުނިވާސިޓީގެ ދަށުން ހަތް ހައިސްކޫލާއި ދެ ސެކަންޑްރީ ސްކޫލް ހިންގަ އެވެ.\nއޭއެމްޔޫއިން ވަނީ މިފަހުން ސެންޓާ ފޮ ޔުނިވާސިޓީ ވޯލްޑް ރޭންކިންގްސްއިން ޝާއިކުކުރި ރޭންކިންގައި އިންޑިއާގެ އަށްވަނައަށް އެންމެ ފެންވަރު ރަނގަޅު ޔުނިވާސިޓީގެ މަގާމު ހޯދާފަ އެވެ.


Anna Season Gai Fennaane, Evves Team Akaa Adhi Mashvaraa Nukuran - Imma - Vaguthu\nއަންނަ ސީޒަންގައި ފެންނާނެ، އެއްވެސް ޓީމަކާ އަދި މަޝްވަރާ ނުކުރަން - އިންމަ\n8 މަސް ކުރިން ( ފެބުރުއަރީ 10, 2019 )\nއިންމައަށް ރައީސް އެރުވި ޖާޒީ --- ފޮޓޯ / މިހާރު ނިޝާން އަލީ\nކުރިއަށް އޮތް ސީޒަނުގައި ކޮންމެވެސް ކްލަބަކުން ފެންނާނެ ކަމަށާއި، އަދި އެއްވެސް ކްލަބާ ރަސްމީކޮށް މަޝްވަރާ ނުކުރާ ކަމަށް ތަޖުރިބާކާރު ގޯލްކީޕަރު އިމްރާން މުހައްމަދު (އިންމަ) ބުނެފިއެވެ.\nއިންމަ "ވަގުތު"އަށް ވާހަކަ ދައްކަމުން ބުނެފައި ވަނީ ކުރިއަށް އޮތް ސީޒަނުގައި ފެންނާނެ ކަމަށެވެ. އެހެން ނަމަވެސް ޓްރާންސްފާގެ ވާހަކަތައް އަދި އެއްވެސް ކްލަބަކާއެކު ކުރިއަށް ނުދާ ކަމަށްވެސް އިންމަ ބުންޏެވެ.\n" ކުރިއަށް އޮތް ސީޒަނުގައި ކޮންމެވެސް ކްލަބަކުން ފެންނާނެ. އެކަމަކު އެއްވެސް ކްލަބަކާ ވާހަކަ ދެއްކި ކަމަށް ދެކެވޭ ވާހަކައަކީ ރަނގަޅު ވާހަަކައެއް ނޫން. އަދި އެއްވެސް ކްލަބަކާ ރަސްމީކޮށް ވާހަކަ ނުދައްކަން. އަދި ވަކިގޮތެއްވެސް ނުނިންމަން،" އިންމަ ބުންޏެވެ.\nއިންމަ މިހެން ބުނެފައި ވަނީ ގްރީން ސްޓްރީޓްސްއާއެކު އިންމަ ވާހަކަތައް ކުރިއަށް ގެންދާ ކަަމަށް ބައެއް ފަރާތްތަކުން ބުނެފައި ވަނިކޮށެވެ. ކުރިން އިންމައާއެކު ނިއު ރޭޑިއަންޓްގައި ގިނަ މެޗުތަކެއް ކުޅުނު އަލީ އަޝްފާގު (ދަގަނޑޭ)އާއި މުހައްމަދު އުމައިރު ގްރީންއަށް ދިޔުމަށް ނިންމާފައިވުމާއެކު އިންމަ އެ ކްލަބާ ގުޅޭނެ ކަމަށް ގިނަ ބަޔަކު ވާހަކަ ދައްކަމުން ދެއެވެ.\nނިމި ދިޔަ ސީޒަންގައިވެސް ނިއު ރޭޑިއަންޓް ސްޕޯޓްސް ކްލަބުން އިންމަ ފެނިފައިވާ އިރު، އޭނާ އެ ކްލަބުން ވަކި ކުރީ ސީޒަން ނިމެން ދަނިކޮށެވެ. ނިއުއިން އިންމަ ވަކިކޮށްފައި ވަނީ ކްލަބަށް އެކަށީގެންވާ ހިދުމަތް އިންމަގެ ފަރާތުން ނުލިބޭ ކަމަށް ބުނެއެވެ. އެހެން ނަމަވެސް، އެކަން ހިނގާ ދިޔައީ ނިއުއިން އިންމައަށް މުސާރަ ނުދޭތީ އޭނާ އެފްއޭއެމްއަށް މައްސަލަ ޖެއްސުމާއެކުގައެވެ.\nނިއުއިން ކްލަބުގެ 10 ކުޅުންތެރިޔަކަށް ދޭން ޖެހޭ 8.3 މިލިއަން ރުފިޔާ އޮތުމުން އެ ކްލަބު ވަނީ ސަސްޕެންޑް ކޮށްފައެވެ.\nނިއުގެ ގިނަ ކުޅުންތެރިންތަކަކަށް މުސާރައިގެ މައްސަލަ ދިމާވެފައިވާ އިރު، ނިއުއިން އިންމަ ޓީމުން ކަނޑާލުމާއެކު ގިނަ ބައެއްގެ ފާޑުކިޔުން ވަނީ ކްލަބަށް އަމާޒުނެފައެވެ. އެއީ ރާއްޖޭގެ ގިނަ ބަޔަކު ގަބޫލުކުރާ ގޮތުގައި އިންމައަކީ ރާއްޖޭގެ އެންމެ ޕްރޮފެޝަނަލް އަދި އެންމެ އިހުތިރާމް ބޮޑު ކުޅުންތެރިޔާއަށްވެސް ވާތީއެވެ.\nސަތާރަ އަހަރު ދުވަހު ރާއްޖޭގެ ގައުމީ ޓީމުގެ ގޯލް ބެލެހެއްޓުމަށްފަހު އިންމަ ގައުމީ ޓީމުން ރިޓަޔާ ކުރީ 2016 ވަނަ އަހަރުގެ އޮކްޓޯބަރު މަހުގައެވެ. ގައުމީ ޓީމާއެކު ކާމިޔާބީތަކެއް ހޯދި އިންމަ ވަނީ ރާއްޖޭގެ ކްލަބު ފުޓުބޯޅައިގައި ހުރިހާ ކާމިޔާބީއެއް ހޯދައިފައެވެ. އިންމަ ގައުމީ ޓީމުން ރިޓަޔާ ކުރި މެޗު މިދިޔަ މަހު ތެރޭގައި ކުޅެފައިވާ އިރު، އެ މެޗުގައި ދުނިޔޭގެ ލެޖެންޑްރީ ގޯލްކީޕަރު ޕީޓާ ޝޫމައިކަލް އަދި ރެއާލްގެ ލެޖެންޑް މިޝޭލް ސަލްގާޑޯ ބައިވެރިވިއެވެ.\n"ޒާތީވުމުން ހުރިހާ ގެއްލުމެއް ލިބޭނީ ފުޓުބޯޅައަށް، ދަގަނޑޭއަށް ޖާގަ ނުލިބެންވީ ސަބަބެއް ނެތް"\nއެފްއޭއެމްއިން ނިއު ސަސްޕެންޑް ކުރި ސަބަބާ މެދު ބޮޑެތި ސުވާލުތަކެއް\nމުސާރާއިގެ މައްސަލަ އަވަހަށް ނިންމައި ދިނުމަށް އިންމަ އެދިއްޖެ


Majleehun angaagothah amalu nukuraathee Raees Nasheed kanboduvun sarukaarah!\nމަޖިލީހުން އަންގާ ގޮތަށް އަމަލު ނުކުރާތީ، ނަޝީދުގެ ކަންބޮޑުވުން ސަރުކާރަށް!\nރައްޔިތުންގެ މަޖިލީހުން އަންގާ ގޮތަށް ސަރުކާރުން އަމަލު ނުކުރާތީ، ރައްޔިތުންގެ މަޖިލީހުގެ ރައީސް މުހައްމަދު ނަޝީދު ކަންބޮޑުވުންފާޅު ކުރައްވައި މަޖިލީހުގެ މިއަދުގެ ޖަލްސާގައި ވާހަކަފުޅު ދައްކަވައިފިއެވެ.\nކެތްތެރިކަން ކޮޅުންލާފައިވާ ކަމަށް ވިދާޅުވެ، ރައީސް ނަޝީދު މަޖިލީހުގައި މިއަދު ކަންބޮޑުވުންފާޅު ކުރީ މެމްބަރުން އަންގާ ގޮތްތަކަށް ސަރުކާރުގެ އިދާރާތަކުން އަމަލު ނުކުރާތީއެވެ. އެގޮތުން މާލޭގައި ތާށިވެފައި ތިބި އަތޮޅު ތެރޭގެ ރައްޔިތުން އެނބުރި ރަށަށް ދެވޭނެ ގޮތްތަކެއް ހަދަންޖެހޭ ކަމަށް ނަޝީދު ވިދާޅުވިއެވެ.\nމަޖިލީހުގެ މެމްބަރުންނަކީ ބާރުގަދަ ބައެއް ކަމަށާއި ބޭނުންފުޅުވީމަ، އިތުބާރު ނެތްކަމުގެ ވޯޓު ވެސް ނެގިދާނެ ކަމަށާއި ނަމަވެސް އެއީ އެބޭފުޅުން ބޭނުންވާ އަމާޒު ނޫން ކަމަށް ނަޝީދު ވިދާޅުވިއެވެ.\n"މި މަޖިލީހުގެ އިއްޒަތްތެރި މެމްބަރުން، ވަކި ކަމެއް ފާހަގަ ކުރާންފެށީމަ ސަރުކާރުގެ ކަންކަމާ ގުޅޭ ގޮތުން ހަވާލުވެ ތިއްބަވާ ބޭފުޅުން އެ މައްޗަށް އަމަލު ނުކޮށް ތިއްބަވާން ޖެހޭ ސަބަބެއް އަޅުގަނޑަކަށް ނުވިސްނޭ. ހުރިހާ ބޭފުޅުން ވެސް ކަންބޮޑުވާ ކަމެއް، ރައީސުލްޖުމްހޫރިއްޔާއަށް ވެސް އެނގިވަޑައިގަންނަވަންޖެހޭނެ އަތޮޅު ތެރޭ އެތައް ބަޔަކު މާލޭގައި ތާށިވެފައި ތިބުމުން، އެއީ އެތައް ބަޔަކަށް ބޮޑު ގެއްލުމެއް،" ރައީސް ނަޝީދު ވިދާޅުވިއެވެ.


މޯލްޑިވިއަންގެ ކޯލް ސެންޓަރު ބަންދުކޮށް އޮންލައިންކޮށް ޓިކެޓް...\nމޯލްޑިވިއަންގެ ކޯލް ސެންޠަރު ބަންދުކުރުން\nކޮވިޑްގެ ސަބަބުން މޯލްޑިވިއަންގެ ކޯލް ސެންޓަރުގެ ޚިދުމަތް މެދުކަނޑާލި މިއީ ދެވަނަ ފަހަރު\nބައިނަލްއަގުވާމީ ދަތުރުތައް ބާއްވަމުން އަންނަނީ ބަންގްލަދޭޝް އާއި އިންޑިއާއަށް\nނިންމުން ނިންމީ މިދުވަސްވަރު ދަތުރުފަތުރު މަދުވުމާއި ބަލީގެ ނުރައްކާ އިތުރުވުމުން\n14 މެއި 2021 | ހުކުރު 18:37\nޤައުމީ އެއަރލައިން މޯލްޑިވިއަންގެ ފްލައިޓެއް\nގައުމީ އެއަރލައިން މޯލްޑިވިއަންގެ ކޯލް ސެންޓަރުގެ ޚިދުމަތް ވަގުތީގޮތުން މެދުކަނޑާލައި އޮންލައިންކޮށް ޚިދުމަތް ހޯދުމަށް އެދިއްޖެއެވެ.\nމިކަން ހާމަކޮށް މޯލްޑިވިއަންއިން ކުރި ޓުވީޓެއްގައި ބުނެފައިވަނީ ކޯލް ސެންޓަރުގެ ޚިދުމަތް ވަގުތީގޮތުން މެދުކަނޑާލަން ނިންމީ ކޮވިޑް-19 އާއި ގުޅިގެން މިދުވަސްވަރު ދަތުރުފަތުރު މަދުވުމާއި ބަލީގެ ނުރައްކާ އިތުރުވުމުން ކަމަށެވެ. މޯލްޑިވިއަންގެ ޓުވީޓްގައި ވަނީ ޓިކެޓް ނެގުމަށް އީމެއިލް ނުވަތަ ވައިބަރ ކުރުމަށް އެދިފައެވެ.\nމިވަގުތު މޯލްޑިވިއަނުން ބައިނަލްއަގުވާމީ ދަތުރުތައް ބާއްވަމުން އަންނަނީ ބަންގްލަދޭޝް އާއި އިންޑިއާއަށެވެ. އެހެންނަމަވެސް ދެކުނު އޭޝިއާ ސަރަޙައްދުން ކޯވިޑްގެ ކޭސްތައް ފެންނަ މިންވަރު އިތުރުވުމުން ރައްކާތެރި ފިޔަވަޅެއްގެ ގޮތުން މި ސަރަޙައްދުގެ ގައުމުތަކުން ރާއްޖެއަށް ފަތުރުވެރިން އައުންވަނީ މަނާކޮށްފައެވެ. މޯލްޑިއަނުން ބުނީ ދެކުނު އޭޝިއާ ސަރަޙައްދުގެ ގައުމުތަކަށް އަނބުރާ ދާން ބޭނުންވާ މީހުންނަށާއި ބޭސް ފަރުވާއަށް އިންޑިއާއަށް ދާން އެދޭ މީހުންނަށް އެކުންފުނިން ދަތުރުތައް ބާއްވާނެ ކަމަށެވެ.\nމިއީ ކޮވިޑްގެ ސަބަބުން ގައުމީ އެއަރލައިންގެ ކޯލް ސެންޓަރުގެ ޚިދުމަތް ވަގުތީގޮތުން މެދުކަނޑާލި ދެވަނަ ފަހަރެވެ. މޯލްޑިވިއަންގެ ޓިކެޓް ގަތުމަށް ގިނަ ބަޔަކު ބޭނުންކުރާ ކޯލް ސެންޓަރ ކޮވިޑާއި ގުޅިގެން ރާއްޖެ ލޮކްޑައުން ކުރުމުން ބަންދުކުރުމަށްފަހު އަލުން ހުޅުވާފައިވަނީ މިދިޔަ އަހަރުގެ ޖޫންމަހުގެ 20 ވަނަ ދުވަހުއެވެ.\nމޯލްޑިވިއަންއިން ދަނީ މިފަދަ ހާލަތްތަކުގައިވެސް ކަސްޓަމަރުންނަށް ފަސޭހައިން މެދުކެނޑުމެއްނެތި ޚިދުމަތް ލިބޭކަން ކަށަވަރުކުރުމަށްޓަކައި މަސައްކަތް ކުރަމުންނެވެ. އެގޮތުން އެ ކުންފުނިންވަނީ ޓިކެޓް ގަތުމަށް ޚާއްސަ އެޕެއްވެސް ތަޢާރަފުކޮށްފައެވެ. އެޕް މެދުވެރިކޮށް ޓިކެޓް ގަންނަ މީހުން އިތުރުވަމުން އަންނަކަން އެކުންފުނިން ފާހަގަކުރެއެވެ.\nމޯލްޑިވިއަންގެ ކޯލް ސެންޓަރުގެ ޙިދުމަތް މެދުކަނޑާލާފައިވީ ނަމަވެސް، އީމެއިލް މެދުވެރިކޮށާއި އެ އެއަރލައިންގެ ވައިބަރ ޕްލެޓްފޯމުންވެސް ޓިކެޓް ގަނެވޭނެއެވެ. އަދި މޯލްޑިވިއަންގެ އެޖެންޓުން މެދުވެރިކޮށްވެސް ޓިކެޓް ގަނެވޭނެ ކަމަށް އެ ކުންފުނިން ބުނެއެވެ. ވައިބަރ ޕްލެޓްފޯމާއި އީމެއިލް މެދުވެރިކޮށް ޓިކެޓް ގަތުމުގެ ޚިދުމަތް ހުކުރު ދުވަސް ފިޔަވައި ކޮންމެ ދުވަހެއްގެވެސް ހެނދުނު 10:00 އަކުން މެންދުރުފަހު 14:00 އަށް ލިބޭނެކަމަށްވެސް މޯލްޑިވިއަނުން ބުނެއެވެ.\nމޯލްޑިވިއަނުން ދަނީ މާލެ ހިމެނޭހެން ރާއްޖޭގެ 16 އެއަރޕޯޓަކަށް ދަތުރުތައް ބާއްވަމުންނެވެ. މޯލްޑިވިއަނުން ވަނީ އެކުންފުނީގެ 21 ވަނަ އަހަރީދުވަސް މިދިޔަ މަހުގެ 13 ވަނަދުވަހު ފާހަގަކޮށްފައެވެ. 2000 ވަނަ އަހަރު އުފެދުނު އައިލެންޑް އޭވިއޭޝަންގެ ދަށުން އުދުހޭ ފްލައިޓްތަކުގެ ނަން މޯލްޑިވިއަނަށް ބަދަލުކުރީ 2008 ވަނައަހަރުގެ ތެރޭގައެވެ. އެ ކުންފުނިން ވަނީ މިިދިޔަ 21 އަހަރުދުވަހުގެ ތެރޭގައި ގިނަ ކާމިޔާބީތަކެއް ހާސިލުކޮށްފައެވެ.\nލޭ ހަދިޔާ ކުރުމުގެ ޕްރޮގްރާމެއް ބީއެމްއެލްއިން ފަށައިފި\nކޮޗިން އަދި ޓްރިވެންޑްރަމަށް މޯލްޑިވިއަންގެ ޚާއްޞަ ދަތުރުތަކެއް


Sarah aai Kartik Aaryan ekugai photo negun manaa kohfi\nސާރާއާ ކާރްތިކް އެކުގައި ފޮޓޯ ނެގުން މަނާ ކޮށްފި\nކާތިކް އާއި ސާރާ\nކާރްތިކް އާރްޔަން އާއި ސާރާ އަލީ ޚާންއަކީ ބޮލީވުޑްގެ އާ ލޯބީގެ ޖޯޑު ކަމަށް ވެއެވެ. މި ދެ ތަރިން ރައްޓެހި ވެގެން އުޅޭ ކަމަށް މީޑީއާގައި އެއްބަސް ނުވިޔަސް އެމީހުންގެ އަމަލުތަކުން ދެ މީހުން ލޯބި ވެގެން އުޅޭކަން ޔަގީންވެ އެވެ.\nއެކަކު އަނެކަކު ބަލާ އެއާޕޯޓަށް ދިއުމާއި ރޮމެންޓިކް ޑިނާ ޑޭޓްތަކުން ވެސް މި ދެ އެކްޓަރުންގެ ގުޅުން ހާމަކޮށްދެ އެވެ. ފިލްމު މަސައްކަތް ފިޔަވައި ޕްރައިވެޓް ދިރިއުޅުމުގައި ކާރްތިކް އާއި ސާރާ އެކުގައި އެކި ތަންތަނުގައި އުޅެނިކޮށް ޕަޕަރާޒީން ގިނަ ފޮޓޯތަކެއް ނަގާފައި ވިޔަސް ކުރިޔަށް އޮތް ދުވަސް ތަކުގައި މި ދެ ތަރިން އެކުގައި ތިއްބާ ނަގާފައިވާ ފޮޓޯތައް މީޑިއާ އިން ފެނުން ދުރެ އެވެ. އެއީ ސާރާ އާއި ކާރްތިކްގެ ލޯބީގައި މައްސަލަތަކެއް ޖެހިގެންނެއް ނޫނެވެ. އެކުގައި ތިއްބާ ނަގާ ފޮޓޯތައް މީޑިއާ އަށް ދޭން ބޭނުން ނުވާތީ އެވެ.\nސާރާ އާއެކު ބޭރުގައި އުޅެނިކޮށް ޕަޕަރާޒީންނަށް ފެނިގެން ފޮޓޯ ނަގަން އުޅުނަސް ކާރްތިކް މިހާރު ކަނޑައެޅިގެން އެކަމާ ދެކޮޅުހަދަ އެވެ.\nއިންޑީއާގެ ނޫހަކުން ބުނި ގޮތުގައި "ބޫލް ބުލައްޔާ 2" އެކްޓަރު ކާރްތިކް މިގޮތަށް ނިންމީ މިހާރު މިދާ ވަރުން ދަންޏާ އޭނާއަކީ ސާރާގެ ރީތި ލޯބިވެރިޔާގެ ގޮތުގައި މަޝްހޫރުވެ އެކްޓަރެއްގެ ހައިސިއްޔަތުން އޭނާގެ ވުޖޫދު ނެތިގެން ހިނގައިދާނެތީ އެވެ.\n"އަހަރެމެން އަޑުއެހިން ސާރާ އާއެކު އޭނާ ހުރި ފޮޓޯތައް ނުނަގާށޭ ކާރްތިކް ބުނި އަޑު. ސަބަބަކީ ހަމައެކަނި ސާރާގެ ލޯބިވެރިޔާގެ ގޮތުގައި އެނގެން ބޭނުން ނުވާތީ. މިހާރު ސާރާ ވެސް އާދި ކާރްތިކް ވެސް ބޭނުންވަނީ އެމީހުންގެ ލޯބީގެ ގުޅުމުގެ ވާޙަކަ މީހުން ދެއްކުމަށްވުރެ އެމީހުން ކުޅޭ ފިލްމުތަކަށް މީހުންގެ ތާއީދާއި ލޯބި ލިބެން،" ކާރްތިކްގެ ގާތް މީހަކު ބުންޏެވެ.\nކޮންމެއަކަސް މިއީ މި ދެ ތަރިންގެ ފޭނުން ވަރަށް ދެރަވާނެ ޚަބަރެކެވެ.\nފިލްމީ ރޮނގުން ބަލާއިރު ކާރްތިކް އާއި ސާރާ ދެން އެންމެ އަވަހަށް ފެންނާނީ "ލަވް އާޖް ކަލް 2" އިންނެވެ. މި ފިލްމުގެ ޝޫތިން މިހާރު ވަނީ ނިމިފަ އެވެ. އަދި ސާރާ މިހާރު ޝޫޓްކުރަމުން ދަނީ ވަރުން ދަވަން އާއެކު ކުޅޭ "ކޫލީ ނަންބަރު 2" ގެއެވެ. ކާރްތިކް ވަނީ ކިއާރާ އަދުވަނީ އާއެކު "ބޫލް ބުލައްޔާ 2"ގެ ޝޫޓިން ފަށާފަ އެވެ.\nވިކީ އަށް "އަތުރަންގީ ރޭ" ވަރަށް ރީތިވެއްޖެ\nވިކީއާ ދެކޮޅަށް ފުލުހުންނަށް މައްސަލައެއް\nސާރާއަށްވުރެ ސޯނަމް މާ މޮޅު: ދަނޫޝް\nޖާންވީއާ އަނަންޔާއަކީ ވާދަވެރިންނެއް ނޫން: ސާރާ


މިރަށުގެ ބޮޑުމަގުގެ އިރުމަތީފަރާތު ނަރުދަމާ ނިޒާމުގެ އޮފީހާއި އިންވެގެން ދެކުނަށްހުރި އިމާރާތް ކުއްޔަށް ދޫކުރުމާއިގުޅޭ\nގެސްޓް ހައުސް ހިންގުމަށް ނުވަތަ ވިޔަފާރި ބޭނުންތައް ކުރުމަށް މިރަށު ބޮޑުމަގު އިރުމަތީފަރާތު، ނަރުދަމާ ނިޒާމުގެ އޮފީސްހުރި ބިމާއި އިންވެގެން ދެކުނަށްހުރި އިމާރާތާއި،16450 އަކަފޫޓް ގެ ބިން 10އަހަރުދުވަހުގެ މުއްދަތަށް މަހަކު -/1500ރ އަށްވުރެ ކުޑަނުވާ ކުއްޔަކަށް، ކުއްޔަށް ދޫކުރުމަށް މިކައުންސިލުވަނީ ނިންމާފައެވެ.\nވީމާ، މިކަމަށް ޝައުގުވެރިވެލައްވާ ފަރާތްތަކުން 01 ނޮވެމްބަރ 2019 ވާ އާދީއްތަދުވަހުގެ 13:00 އަށް މި އިދާރާއަށް ވަޑައިގެން މަޢުލޫމާތު ސާފުކުރުމަށްފަހު 05 ނޮވެމްބަރ 2019 ވާ ބްރާސްފަތި ދުވަހުގެ 13:00 އަށް މިއިދާރާއަށް ވަޑައިގެން އަންދާސީ ހިސާބް ހުށަހެޅުމަށް ދަންނަވަމެވެ.\nމަޢުލޫމާތުސާފުކުރުމަށް ވަޑައިނުގަންނަވާ ފަރާތްތަކާއި ގަޑިޖެހިގެން އަންނަ ފަރާތްތަކުގެ ބިޑުބަލައި ނުގަނެވޭނެވާހަކަ ދަންނަވަމެވެ. އަދި ހުށަހަޅަންޖެހޭ ލިޔުންތަކާއި މަޢުލޫމާތު ފުރިހަމަނުވާ ބިޑުތައް ބާތިލް ކުރެވޭނެވާހަކަވެސް ދެންނެވީމެވެ. މި އިއުލާނާއި ގުޅިގެން އިތުރު މަޢުލޫމާތު ސާފުކުރެއްވުމަށް ބޭނުންވާ ފަރާތްތަކުން ރަސްމީ ގަޑީގައި މިއިދާރާގެ ނަމްބަރ 6800730 / 9655050 ފޯނާ ގުޅުއްވުން އެދެމެވެ.


ޖިންނީން (18) – DhiSalafiyyah\n21/06/2016 ޢަޤީދާއާއި ފިރުޤާތައްއަލް އުޚްތު އުންމު ޢަބްދިﷲ\nޖިންނީން ލައްވާ މިފަދަ ކަންކަން ކުރުވާ މީހުންގެ ދަޢުވާއަކީ ސުލައިމާނުގެފާނު ވެސް ހަމަ އެފަދައިން ޖިންނީން ލައްވާ ކަންކަން ކުރުވިއެވެ. ސުލައިމާނުގެފާނު އަވަހާރަވުމުން ޖިންނީން ސިޙުރާއި ކުފުރުގެ ފޮތްތައް ލިޔެ އެކަލޭގެފާނުގެ ގޮނޑިކޮޅުގެ ދަށަށް ލުމަށްފަހު، ސުލައިމާނުގެފާނު ޖިންނީން ލައްވާ ކަންކަން ކުރުވަނީ އެފަދައިންކަމަށް އެސޮރުމެން ބުނިކަމަށް ސަލަފުންގެ އެތައް ޢިލްމުވެރިން ޛިކުރު ކުރައްވަފައިވެއެވެ. ފަހެ، މިގޮތުން އަހުލުކިތާބީން ސުލައިމާނުގެފާނަށް ބަދުބަސް ރައްދުކުރިއެވެ.\nއަދި އަނެއް ބަޔަކު ބުންޏެވެ. އެއީ ޙައްޤުކަމުގައި ނުވާނަމަ ސުލައިމާނުގެފާނު އެފަދައިން ކަންތައް ނުކުރެއްވީހެވެ. މިދެބައިމީހުންވެސް ވަނީ މަގުފުރެދިފައެވެ. އެއްބަޔަކު ސުލައިމާނުގެފާނަށް ބަދުބަސް ބުނެގެންނެވެ. އަދި އަނެއްބައިމީހުން ސިޙުރަށް ތަބާވެގެންނެވެ.\nއެގޮތުން ޤުރުއާނުގައި ވަޙީކުރައްވާފައިވެއެވެ.\n﴿وَلَمَّا جَاءَهُمْ رَسُولٌ مِّنْ عِندِ اللَّـهِ مُصَدِّقٌ لِّمَا مَعَهُمْ نَبَذَ فَرِيقٌ مِّنَ الَّذِينَ أُوتُوا الْكِتَابَ كِتَابَ اللَّـهِ وَرَاءَ ظُهُورِهِمْ كَأَنَّهُمْ لَا يَعْلَمُونَ  وَاتَّبَعُوا مَا تَتْلُو الشَّيَاطِينُ عَلَىٰ مُلْكِ سُلَيْمَانَ ۖ وَمَا كَفَرَ سُلَيْمَانُ وَلَـٰكِنَّ الشَّيَاطِينَ كَفَرُوا يُعَلِّمُونَ النَّاسَ السِّحْرَ وَمَا أُنزِلَ عَلَى الْمَلَكَيْنِ بِبَابِلَ هَارُوتَ وَمَارُوتَ ۚ وَمَا يُعَلِّمَانِ مِنْ أَحَدٍ حَتَّىٰ يَقُولَا إِنَّمَا نَحْنُ فِتْنَةٌ فَلَا تَكْفُرْ ۖ فَيَتَعَلَّمُونَ مِنْهُمَا مَا يُفَرِّقُونَ بِهِ بَيْنَ الْمَرْءِ وَزَوْجِهِ ۚ وَمَا هُم بِضَارِّينَ بِهِ مِنْ أَحَدٍ إِلَّا بِإِذْنِ اللَّـهِ ۚوَيَتَعَلَّمُونَ مَا يَضُرُّهُمْ وَلَا يَنفَعُهُمْ ۚ وَلَقَدْ عَلِمُوا لَمَنِ اشْتَرَاهُ مَا لَهُ فِي الْآخِرَةِ مِنْ خَلَاقٍ ۚ وَلَبِئْسَ مَا شَرَوْا بِهِ أَنفُسَهُمْ ۚ لَوْ كَانُوا يَعْلَمُونَ  وَلَوْ أَنَّهُمْ آمَنُوا وَاتَّقَوْا لَمَثُوبَةٌ مِّنْ عِندِ اللَّـهِ خَيْرٌ ۖ لَّوْ كَانُوا يَعْلَمُونَ ﴾ [سورة البقرة ]\nމާނައީ: “އަދި އެއުރެންނާއެކުގައިވާ ފޮތް ތެދުކުރައްވާ ރަސޫލަކު ﷲގެ ޙަޟްރަތުން އެއުރެންގެ ގާތަށް ވަޑައިގަތްހިނދު، ފޮތް ލިބުނު މީހުންގެ ތެރެއިން ބަޔަކު ﷲގެ ފޮތް އެއުރެންގެ ފުރަގަހަށް އެއްލައިލިއެވެ. (އެއީ ﷲ ބާވައިލެއްވި ފޮތެއްކަންވެސް) އެއުރެން ނުދަންނަ ކަހަލައެވެ.  އަދި ސުލައިމާނުގެފާނުގެ ވެރިކަމުގެ ޒަމާނުގައި ޝައިޠާނުންތައް ކިޔަވާ އުޅުނު ތަކެއްޗަށް އެއުރެން ތަބާވިއެވެ. ސުލައިމާނުގެފާނު ކާފިރުވެވަޑައެއް ނުގަނެއެވެ. އެހެނެއްކަމަކު އެޝައިޠާނުން ކާފިރުވިއެވެ. އެއުރެން މީސްތަކުންނަށް ސިޙުރު އުނގަންނައިދިނުމުންނެވެ. އަދި ބާބިލުގައިވާ ހާރޫތާއި މާރޫތާ ދެ މަލާއިކަތުންގެ މައްޗަށް ބާވައިލެއްވި ތަކެއްޗަށްވެސް އެއުރެން ތަބާވިއެވެ. ތިމަންމެން ވާކަން ކަށަވަރީ (އީމާންކަންހުރި މިންވަރެއް ބެއްލެވުމުގެ ގޮތުން މެދުވެރި ކުރައްވާފައިވާ) އިމްތިޙާނެއް ކަމުގައޭ، ފަހެ، (އެ ދަސްކޮށްގެން) ކާފިރުނުވާށޭ ވިދާޅުވެ (ނަސޭހަތްދެއްވުމަށް ފަހުގައި) މެނުވީ، އެއްވެސް މީހަކަށް އެ ދެ މަލާއިކަތުން އުނގަންނަވައެއް ނުދެއްވައެވެ. ފަހެ، މީހާއާއި އެމީހާގެ އަނބިމީހާޔާ ދެމެދު ދުރުކޮށް ވަކިކުރާނޭގޮތް އެ ދެ މަލާއިކަތުންގެ ކިބައިން އެއުރެން އުނގެނި އުޅުނެވެ. ﷲގެ އިޛުނަފުޅާ ލައިގެން މެނުވީ، އެއްވެސް މީހަކަށް އެއިން ގެއްލުމެއް ދެނިވި ބަޔަކު ކަމުގައި އެއުރެން ނުވެއެވެ. އެއުރެން އެ އުނގެނެނީ އެއުރެންނަށް ގެއްލުންދޭ، އަދި އެއުރެންނަށް މަންފާއެއް ނުކުރާ ކަންތަކެވެ. ހަމަކަށަވަރުން، އެތަކެތި ގަތް މީހަކަށް އާޚިރަތުގައި އެއްވެސް ނަޞީބެއް ނެތްކަން، އެއުރެންނަށް ކަށަވަރުކޮށް އެނގިފައިވެއެވެ. އެއުރެންގެ ނަފްސުތައް އެ އެއްޗަކަށް އެ ވިއްކާލި އެއްޗެއްގެ ނުބައިކަން ބޮޑުކަމާއެވެ! އެއުރެން އެކަން ދަންނަ ކަމުގައި ވިނަމައެވެ.  ހަމަކަށަވަރުން، އެއުރެން އީމާންވެ ތަޤުވާވެރިވިނަމަ، ﷲގެ ޙަޟްރަތުން (އެއުރެންނަށް) ހުރި ޘަވާބުގެ ހެޔޮކަން މާބޮޑެވެ. އެއުރެން އެކަން ދަންނަ ކަމުގައިވި ނަމައެވެ. ”\n(ﷲގެ އިޛުނަފުޅާ ލައިގެން މެނުވީ) އެއިން ގެއްލުމެއް ނުދެވޭނެކަމާ އަދި ފައިދާއެއްވެސް ނުކުރާނެކަން އެއިލާހު އެވަނީ ބަޔާންކޮށްދެއްވާފައެވެ. ފައިދާއަކީ: ޚާލިޞު ހެޔޮކަމެވެ. ނުވަތަ އެކަމެއްގައި ހެޔޮކަން ބޮޑުވެގެންވާ ކަންކަމެވެ. އަދި ގެއްލުމަކީ: އެއީ ޚާލިޞް ނުބައިކަމެވެ. ނުވަތަ އެކަމެއްގައި ނުބައިކަން ބޮޑު ކަންކަމެވެ. އެހެންކަމުން މިކަމުގެ ނުބައިކަމީ ޚާލިޞް ނުބައިކަމެވެ. ނުވަތަ އެކަމުގައި ނުބައިކަން ބޮޑުވެގެންވާ ކެމެކެވެ.


Ovvalhugondi akee 100 percent Dhivehi kulhivaretha? - The Press\nTuesday, August 20, 2019 32 °C broken cloudsLast Updated 41 minutes ago\n"އޮއްވަޅުގޮނޑި" އަކީ 100 ޕަސެންޓް ދިވެހި ކުޅިވަރެއްތަ؟\nއައިޝާ ރީމާ 13 May 2019, 12:11\nދުނިޔޭގެ އެކި ހިސާބުތަކުގައި އެއް އުސޫލަކުން "އެޮއްވަޅުގޮނޑި" ކުޅެއުޅޭ/ފޮޓޯ: ޕިންޓްރެސްޓް\nދިވެހި ސަގާފަތާ ގުޅުންހުރި ކުޅިވަރެއް ކުޅުނަސް، ދިވެހި އާދަކާދަ ތަމްސީލުކޮށް ދިނަސް އެތަނަކުން އެންމެ އާންމުކޮށް ފެންނަ އެކައްޗަކަށް ވެފައި އޮންނަނީ "އޮއްވަޅުގޮނޑި" އޭ ދެންނެވުމަކުން ދޮގަކަށް ނުވާނެއެވެ. ރާއްޖެއިން ބޭރުގައި ބާއްވާ ފަތުރުވެރިކަމުގެ ފެއާތަކާ އެގްޒިބިޝަންތަކުގައި އޭނޫންވެސް އިސްތިހާރުތަކުގައި ދިވެހި ކުޅިވަރެއްގެ ގޮތުގައި އޮއްވަޅުގޮނޑި ކުޅޭތީ ފެނިފައި އެބަހުއްޓެވެ.\nމިވީހާތަނާ ޖެހެންދެކަށް ޚުދު އަޅުގަނޑަށްވެސް ހީވެފައި އޮތީ މިއީ ދިވެހި ކަބަފައިންގެ އުފެއްދުމެއް ކަމަށެވެ. ނަމަވެސް ސުވާލު އުފެދިގެން އައީ ސޯޝަލް މީޑިއާގެ ފުންގަނޑުގައި ފީނަމުންދަނިކޮށް، ޕްރޮފެސާ ހަސަން އުގައިލް ހިއްސާކުރައްވާފައިވާ ޕޯސްޓަކުންނެވެ.\nކޮމްޕިއުޓާ ސައިންޓިސްޓް ޕްރޮފެސާ ހަސަން އުގައިލް ސޯޝަލް މީޑިއާގައި ހިއްސާކުރެއްވި ޕޯސްޓް/ފޮޓޯ: ފޭސްބުކް ސްކްރީންގްރޭބް\nއިނގިރޭސިވިލާތުގައި މަސައްކަތް ކުރައްވަމުން ގެންދަވާ ކޮމްޕިއުޓާ ސައިންޓިސްޓް ޕްރޮފެސާ އުގައިލްގެ ޕޯސްޓުގައިވެސް ވަނީ މިފަދަ ވާހަކަތަކެކެވެ. އެގޮތުން އޮއްވަޅުގޮނޑީގެ އިޝާރާތެއް މިސްރުން ލިބެންހުރިކަން ޕްރޮފެސާ އުގައިލް ވަނީ ފާހަގަކުރައްވާފައެވެ.\nއެ ވަގުތުން ފެށިގެން ހޯދި ބައެއް ހޯދުންތަކުން ދައްކާ ގޮތުގައި، އޮއްވަޅުގޮނޑި ކުޅުމާ އެއްވެސް ވަރެއްގެ ތަފާތުކަމެއް ނެތް ކުޅިވަރެއް، މީލާދީން7ވަނަ ގަރުނާ ހިސާބުގައި މިސްރުގައި ކުޅުނު ކަމަށްވެއެވެ. މިހާރުވެސް މިސްރުގެ އިތުރުން ދުނިޔޭގެ ބައެއް އެހެން ގައުމުތަކުގައި ކުޅެމުން އަންނަ މި ކުޅިވަރަށް އެބައިމީހުން ކިއަނީ "މަންޤަލާ" އެވެ.\nދުނިޔޭގެ އެކި ހިސާބުތަކުގައި 800 އަށްވުރެ ގިނަ ނަމުގައި "އޮއްވަޅުގޮނޑި" ކުޅެއުޅޭ/ފޮޓޯ: އަރައުންޑް ދަ ވާލްޑް އިން އެއިޓީ ގޭމްސް\n"މަންޤަލާ" "އޮއްވަޅިގޮނޑި" އަށް ބަދަލުވީ ކިހިނެއްބާއެވެ. ލިބިފައިވާ ބައެއް މައުލޫމާތަށް ބަލާއިރު މިއީ ދެކުނު އިންޑިއާގައިވެސް ކުޅެ އުޅުނު ކުޅިވަރެކެވެ. އިންޑިއާގެ ތެލަންގާނާގައި ޒަމާނުއްސުރެ ކުޅެމުން އައި މިކުޅިވަރަށް އެމީހުން ކިއަނީ "އޮއްމަނު ގުންތަލު" އެވެ. ދެކުނު އެފްރިކާގެ ހިސާބުތަކުގައި މި ކުޅިވަރު ކުޅޭތާ ޒަމާންތަކެއް ވެއްޖެއެވެ. އެމީހުން މި ކުޅިވަރަށް ކިއަނީ "އޮއްވަލެ" އެވެ.\nމި ދެ ސަރަހައްދަކީވެސް ގަދީމީ ޒަމާނުގައި ދިވެހިރާއްޖެއަށް މީހުން ޒިޔާރަތްކޮށް އުޅުނު ސަރަހައްދުތަކެވެ. ފަހަރުގައި މިނަންތައް ދިވެހި ކޮށްލުމަށްފަހު، މި ކުޅިވަރު ކުޅުމަށް ބޭނުންކުރާ އޮށް ފުއްތަކާ، ކުޅިބައި އަޅާ ވަޅުކެނޑި ގޮނޑިއަށް ނިސްބަތްކޮށް "އޮއްވަޅުގޮނޑި" ކިއީ ކަމުގައިވެސް ދެންނެވިދާނެއެވެ.\nއެއް އުސޫލަކުން މި ކުޅިވަރަށް ކިއާ 800އަށްވުރެ ގިނަ ނަން ދުނިޔޭގެ އެކި ހިސާބުތަކުން ވަނީ ހޯދިފައެވެ. ބެލެވޭ ގޮތުގައި ދުނިޔޭގެ އެކި ހިސާބުތަކަށް "އޮއްވަޅުގޮނޑި" ނުވަތަ "މަންޤަލާ" ފެތުރުނީ ވިޔަފާރީގެ ބޭނުންތަކަށްޓަކައި މިސްރުން ދެކުނު އެފްރިކާގެ އެކި ހިސާބުތަކަށް ދަތުރުކުރި މީހުންގެ ފަރާތުން ކަމުގައި ބެލެވެއެވެ.\nދެކުނު އެފްރިކާ ހިސާބުގައި މި ކުޅިވަރަށް ކިއާ އުޅެނީ "އޮއްވަލެ"/ފޮޓޯ: ރިންގްމާ\nމިސްރުގެ އިތުރުގެ ސޫރިޔާއާއި ލުބްނާނުންވެސް މި ކުޅިވަރުގެ ގަދީމީ ހެކިތައް ވަނީ ހޯދިފައެވެ. އެމީހުންވެސް ކިއާ އުޅުނީ "މަންޤަލާ"އެވެ. ބެލެވޭ ގޮތުގައި މިހެން ކިއާ އުޅުނީ "ގުޑުވުމުގެ" މަނާގައެވެ.\nއުރުދުންއިން ފެނުނު އާސާރީ ބައެއް ހެކިތަކަށް ރިއާޔަތްކޮށް، ތާރީހު ދިރާސާ އިލްމުވެރިން ބުރަވާ ގޮތުގައި "އޮއްވަޅުގޮނޑި" ނުވަތަ "މަންޤަލާ" އަކީ ދުނިޔޭގައި މިހާތަނަށް ކުޅެމުން އައި އެންމެ ދުވަސްވީ ކުޅިވަރެވެ.


India ocean ge Enme hiyygaimu Resort Akah Niyaama Private Island Maldives Hovijje\nއިންޑިއާ ކަނޑުގެ އެންމެ ހިތްގައިމު ރިޒޯޓަކަށް ...\nކޮންޑެނާސް ޓްރެވަލަރޒް ރީޑާރޒް ޗޮއިސް އެވޯޑްސްގެ އިންޑިއާ ކަނޑުގެ އެންމެ ހިތްގައިމު ރިޒޯޓުގެ އެވޯޑު ނިޔާމަ ޕްރައިވެޓް އައިލެންޑް މޯލްޑިވްސް ހޯދައިފިއެވެ. މި އެވޯޑް ނިޔާމައަށް ލިބިފައިވަނީ ކޮންޑެނާސްޓްގެ ރީޑާރސް ޗޮއިސް އެވޯޑް ދިނުމަށް ބާއްވާ އަހަރީ ހަފްލާގެ ތެރެއިންނެވެ.\nކޮންޑެނާސްޓް ރީޑާރސް ޗޮއިސް އެވޯޑްސްއަކީ ދުނިޔޭގެ އެކި ކަންކޮޅުތަކަށް ދަތުރުކުރާ މީހުންގެ ޙިޔާލުގެ މައްޗަށް ބިނާކޮށްދޭ އެވޯޑެކެވެ. މިއަހަރުގެ ރީޑާރސް ޗޮއިސް އެވޯޑްސްއަށް މިލިއަނަކާއި ގާތްކުރާ ޢަދަދެއްގެ ކިޔުންތެރިން އެމީހުންގެ ޙިޔާލު ފާޅުކޮށްފައިވާކަމަށް އެ މަޖައްލާއިން ބުނެއެވެ.\nމީގެކުރިންވެސް ކޮންޑެނާސްޓް ޓްރެވަލާސް އެވޯޑްސްގެ ގިނަ އެވޯޑްތަކެއް ރާއްޖޭގެ ރިސޯޓުތަކުން ވަނީ ހޯދާފައެވެ.\nދުނިޔޭގެ އެކި ކަންކޮޅުތަކުން އެތައް ސަތޭކަ ހާސް ބަޔަކު ކިޔާ ކޮންޑެނާސްޓް ޓްރެވަލަރ މެގަޒިންއަކީ ދުނިޔޭގައި ނެރޭ އެންމެ މަޝްހޫރު އެއް ޓްރެވަލް މެގަޒިންއެވެ. އެމެރިކާ ސަރުކާރުން ދޭ 25 އެވޯޑެއް މި މެގަޒިންއަށް ލިބިފައިވެއެވެ. ޗުއްޓީ ހޭދަކުރުމަށް މަންޒިލެއް އިޚްތިޔާރުކުރުމުގައި ފަތުރުވެރިން ކޮންޑެނާސް ޓްރެވަލް މެގަޒިންއަށް ވަރަށް ބޮޑަށް ބަރޯސާވެއެވެ.\nބޮޑު ޗުއްޓީގައި ސްރީލަންކަންގެ ޚާއްޞަ ފްލައިޓްތަކެއް އައްޑޫސިޓީއަށް\nމިއަހަރުގެ އަހަރީ ޗުއްޓީއާ ދިމާކޮށް ގަން އިންޓަރނޭޝަނަލް އެއާރޕޯޓަށް ޚާއްޞަ ދަތުރުތަކެއް ކުރުމަށް ސްރީލަންކަން އެއަރލަންއިންސްއިން ނިންމައިފިއެވެ. ސްރީލަންކަން ...


އުނދަގޫ ކަންކަން ކާމިޔާބުކުރުމަށް ކޮންމެހެން ކުރަންޖެހޭނެ ކަންތައްތައް\nދިރިއުޅުމުގައި ދަތި އުނދަގޫކަންކަން ކުރަންޖެހޭނެއެވެ. އެއީ އެހެންމީހަކު އެކަން ކުރިކަމުގައި ނުވާނަމަވެސް މެއެވެ. ފަސްޖެހޭ ކަންކަމާއި އަދި ގިނަ ވަގުތު ނަގާކަންކަމެވެ. އެކަންކަމަކީ ތިބާ އެހެންމީހުންނާއި ތަފާތުވާ ކަންކަމެވެ.\n- ގުޅަންޖެހިލުންވާ މީހާއަށް ގުޅަންޖެހޭނެއެވެ.\n- ހޭލަން ބޭނުންވާ ވަޤުތުގެ ކުރިން ހޭލަންޖެހޭނެއެވެ.\n- ލިބޭ އެއްޗެއްސަށްވުރެ ގިނައިން، ދޭއެއްޗެހި އިތުރުވާންޖެހެއެވެ.\n- ތިމާ، ތިމާއަށް އަޅާލައި އޯގާތެރިވާ ވަރަށް ވުރެއް ގިނައިން އެހެންމީހުންނަށް އަޅާލައި އޯގާތެރިވާން ވާނެއެވެ.\n- ތިމާ ޒަހަމްވެ ގައިން ލޭ އޮހޮރުނަސް ކުރިމަތިލައި ހަމަލާދޭންވާނެއެވެ.\n- ތިމާގެ ފަހަތުގައި ބައިވެރިވާނެ މީހަކު ނެތަސް އިސްނަގަންވާނެއެވެ.\n- އެހެންމީހަކު ތިމާއަށް ޚަރަދު ނުކުރިޔަސް ތިމާ، ތިމާއަށް ޚަރަދު ކުރަންވާނެއެވެ.\n- ނޭނގޭ ޖަވާބުތަށް ހޯދާއިރު ތިމާއަކީ މޮޔައެއް ކަމަށް ދެކެން/ދެއްކެންވާނެއެވެ.\n- އެއްޗެއް/ކަމެއް ނޭނގޭކަމަށް ހަދައި ދޫކޮށްލެވެން އޮއްވައި، އެކަމުގެ މައުލޫމާތު އިތުރަށް ހޯދަންވާނެއެވެ.\n- ކަމެއްގެ އުޒުރުދެއްކެން އޮއްވައި އެކަމެއްގެ ނަތީޖާ ނެރެންވާނެއެވެ.\n- ކަމެއްގެ ހަގީގަތް ގަބޫލުކުރާށޭ ބުނިނަމަވެސް އެކަމަކާގުޅޭ މައުލޫމާތު ތިމާ އަމިއްލައަށް ހޯދަންވާނެއެވެ.\n- ނޭގިގެން ކުށްކުރަން ޖެހޭނެއެވެ. އަދި އެއްޗެއް ނޭނގޭކަމަށް ދެކެން/ދެއްކެންވާނެއެވެ.\n- ތިމާ މަސައްކަތްކޮށް ނާކާމިޔާބު ވާންޖެހޭނެއެވެ. އަދި އަލުން އެކަން ކާމިޔާބުކުރުމަށް މަސައްކަތްކުރަންވާނެއެވެ.\n- ނޭވާކުރުވެފައިވާ ނަމަވެސް ބާރަށް ދުވަންވާނެއެވެ.\n- ތިމާއަށް ދެރަގޮތެއްހެދި މީހާއަށްވެސް އަޅާލަންވާނެއެވެ.\n- ކަންކަން ނުނިންމޭނެހެން ހީވާ ތާރީހުގެ ކުރިން ކަންކަން ނިންމަންވާނެއެވެ.\n- ތިމާ ކުރާކަންކަން ގޯހުންދިޔަސް އެކަންކަމަށް ޖަވާބުދާރީވާން ޖެހޭނެއެވެ.\n- ދަތިއުނދަގޫތަކާއި ކުރިމަތިލައި ދާންބޭނުންވާ ތަންތަނަށް ދާންވާނެއެވެ.\nLabels: life, successful, things, ކަންތައްތައް, ކާމިޔާބު, އުނދަގޫ, ދިރިއުޅުމުގައި\nStory - Never Ever Underestimate the Power of Allah\nThere wasatop neurologist doctor in Pakistan. He is the one of the best doctor. And it’s very hard to meet. It says that perhaps months on end before you can get an appointment to see him. Very busy man, quite often travel within and outside the county.\nHe said that he was flying onasmall plane from one city to another. Suddenly the clouds built up. It was huge and lightening starts and rain started pouring. There after there was lot of turbulence and one of the engine got struck and got damaged. So they’ve to land emergency. The landing happen toanearby airport or strip. When they landed there, it wasaremote area. So they were in difficulty in repairing the aircraft. The people aboard were force to evacuate and quite surprised to land for sucharemote place, no one there is to repair it. Thereby they would have to wait, definitely, so the doctor asked to pilot “how long are you going to be? I’ve to my destination”. Pilot replied “it may take quite long. See, you can go there within3hours drive by vehicle, so why don’t you just by road”.\nAfter that, the doctor decides to go on road. He jump onataxi like vehicle and started heading to his destination. Suddenly, again, the clouds emerged and lightning strikes and rain started pouring and pouring so much that the vehicle could not move further, because of wetness and mud. It was quite open area with bit of farmland. Afterawhile, they decided to wait there as they could not go anywhere. They sawalittle house nearby and decided to go there and read there prayer/salat and to haveameal with little rest.\nThey started to knock the door, it’sastrange place, far off out in the rural area. The door was open and they get inside the house. They met an old lady and they told the things happened to them. And asked from her for an accommodation. Afterawhile they saw that lady with small baby and making dua. When they were about to leave, they thanked to her. And the doctor asked her that, what is happening to this child. The woman said, this child is an orphan and not well, very sick. And we have been to all doctors around. I’m the grandma of this child. The doctors have told us that there is only one specialist around who can help this child. We have tried to make an appointment, but they have asked us to come six months later and it’s very far away. And I have been making dua to Allah ever since that day. The doctor said, what the name of that specialist is. Granny said, Doctor Ishaan. Immediately the doctor burst into tears, straight away and started crying. Granny said, why you are crying. Doctor said, your dua is just has been accepted.\nFor your dua, the thunder and rain came and stops us. You know what, the rain stopped, after the question was asked. How it happen? And now the women started to crying, subuhan Allah.\nThe doctor said that, I have learned that Allah’s armies are beyond limits. Allah uses whatever He wants to get what He wants to done. And the power of making Dua to Allah.\nއިންޓަވިއުއަކަށް ތައްޔާރުވާންޖެހޭ މައިގަނޑު3ސުވާލު\nއިންޓަވިއުތަކަކީ ހާސްވާކަމަކަށް ވުމުން އެކަމަށް ތައްޔާރުވުމަށް ދުވަސްކޮޅެއް ހޭދަކުރަން ޖެހެއެވެ. ނަމަވެސް ކުރާނެ ސުވާލުތަކާއި އަދި ކަންތައް ވާނެގޮތް ލަފާކުރުން ވަނީ އުނދަގޫ ކަމަކަށް ވެފައެވެ. އަޅުގަނޑުމެން ގިނަފަހަރަށް ތައްޔާރުވަނީ ކުރިމަތިވާނޭ ކަހަލަ ސުވާލުތަކަށެވެ. މިހެންވުމުން ބައެއްފަހަރު މާ ބޮޑަށް ތައްޔާރުވެވޭ ގޮތް މެދުވެރިވެއެވެ.\nއަންނަނިވި ތިން ސުވާލަށް ތައްޔާރުވުމުން އިންޓަވިއުތަކުގައި ކުރާނެ ހުރިހާ ސުވާލަކަށް ޖަވާބު ލިބޭނެއެވެ. ޖުމުލަކޮށް ހުރިހާ ސުވާލެއްވެސް ނިމޭނީ މި ތިން ސުވާލަށެވެ.\n---- ވަޒީފާ އަދާކުރުމަށް ތައުލީމާއި ތަޖުރިބާ ލިބިފައިވޭތޯ؟\nމީގައި ބަލަންޖެހޭނީ ވަޒީފާއާއި ގުޅޭ އިލްމާއި ތައުލީމާއި އަދި ތަޖުރިބާ ތިބާއަށް ލިބިފައިވާ މިންވަރަށެވެ. މި ސުވާލަށް ތައްޔާރުވުމުން، އެހެނިހެން އިންޓަވިއު ސުވާލުތަކަށް އެހީއަކަށް ވެއެވެ. އޭގެތެރޭގައި..\n--- ތިބާގެ ތައާރަފެއް ދެއްވަވާ؟\n--- ތިބާގެ ހުރި ރަނގަޅު ކަންކަމާއި ނުރަނގަޅު ކަންކަން؟\n--- އެހެން މީހުންނާއި ތަފާތު ކޮންކަމެއްތޯ ކުރެވޭނީ؟\n--- ތިބާ މިވަޒީފާއަށް ގާބިލްވީ ކީއްވެތޯ؟\n--- ކުރިމތިވާނެ މުހިއްމު ކަންތައްތަކަކީ ކޮބާ؟\n---- މި ވަޒީފާއަށް ޝައުގުވެރިވެ އޮފީހަށް އައިސް ވަޒީފާ އަދާކުރަން ބޭނުންވޭތޯ؟\nއޮފީހާއި ބެހޭގޮތުން ލިބިފައިވާ މައުލޫމާތާއި ވަޒީފާ އާއި ގުޅޭ ކަންކަން ބަލައި އެކަންކަމަށް ޝައުގުވެރިވާ މިންވަރު ދެނެގަތުމެވެ. މި ސުވާލަށް ވެސް ތައްޔާރުވުމުން، އެހެނިހެން އިންޓަވިއު ސުވާލުތަކަށް އެހީއަކަށް ވެއެވެ. އޭގެތެރޭގައި..\n--- މި އޮފީހާއި ބެހޭގޮތުން އެނގެނީ ކޮންއެއްޗެއް؟\n--- މި އޮފީހުން ހާސިލް ކުރަން ބޭނުންވާ ލަޑުދަނޑި އެގޭތޯ؟\n--- މި އޮފީހުންދޭ ހިދުމަތް އެގޭތޯ؟\n--- މި އޮފީހުގައި މަސައްކަތް ކުރަން ބޭނުންވަނީ ކީއްވެ؟\n--- މި ވަޒީފާއަކީ ތިބާއަށް ރަނގަޅު ވަޒީފާއެއް ތޯ؟\n--- ޝައުގުވެރިވީ ކީއްވެ؟\n---- އޮފީހުގެ ސަގާފަތާއި އެހެންމީހުންނާއި ގުޅޭނެތޯ؟\nތިބާގެ ސަހުސިއްޔަތާއި ފެންނަ ފެނުމެވެ. އަދި އޮފީހުގެ ސަގާފަތާއި ޓީމްތަކަށް ގުޅޭ ގުޅުމެވެ. ކޮންމެ ތަނެއްގައި ވެސް ވަކި ހާއްސަ ސަގާފަތެއް އޮންނާނެއެވެ. އެއަށް ހޭނުމަކީ ވަރަށް މުހިންމު ކަމެކެވެ.\nމި ސުވާލަށް ވެސް ތައްޔާރުވުމުން، އެހެނިހެން އިންޓަވިއު ސުވާލުތަކަށް އެހީއަކަށް ވެއެވެ. އޭގެތެރޭގައި..\n--- ތިބާ މަސައްކަތް ކުރާނެ ގޮތް ބުނެދިނުން؟\n--- ތިބާގެ ތަފްސީލެއް ބުނެދިނުން؟\n--- ރަހުމަތްތެރިން ތިބާގެ ތަފްސީލެއް ދޭނީ ކިހިނެތް؟\n--- ތިބާ މި އޮފީހައް އެކަށީގެންވަނީ ކީއްވެތޯ؟\n--- ޓީމު މީހަކަށް ތިބާ ރަނގަޅީ ކީއްވެތޯ؟\n--- ތިބާ އަކީ ޖަނަވާރެއް ނަމަ އެއީ ކޮންއެއްޗެއްތޯ؟\nމި ލިޔުމުގެ އަސްލު ވަނީ ލިންކްޑު އިން ގައެވެ. www.linkedin.com ©\nLocation: Baa Kendhoo, Baa Atoll, Maldives\nއާންމު ގޮތެއްގައި ބޮލުގައި ރިއްސުން ކުޑަކުރުމަށް ބޭސް ބޭނުންކުރާ މީހުން ގިނައެވެ. އެހެން ނަމަވެސް ބޭސް ބޭނުންކުރުމަކީ އެހާ ރަނގަޅު ގޮތެއް ނޫނެވެ. ދިރިއުޅުމުގެ ވައްޓަފާޅި ކުޑަގޮތްތަކަށް ބަދަލުކޮށްލުމުން ބޮލުގެ ރިހުން ކުޑަވެއެވެ.\n(1) ތިބާގެ ލޭގައި ހުންނަ ހަކުރުގެ މިންވަރު ދެނެގަތުން.\nތިބާ ކެއުމަށް ބޭނުންކުރަނީ ހަކުރުގެ މިންވަރު ގިނަ އަދި ބަންދުކޮށްފައިވާ ކާނާ ކަމުގައި ވަނީ ނަމަ، ލޭގައި ހުންނަ ހަކުރުގެ މިންވަރު މައްޗަށް ދެއެވެ. މިކަމުގެ ސަބަބުން ބޮލުގައި ރިއްސުމަށް މަގުފަހިވެ އެކަން އިތުރަށް ގޯސްވެއެވެ. ހަމަ މިއާއެކު ލޭގައިހުންނަ ހަކުރުގެ މިންވަރު ދަށް ކަމުގައި ވާނަމަ ބޮލުގައި ރިއްސުމަށް މަގުފަހިވެއެވެ. މިކަމުގައި އެންމެ ރަނގަޅުގޮތަކީ ބަންދުކޮށްފައިވާ ކާނާ ކެއުން މަދުކޮށް، ތާޒާ(ގުދުރަތީ) މޭވާ އާއި ތަރުކާރީ އަދި މަދުން ފެޓް ހުންނަ މަސް ކެއުމެވެ. އޯގެނިކް ކާނާ ބޭނުންކުރުން ވަރަށް ރަނގަޅުވާނެއެވެ.\n(2) ހޫނާއި ފިނީގެ ތަފާތު(އަސަރު).\nތިބާ ހަދަންޖެހޭ ގޮތަކީ، ތާފަނާ ފެނުގެ ތެރެއަށް ދެފައިތިލަ ލައިގެން އިނދެ ބޮލަށް ފިނިކުރުމެވެ.(އެއީ ފިނި ފޮތިގަނޑެއް އަޅައިގެން ނުވަތަ ގަނޑުފެން ޖައްސައިގެން ނުވަތަ އެހެން ގޮތަކުން). ބޮލަށް ފިނިވުމުން ބޮލުގައި ހުންނަ ނާރުތަށް ބާރުވެ ފިތިވެއެވެ. ފައިތިލައަށް ހޫނުވުމުން ފައިތިލާގައި އާއި ފައިގައި ހުންނަ ނާރުތަށް ދޫވެއެވެ. މިކަމުގެ ސަބަބުން ބޮލުގައި ހުންނަ ލޭތައް ހަށިގަނޑުގެ ތިރިއަށް ދާގޮތް ވެއެވެ. ބޮލުގައި ރިއްސާވަގުތު ބޮލުގައި ހުންނަ ލޭނާރުތަކަށް ދޫވެއެވެ. އަދި އޭގެ ސަބަބުން ލޭދައުރުކުރުން ގިނަވެއެވެ. މިގޮތަށް މާގިނައިން ލޭދައުރު ކުރުމުން ބޮލުގައި ރިއްސައެވެ.\n(3) ގިނައިން ފެންބުއިން\nހަށިގަނޑުގައި ފެން މަދުވުމުން ބޮލުގައި ރިއްސާގޮތް ވެއެވެ. ނަމަވެސް މިކަމުގެ ސަބަބުން ބޮލުގައި ރިއްސާ ނަމަ އެއްފަހަރާ އެހާ ގިނައިން ފެން ނުބޯށެވެ. އެއީ ހަށިގަނޑުގައި އެހުރިހާ ފެނެއްގެ ބޭނުން ކުރުމުގެ ގާބިލުކަން ނެތުމުންނެވެ. މިހެންވުމުން ދުވާލެއްގެ މައްޗަށް އެކިފަހަރު މަތިން މަދު މިންވަރަކަށް ފެންބޯށެވެ. ބޮލުގައި ރިއްސުން ހުންނަ ނަމަ ދުވާލަކު 8 އައުންސާއި 12 އައުންސާއި ދެމެދުގެ ފެން ބުއިމަށް ފަހު ދެން ކުރިއަށް ގެންދާނީ މަދުމަދުން ފެން ކޯވަރު ބޮމުންނެވެ.\nމިކަމުގެ ސަބަބުން ބޮލުގައި ރިއްސުން ކުޑަކުރުމަށް މަގުފަހި ވެއެވެ. ނަމަވެސް ކޮންމެހެނަކުން އެހާ ގަދަޔަށް ހެލިފެލިވެ އުޅޭކަށް ނުޖެހެއެވެ. ބޭރަށް ނިކުމެލައި ސާފުވައި ލިބޭ ހިސާބަކަށް ހިނގާލާފައި ދިޔަސް ވަރަށް ރަނގަޅުވާނެއެވެ. އެހަނީ މިކަމަކީ ހަށިގަނޑަށް ލިބޭ އޮކްސިޖަންގެ މިންވަރު އިތުރުވެ، ބޮލުގައި ރިއްސުން ދުރުކުރާ ކަމެކެވެ. އާއްމުކޮށް ކަސްރަތުކުރާ މީހުންގެ ލޭގެ ހިނގުން ރަނގަޅުވެ، ސަޅިކަން އިހުސާސްކުރެވި އަދި ބޯ ހާސްވާވަރު ދައްވެއެވެ. މިހުރިހާ ކަމަކީވެސް ބޮލުގައި ރިއްސުން ދުރުކޮށްދޭ ކަންކަމެވެ.\n(5) ރަނގަޅަށް ނިދުން\nފުރިހަމަ ނިދި ނުލިބުމަކީ ބޮލުގައި ރިއްސަން މެދުވެރިވާ މައިގަނޑު އެއް ސަބަބެވެ. ނިދާހޭލައިރު ވަރުބަލިވެފައި ހުރުމާއި ނިދި އައިސްފަ ހުރުމަކީ މައިގްރޭން ހުންނަ މީހުންނަށް ދިމާވާ އާއްމު މައްސަލަތަކެކެވެ. ނަމަވެސް މިއީ ކަންބޮވާންވީ ކަމެއް ނޫނެވެ. އެއީ މި މައްސަލަތަކަކީ ވަރަށް ފަސޭހައިން ރަނގަޅު ކުރެވޭނެ ކަންކަމެވެ. ކޮންމެ ދުވަހަކުވެސް އެއްގަޑި އެއްގައި ނިދާފައި ހޭލުމަކީ ނިދުމުގެ ފެންވަރު ރަނގަޅުވާ ކަމެކެވެ.\nގިނަފަހަރަށް ބޮލުގައި ރިއްސަނީ ހާސްވެ ކަންބޮޑުވުމުންނެވެ. ކަސްރަތުކުރުމުންނާއި ފުންކޮށް ނެވާލުމުން ހާސްކަން ކުޑަވެ ހަށިގަނޑުގައި އޮކްސިޖަން ދައުރުކުރާވަރު އިތުރުވެއެވެ. ރަނގަޅު މަސާޖެއް ކުރުމުން ބޮލުގެ ރިހުން ކުޑަވެ ހަށިގަނޑުގައި ލޭ ދައުރުކުރުން އިތުރުކޮށްދޭ ކަމެކެވެ.\nޖުމުލަކޮށް ބުނާނަމަ، ބަންދުކޮށްފައިހުންނަ ހަކުރުހިމެނޭ ކާނާކެއުން މަދުކުރުމުންނާއި، ހޫނުފެނާއި ފިނިފެން ބޮލާއި ފައިތިލާގައި ބޭނުންކުރުމުންނާއި، އާންމުކޮށް ގިނައިން ފެންބުއިމާއި، ގަވާއިދުން ކަސްރަތުކުރުމާއި، ފުރިހަމަ ނިދި ލިބުމާއި އަދި ހާސްކަމުން ދުރުވުމުން ބޮލުގައި ރިހުމަށް ހައްލެއް ލިބޭނެކަން ކަށަވަރެވެ.\nމިލިޔުމުގެ އަސްލުވަނީ ޔޫއެސް ނިއުސް އެންޑް ވޯލްޑް ރިޕޯޓް ގައެވެ. www.usnews.com\nLabels: ބޮލުގައި ރިއްސުން, ކުޑަކުރުން،ސިއްހަތު\nWe have started this blog with an intention to bring you updated news, events, and any other information from Kendhoo. As this blog will be run by few or more administrators our writing and posts could be different from one another.\nWe promise you to bring the most happening information from Kendhoo and keep you updated without any bias. We are independent and what we write are independent of any related party.\nHope you would visit the blog and keep us informed of any improvements to be brought. Please send any complaints, feedback, any news, stories or articles that you would like to publish to kendhoonews@gmail.com\nKendhoo News Team\nPosted by KENDHOO COMMUNITY at 03:14 No comments:\nއުނދަގޫ ކަންކަން ކާމިޔާބުކުރުމަށް ކޮންމެހެން ކުރަނ...


Mi dhiya mahu import/export in libunu aamdhanee 59% dhashah\n06:46pm | Wednesday, 21 October 2020\nމިދިޔަ މަހު އިމްޕޯޓް/އެކްސްޕޯޓުން ލިބުނު އާމްދަނީ 59 ޕަސެންޓް ދަށަށް\nމިދިޔަ މަހު ރާއްޖެއަށް އިމްޕޯޓުކުރި މުދަލާއި އެކްސްޕޯޓްކުރި މުދަލުގެ އަދަދު ދަށްވެ، އިމްޕޯޓް އަދި އެކްސްޕޯޓުން ދައުލަތަށް ލިބުނު އާމްދަނީ 59 ޕަސެންޓް ދަށަށް ހިނގައްޖެ އެވެ.\nކަސްޓަމްސްއިން އިއްޔެ އާއްމުކުރި ތަފާސް ހިސާބުތައް ދައްކާގޮތުން މިދިޔަ މަހު ދައުލަތަށް އިމްޕޯޓު އަދި އެކްސްޕޯޓުން އާމްދަނީގެ ގޮތުގައި ލިބިފައިވަނީ 119 މިލިއަން ރުފިޔާގެ އެވެ.\nއެ ތަފާސް ހިސާބުތައް ދައްކާގޮތުން މިދިޔަ އަހަރުގެ ސެޕްޓެމްބަރު މަހު ރާއްޖެއަށް 3.8 ބިލިއަން ރުފިޔާގެ މުދާ އިމްޕޯޓް ކޮށްފައިވެ އެވެ. މިދިޔަ މަހު މި އަދަދު ވަނީ 1.9 ބިލިއަން ރުފިޔާ އަށް ދަށްވެފަ އެވެ. މީގެ އިތުރުން، މިދިޔަ މަހު ދައުލަތަށް ލިބުނު އާމްދަނީ 2019 ވަނަ އަހަރުގެ ސެޕްޓެމްބަރުމަހާ އަޅާބަލާއިރު 59 ޕަސެންޓް ވަނީ ދަށްވެފަ އެވެ. މިދިޔަ އަހަރުގެ ސެޕްޓެމްބަރުމަހު 292 މިލިއަން ރުފިޔާ ދައުލަތަށް ލިބިފައިވާއިރު، މި އަހަރުގެ ސެޕްޓެމްބަރުމަހު މި އަދަދު ވަނީ 119 މިލިއަން ރުފިޔާއަށް ދަށްވެފަ އެވެ.\nކަސްޓަމްސްގެ ތަފާސްހިސާބުތައް ދައްކާ ގޮތުން މިދިޔަ މަހު ރާއްޖެއަށް އެންމެ ގިނައިން މުދާ އެތެރެކޮށްފައިވާ ގައުމުތަކަކީ ޗައިނާ، އިންޑިއާ އަދި ސިންގަޕޫރެވެ. ޗައިނާ އިން 345 މިލިއަން ރުފިޔާގެ މުދާ އެތެރެކުރިއިރު، އިންޑިއާއިން 275 މިލިއަން އަދި ސިންގަޕޫރުން 217 މިލިއަން ރުފިޔާގެ މުދާ އެތެރެކޮށްފައިވެ އެވެ. ރާއްޖެއަށް އެންމެ ގިނަ އަދަދަކަށް އިމްޕޯޓުކޮށްފައިވަނީ މެޝިނަރީއާއި އިލެކްޓްރިކް ސާމާނާއި ކާބޯތަކެތީގެ ބާވަތްތަކާއި ތެލުގެ ބާވަތްތަކެވެ.\nއެ ތަފާސްހިސާބުތައް ދައްކާ ގޮތުން މިދިޔަ މަހު އެންމެ ގިނައިން މުދާ އެކްސްޕޯޓު ކޮށްފައި ވަނީ އިނގިރޭސިވިލާތަށާއި ޖަރުމަން އަދި ފްރާންސަށެވެ. އެގޮތުން އިނގިރޭސިވިލާތަށް 21 ޕަސެންޓް މުދާ އެކްސްޕޯޓުކުރިއިރު ޖަރުމަނަށް 19 ޕަސެންޓް އަދި ފްރާންސަށް 17 ޕަސެންޓް މުދާ ވަނީ އެކްސްޕޯޓުކޮށްފަ އެވެ. އެ ގައުމުތަކަށް ރާއްޖެއިން އެކްސްޕޯޓުކޮށްފައި ވަނީ ގަނޑުކުރި މަހުގެ ބާވަތްތަކެވެ.\nމިދިޔަ އަހަރުގެ ސެޕްޓެމްބަރު މަހާ އަޅާބަލާއިރު މިދިޔަ މަހު ރާއްޖެ އެތެރެވި އުޅަނދުފަހަރުގެ އަދަދާއި ރާއްޖެއިން ފުރާފައިވާ އުޅަނދުގެ އަދަދު ވަނީ އިތުރުވެފަ އެވެ. އެގޮތުން މިދިޔަ އަހަރުގެ ސެޕްޓެމްބަރުމަހު މުދާ ހިފައިގެން ރާއްޖެއަށް 82 އުޅަނދެއް އައިއިރު މިދިޔަ މަހު އެތެރެވެފައިވަނީ 108 އުޅަނދެވެ. އަދި މިދިޔަ އަހަރުގެ ސެޕްޓެމްބަރުމަހު ރާއްޖެއިން 91 އުޅަނދެއް ފުރާފައިވާއިރު، މިދިޔަ މަހު ފުރާފައިވަނީ 117 އުޅަނދެކެވެ.\nމުދާ ކްލިއަރކުރުމަށް ޕްރޮސެސްކުރެވުނު ޑެކްލެރޭޝަންގެ އަދަދުވެސް މިދިޔަ މަހު ވަނީ ވަރަށް ބޮޑަށް ދަށްވެފަ އެވެ. އެގޮތުން މިދިޔަ އަހަރުގެ ސެޕްޓެމްބަރުމަހު 19،374 ޑެކްލެރޭޝަން ޕްރޮސެސްކުރިއިރު އެ އަދަދު މިދިޔަ މަހު ވަނީ 9،463 އަށް ދަށްވެފަ އެވެ.\nޖޫން މަހު ރާއްޖޭގެ އިމްޕޯޓް-އެކްސްޕޯޓް ދަށަށް ދިޔައަސް އާމްދަނީ މައްޗަށް\nޖުލައި 12, 2019\nރާއްޖޭގެ އިމްޕޯޓާއި އެކްސްޕޯޓް މިދިޔަ މަހު ދަށަށް\nއޮގަސްޓު 16, 2019\nމިދިޔަ މަހު 3.8 ބިލިއަން ރުފިޔާގެ މުދާ އިމްޕޯޓްކުރި، 286 މިލިއަންގެ އާމްދަނީ\nއޮކްޓޫބަރ 11, 2019\nއޮކްޓޯބަރު މަހު އިމްޕޯޓާއި އެކްސްޕޯޓް މައްޗަށް، އާމްދަނީގެ ކުޑަ އިތުރުވުމެއް\nމިދިޔަ މަހު އެކްސްޕޯޓް ދަށްވެއްޖެ، އިމްޕޯޓް މައްޗަށް\nއިމްޕޯޓާއި އެކްސްޕޯޓުން މިދިޔަ މަހު 361 މިލިއަން ރުފިޔާ ލިބުނު


"އޭކް ލަޅްކީ ކި ދޭކާ ތޮ އޭސާ ލަގާ" ގެ ޕޯސްޓަރެއްގައި ރާޖް އާއި ސޯނަމް.\n30 ޖެނުއަރީ 2019 - 07:40\nއޮމަންގް ކުމާރު ޑައިރެކްޓްކުރާ ފިލްމުގެ ޝޫޓިން މިހާރު އަހުމަދުއާބާދުގައި ކުރިއަށްދާ އިރު، ފިލްމުގެ މަންޒަރުތައް ގުޖްރާތުގެ އެކި ސަރަހައްދުތަކުގައި ނަގާނެ އެވެ. ވިވެކްއާ އެކު ފިލްމުގެ ކާސްޓުން ފެނިގެންދާ ބައެއް ތަރިންގެ ތެރޭގައި ބޮމަން އިރާނީ އާއި ދަރްޝަން ކުމާރު ހިމެނެ އެވެ.\nމޯދީގެ މި ބައޮގްރަފިކަލް ޑްރާމާ ޑައިރެކްޓްކުރާ އޮމަންގެ މީގެ ކުރިން ވެސް ވަނީ މި ކަހަލަ ދެ ފިލްމެއް ހަދައިފ އެވެ.\nއެއީ މޭރީ ކޮމް (2015) އާއި ސަރަބްޖީތު (2016) އެވެ. އޭނާ އެންމެ ފަހުން ޑައިރެކްޓް ކުރި ފިލްމަކީ 2017 ގައި ރިލީޒް ކުރި ސަންޖޭ ދަތުގެ "ބޫމީ" އެވެ.\n"ޕީއެމް ނަރެންދުރަ މޯދީ" ސްކްރީނަށް ގެންނާނެ ތާރީހެއް އަދި އިއުލާނެއް ނުކުރެ އެވެ.\nސްނޭހާގެ އަލަތު ފިލްމަކީ ފްރެންޗައިޒެއް\n"ރޭސް" ފަދަ ފިލްމުތައް ގެނެސް ދިން ޕްރޮޑިއުސަރު ރަމޭޝް ތައުރާނީގެ އަންހެން ދަރިފުޅު ސްނޭހާ ތައުރާނީ ޑައިރެކްޝަނަށް ނުކުންނަ ފިލްމަކީ ޑާންސް ފްރެންޗައިެއް ކަމަށް ފިލްމު ކްރިޓިކް ތަރަން އަދާޝް ބުނެފި އެވެ.\nIT'S OFFICIAL... Ronnie Screwvala announces dance franchise #BhangraPaaLe... Stars Sunny Kaushal and Rukshar Dhillon... Directorial debut of Sneha Taurani... Filming begins.\nއޭނާ ކުރި ޓްވީޓެއްގައި ބުނީ ޕްރޮޑިއުސަރު ރޯނީ ސްކްރޫވާލާ ވެސް ހިއްސާވާ ފިލްމުގެ ނަމަކީ "ބަންގްރާ ޕާ ލޭ" އެވެ.\nމި ފިލްމުގެ ޝޫޓިން މިހާރު ފަށާފައިވާ އިރު، މީގެ ލީޑް ތަރިންނަކީ އެކްޓަރު ވިކީ ކޯޝަލްގެ ކޮއްކޮ ސަނީ ކޯޝަލް އާއި "އަރްޖުން ރެޑީ" ފަދަ ފިލްމުތައް ކުޅެފައިވާ ސައުތު ފިލްމު އިންޑަސްޓްރީގެ ބަތަލާ ރުކްޝާރް ދިލަން އެވެ.\nފިލްމާ ބެހޭ ގޮތުން ސްނޭހާ ބުނީ އޭނާގެ އަމާޒަކީ ބަންގްރާ ސްޓައިލްގެ މިއުޒިކާ އެކު، އެ ސްޓައިލްގެ ވަރުގަދަ ޑާންސް ފްރެންޗައިޒެއް ހެދުން ކަމަށާއި މިއީ އޭގެ ފެށުން ކަމަށެވެ.\n"އޭކް ލަޅްކީ" އައު ޓްރެއިލާއެއް\nއަންނަ މަހުގެ 1 ވަނަ ދުވަހު ފިލްމު "އޭކް ލަޅްކީ ކޮ ދޭކާ ތޮ އޭސާ ލަގާ" ރިލީޒް ވާން ކައިރިވަމުން އަންނަ އިރު، ފިލްމުގެ އައު ޓްރެއިލާއެއް ދައްކާލައިފި އެވެ.\n#SetLoveFree with our second trailer - https://t.co/A1WOxw41XK#EkLadkiKoDekhaTohAisaLaga@sonamakapoor @RajkummarRao @AnilKapoor @iam_juhi @foxstarhindi @saregamaglobal\n— VVC Films (@VVCFilms) January 28, 2019\nމި ފިލްމަކީ ޝެލީ ޗޯޕްޅާ ދާރް ޑައިރެކްޓްކޮށްފައިވާ އަސަރު ގަދަ އާއިލީ ލޯބީގެ ފިލްމެކެވެ. ފިލްމުގެ އެންމެ ހާއްސަ އެއް ކަމަކީ އަނިލް ކަޕޫރާއި ދަރިފުޅު ސޯނަމް ކަޕޫރް އެކީގައި ފުރަތަމަ ފަހަރަށް ބޮޑު ސްކްރީނުން ފެނިގެން ދާނެތީ އެވެ. "އޭކް ލަޅްކީ ކޮ ދޭކާ ތޮ އޭސާ ލަގާ" ގައި ވެސް އެ ދެ ތަރިން ކުޅެފައި ވަނީ ދެބައިންގެ ރޯލެވެ.\nމީގެ އިތުރު ކާސްޓުންގެ ތެރޭގައި ޖޫހީ ޗާވްލާ އާއި ރާޖްކުމާރު ރާއޯގެ އިތުރުން ފިލްމުގެ ޑައިރެކްޓަރު ޝެލީ ވެސް ހިމެނެ އެވެ.\n"ޕޯސްޓަރު ޗަޕްވާ ދޯ" މި ފަހަރު "ލުކާ ޗުއްޕީ" އަށް\nކުރީގެ މަގުބޫލު ލަވަތައް މި ފަހުގެ ފިލްމުތަކުގައި ހިމަނައިގެން އާންމުންގެ ސަމާލުކަން ހޯދުން ބޮލީވުޑްގައި ވަރަށް ބޮޑަށް އިތުރުވެފައި ވަނިކޮށް އަނެއްކާ ވެސް ހަމަ ކުރީގެ ލަވައެއް އާ ގޮތަކަށް ގެނެސް ދޭން ނިންމައިފި އެވެ.\nމި ފަހަރު ކުޅެލާފައި ވަނީ އަކްޝޭ ކުމާރާއި އުރްމިލާ މަޓޯންޑްކަރު އެކީގައި ކުޅުނު 1997 ގެ ފިލްމު "އަފްލާތޫން" ގެ ފޯރި ގަދަ ލަވަ ކަމަށްވާ "ޕޯސްޓަރު ޗަޕްވާ ދޯ" އެވެ. މި ލަވައިގެ އާ ވާޝަނެއް މި ފަހަރު ފެނިގެން ދާނީ އަންނަ މާޗް މަހުގެ 1 ވަނަ ދުވަހު ރިލީޒް ކުރާ "ލުކާ ޗުއްޕީ" އިންނެވެ.\nކާތިކް އާރިޔަން އާއި ކްރިތީ ސެނަން ލީޑް ރޯލް ކުޅެފައިވާ ލަވަ ޕްރޮމޯޓް ކުރަން އަކްޝޭ ވެސް ހިމަނައިގެން ވަނީ ވީޑިއޯކޮޅެއް ވެސް ދައްކާލައިފަ އެވެ.\nއިތުރު ލިޔުންތައް ބޮލީވުޑް ސޯނަމް ކަޕޫރު ވިވެކް އޮބްރޯއީ އަކްޝޭ ކުމާރު ނަރެންދުރާ މޯދީ


Nasheed ge inzaaru: Dhogu hadhaa nama fiyavalhu alhaanan! | Mihaaru\nކުރީގެ ރައީސް މުހައްމަދު ނަޝީދު ނޫސްވެރިންގެ ބައްދަލުވުމެއްގައި ވާހަކަފުޅު ދައްކަވަނީ. --- ފޮޓޯ: ހުސެއިން ވަހީދު/ މިހާރު\nމަޖިލިހުގެ ރައީސް ނަޝީދުގެ އިންޒާރު: ކޮމެޓީތަކުގައި ދޮގު ހަދާ ނަމަ ފިޔަވަޅު އަޅާނަން!\n17 ޖުލައި 2019 - 14:43 92 comments\nސަރުކާރާއި މިނިވަން މުއައްސަސާތަކުގެ އިސް ވެރިން ރައްޔިތުންގެ މަޖިލިހަށް ހާޒިރުވެވަޑައިގެން ދޮގު މައުލޫމާތު ދޭ ކަން ފާހަގަކުރެވިއްޖެ ނަމަ، ތަހުގީގުކޮށް ފިޔަވަޅު އަޅުއްވާނެ ކަމުގެ އިންޒާރު ރައްޔިތުންގެ މަޖިލިހުގެ ރައީސް އަދި ކުރީގެ ރައީސް މުހައްމަދު ނަޝީދު މިއަދު ދެއްވައިފި އެވެ.\nމަޖިލިހުގެ ޖަލްސާގައި ނަޝީދު ވިދާޅުވީ މަޖިލިހުގެ ކޮމިޓީތަކަށް ހާޒިރުވެވަޑައިގަންނަވާ ބައެއް މުއައްސަސާތަކުގެ ބޭފުޅުން "ސާފު ބަހުން ވާހަކަ ނުދައްކަވާ" ކަމަށެވެ. އަދި ކޮމިޓީތަކުގެ މުގައްރިރުން އެމަނިކުފާނު އަރިހު އެ ޝަކުވާ ކުރައްވަމުން ގެންދަވާ ކަމަށް ވިދާޅުވި އެވެ.\n"އަޅުގަނޑު ގާތުގައި ބައެއް މުގައްރިރުން އެބަ ވިދާޅުވޭ، ބައެއް މުއައްސަސާތަކުން ވަޑައިގަންނަވާ ބޭފުޅުން މިތަނުގައި ސާފު ބަހުން ވާހަކަ ނުދައްކަވައޭ. އިތުރުފުޅު ހައްދަވާ ކަމަށް އެބަ ޝައްކުކުރެވެއޭ،" މަޖިލިހުގެ މިއަދުގެ ޖަލްސާ ނިންމަވާލެއްވުމުގެ ކުރިން ނަޝީދު ވިދާޅުވި އެވެ.\nއެމަނިކުފާނު ވިދާޅުވީ ސަރުކާރުގެ ވެރިއެއް ނުވަތަ މުއައްސަސާއެއްގެ ވެރިއަކު ވިޔަސް، މަޖިލިހަށް ވަޑައިގެން ދޮގު ހައްދަވާ ނަމަ، އެއީ ޖިނާއީ ކުށެއް ކަމަށެވެ. އަދި އެ ކަން ތަހުގީގު ކުރުމަށް ފަހު ދައުވާ ކުރަން ޕްރޮސެކިއުޓަ ޖެނެރަލް (ޕީޖީ) އަރިހުގައި އެދިވަޑައިގަންނަވާނެ ކަމަށް ވިދާޅުވި އެވެ.\n"މަޖިލިހުގައި ދެން ބޭފުޅަކު އެ ބާވަތުގެ ކަމެއް ކުރައްވާ ކަން ފާހަގަކުރެއްވިއްޖެ ނަމަ ތަހުގީގު ކުރެވޭނެ، އަދި ދައުވާ ކުރަން ޕީޖީ އަރިހުގައި ދެންނެވޭނެ،" ނަޝީދު ވިދާޅުވި އެވެ.\nނަޝީދު ވިދާޅުވި ގޮތުގައި ކޮމިޓީތަކަށް ސަރުކާރުގެ އެކިއެކި ބޭފުޅުންނާއި ސަލާމަތީ ހިދުމަތްތަކުގެ ބޭފުޅުންނާއި މުސްތަގިއްލު މުއައްސަސާތަކުގެ ބޭފުޅުންނާއި އަމިއްލަ ކުންފުނިތަކުގެ ބޭފުޅުން ވަޑައިގަންނަވަނީ ވަރަށް ބޮޑަށް ތައްޔާރުވެގެންނެވެ.\nއެ ބޭފުޅުން ވަރަށް ގިނަ އިން މަޖިލިހަށް ހާޒިރުވެވަޑައިގަންނަވާ އިރު، މަޖިލިހުގައި އެ ބޭފުޅުން އެހާ ގިނަ ވަގުތު ހޭދަކުރެއްވުމަކީ ފަސޭހަ ކަމަކަށް ނުވާނެ ކަމަށް ވެސް ނަޝީދު ވިދާޅުވި އެވެ. އެހެންވެ، ކޮމިޓީ ބައްދަލުވުންތައް ފުށުނާރާ ގޮތަށް ބޭއްވުމަށް މުގައްރިރުންގެ ކިބައިން އެމަނިކުފާނު އެދިވަޑައިގެންނެވި އެވެ.\nނަޝީދު ވިދާޅުވީ އެއް ވުޒާރާއެއް ނުވަތަ އެއް މުއައްސަސާއެއްގެ ވެރިން ކޮމިޓީއަކަށް ގެންނަ އިރު، ހަމަ އެ ވުޒާރާއަކާއި ނުވަތަ އެ މުއައްސަސާއަކާ އެހެން ކޮމިޓީއެއްގެ މެމްބަރުން އޮޅުން ފިލުވަން ބޭނުންވާ ކަމެއް ވާ ނަމަ، އަނެއްކާ އެހެން ދުވަހެއްގައި އެހެން ކޮމިޓީއަކަށް ނުގެންނަވައި، ދެ ކޮމިޓީއެއް ނޫނީ ތިން ކޮމިޓީއެއް އެއްވެގެން ކަންކަން އޮޅުން ފިލުއްވުމުގެ މަސައްކަތް މަޖިލިިހުގައި ކުރެއްވޭނެ ކަމަށެވެ.\n"ސަރުކާރުގެ މުވައްޒަފުންނަށް ވެސް ވެރިންނަށް ވެސް ފަސޭހައެއް ނުވާނެ ދުވަހުގެ ގިނަ ވަގުތު މަޖިލިހުގައި ތިއްބަވަން ޖެހިވަޑައިގަތީމަ، ދެން ވުޒާރާގެ އިދާރާގެ މަސައްކަތްތަކަށް ވެސް ދަތިވާނެ،" ނަޝީދު ވިދާޅުވި އެވެ.\nމިދިޔަ މެއި މަހު 19 ވަނަ ރައްޔިތުންގެ މަޖިލިހުގެ ޖަލްސާތައް ފެށުނު ފަހުން، ކޮމިޓީތަކުގެ މަސައްކަތް ވަރަށް ހަލުވިކަމާ އެކު، ކުރިއަށް ދާއިރު، އެކި ތަންތަނުގެ ވެރިން ކޮމިޓީ އަށް ހާޒިރު ކުރެ އެވެ. އަދި ވަޒީރުން މަޖިލިހުގެ ތަޅުމަށް ހާޒިރުކޮށް ސުވާލުކޮށް، ޖަވާބުދާރީ ކުރުވާފައިވެ އެވެ. އެންމެ ގިނަ އިން މަޖިލިހަށް މިހާތަނަށް ހާޒިރުކޮށްފައި ވަނީ މިނިވަން މުއައްސަސާތަކުގެ މެމްބަރުންނެވެ.\nއިތުރު ލިޔުންތައް ރައީސް މުހައްމަދު ނަޝީދު ސަރުކާރު ރައްޔިތުންގެ މަޖިލިސް މަޖިލީހުގެ މެމްބަރުން މިނިވަން މުއައްސަސާތައް


Covid-19 ge haradhu thakaa gulhigen STO audit kohdheyn finance in edhihje\nކޮވިޑު-19 ގެ ހަރަދުތަކާ ގުޅިގެން އެސްޓީއޯ އޮޑިޓުކޮށްދޭން ފިނޭންސުން އެދިއްޖެ\nފިނޭންސް މިނިސްޓްރީން މިއަދު ނޫސްވެރިންނަށް މައުލޫމާތު ދެނީ: ކޮވިޑް ހަރަދުތަކާ ގުޅިގެން އެސްޓީއޯހެ އޮޑިޓެއް ހަދާނެ\nކޮވިޑް-19 އާ ގުޅިގެން ދައުލަތުގެ ބަޖެޓުން ކުރާ ހަރަދުތަކުގެ ބޮޑު ބައެއް އެސްޓީއޯ މެދުވެރިކޮށް ކުރަމުންދާތީ، އެ ކުންފުނި އޮޑިޓު ކޮށްދޭން އެދިފައިވާ ކަމަށް ފިނޭންސް މިނިސްޓްރީން ބުނެފި އެވެ.\nނޭޝަނަލް އިމާޖަންސީ އޮޕަރޭޝަން ސެންޓާ (އެންއީއޯސީ) ގައި ބޭއްވި ނޫސްވެރިންގެ ބައްދަލުވުމުގައި ވާހަކަ ދައްކަވަމުން ފިނޭންސް މިނިސްޓަރު އިބްރާހިމް އަމީރު ވިދާޅުވީ ކޮވިޑް-19 އާ ގުޅޭ ހަރަދުތައް ގާނޫނާއި ގަވައިދުތަކުގެ ދަށުން ކުރަމުންދާކަން ޔަގީން ކުރުމަށްޓަކައި ހާއްސަ އޮޑިޓެއް ކުރުމުގެ މަސައްކަތް ކުރަމުންދާ ކަމަށެވެ.\nއެގޮތުން ކޮވިޑް-19 އަށް ބޭނުންވާ ބޭހާއި ސިއްހީ ހާލާތްތައް ގަތުމަށް ހަރަދުގެ ބޮޑު ބައެއް ކުރަނީ އެސްޓީއޯ މެދުވެރިކޮށް ކަމަށާއި އެހެންކަމުން އޮޑިޓާ ޖެނެރަލް އޮފީހުގެ އިތުރުން ޕީސީބީ މެދުވެރިކޮށް އެ ކުންފުނީގެ އިންޓާނަލް އޮޑިޓެއް ކުރުމަށް އެދިފައިވާ ކަމަށް އަމީރު ވިދާޅުވި އެވެ.\n"މީގެ ބޭނުމަކީ ވީހާވެސް ބޮޑަކަށް މި ޕްރޯސެސްގެ ހާމަކަން އިތުރުކުރުމާއި، މައްސަލައެއް ނޫނީ އެއްވެސް ލީކެއް އުޅޭކަމަށްވާނަމަ، އެކަން ވީއެންމެ އަވަހަކަށް ރަނގަޅުކުރުން،" މިނިސްޓަރު ވިދާޅުވި އެވެ.\nފިނޭންސް މިނިސްޓްރީގެ ޗީފް ބަޖެޓު އެގްޒެކަޓިވް އަހުމަދު ސަރުވާޝް އާދަމް ވިދާޅުވީ މިހާތަނަށް ކޮވިޑް-19 އަށް ކުރެވިފައިވާ ޖުމްލަ 814 މިލިއަން ރުފިޔާގެ ތެރެއިން 389 މިލިއަން ރުފިޔާ ހަރަދު ކުރެވިފައިވަނީ އެސްޓީއޯ މެދުވެރިކޮށް ބޭސް ފަދަ ތަކެތި ގަތުމަށް ކަމަށެވެ.\nހަރަދާ ގުޅޭގޮތުން އިތުރު މައުލޫމާތު ދެއްވަމުން، ސަރުވާޝް ވިދާޅުވީ އޭގެ ތެރެއިން 55 ޕަސަންޓަކީ އަދި ކޮމިޓަޑް އަދަދެއް ކަމަށާއި އޭގެ ތެރޭގައި ފަހުން ފައިސާ ދައްކާގޮތަށް ދޫކުރެވިފައިވާ ޕާޗަސް އޯޑަރުތައް ހިމެނޭ ކަމަށެވެ.\nކޮވިޑް-19 އާ ގުޅިގެން ފައިނޭޝަލް އޮޑިޓެއް ހަދަން ރައްޔިތުންގެ މަޖިލީހުގެ ނައިބު ރައީސް، ގަލޮޅު ދެކުނު ދާއިރާގެ މެންބަރު އީވާ އަބްދުﷲ ވަނީ ރައްޔިތުން މަޖިލީހަށް ހުށަހަޅާފަ އެވެ.\nއެސްޓީއޯ އޮޑިޓާ ޖެނެރަލް އޮފީސް ފިނޭންސް މިނިސްޓްރީ + މިނިސްޓްރީ އޮފް ހެލްތު އިބްރާހިމް އަމީރު ކޮރޯނާ ވައިރަސް ކޮވިޑް-19 ކޮވިޑް-19 އިގެ ބަލާއާފާތް


އިސްރާއީލުގެ ޖާސޫސީ ކުންފުންޏަށް އެޕަލްގެ އެއްވެސް ޚިދުމަތެއް ބޭނުން ނުކުރެވޭނެ ގޮތަށް ދައުވާކޮށްފި އިސްރާއީލުގެ ޖާސޫސީ ކުންފުންޏަށް އެޕަލްގެ އެއްވެސް ޚިދުމަތެއް ބޭނުން ނުކުރެވޭނެ ގޮތަށް ދައުވާކޮށްފި\nއިސްރާއީލުގެ ޖާސޫސީ ކުންފުންޏަށް އެޕަލްގެ އެއްވެސް ޚިދުމަތެއް ބޭނުން ނުކުރެވޭނެ ގޮތަށް ދައުވާކޮށްފި\nއެޕަލް އައިފޯނެ / ފޮޓޯ: ކޮމްޕިއުޓަރ ވޯލްޑް\nއިސްރާއީލުގެ ޖާސޫސީ ކުންފުނި އެންއެސްއޯއަށް އެޕަލްގެ އެއްވެސް އުފެއްދުމެއް ބޭނުން ނުކުރެވޭނެ ގޮތަށް އެޕަލް ކުންފުނިން ދަޢުވާކޮށްފިއެވެ.\nއިސްރާއީލުގެ ޖާސޫސީ ކުންފުނި އެންއެސްއޯ ގްރޫޕަކީ ޖާސޫސީ ސޮފްޓްވެއަރ ޕެގަސަސް އުފެއްދި މީހުންނެވެ. މި ސޮފްޓްވެއަރ މެދުވެރިކޮށް ފޯނެއްގެ ވެރިފަރާތުގެ ހުއްދައަކާއި ނުލައި ފޯނުގައި ހުރި ހުރިހާ މަޢުލޫމާތެއް ދަމައިގަނެ، އަދި ފޯނަށް ލިބޭ މެސެޖުތަކާއެކު ފޯނުގެ މައިކްރޯފޯން އަދި ކެމެރާ ބޭނުން ގަޑިއެއްގައި ބޭނުން ކުރެވޭ ގޮތަށް ވަނީ ފަރުމާކޮށްފައެވެ. މިއީ ޓެރަރިޒަމާއި ދެކޮޅަށް ހަނގުރާމަ ކުރުމުގައި ދުނިޔޭގެ އެކި ޤައުމުތަކުގެ ސަރުކާރުން ބޭނުން ކުރެވޭ ގޮތަށް ފަރުމާ ކުރި ސޮފްޓްވެއަރއެއް ކަމަށް އެކުންފުނިން ބުނެއެވެ.\nނަމަވެސް އެކުންފުނީގެ މި ސޮފްޓްވެއާރ ބޭނުންކޮށްގެން ނޫސްވެރިންނަށާއި، އިންސާނީ ހައްޤުތަކަށް މަސައްކަތް ކުރާ ފަރާތްތަކުގެ ފޯނުތަކަށް ހަމަލާދީފައިވާ ކަން މިއަހަރު މެދުތެރޭ ވަނީ މީޑިއާތަކަށް ތިލަވެފައެވެ. މިކަމާ ގުޅިގެން އެކުންފުނިން ބުނެފައިވަނީ ސޮފްޓްވެއަރ މިގޮތަށް ބޭނުން ކުރުމަކީ މަނާކަމެއް ކަމަށެވެ.\nމިމައްސަލައިގައި އައިފޯންތަކަށް ހަމަލާދީފައިވާކަން ފާހަގަވުމާއެކު އެޕަލްއިން ވަނީ ސޮފްޓްވެއަރ އަޕްޑޭޓުތަކެއް ނެރެފައެވެ. މިކަމާ ގުޅޭގޮތުން އެކުންފުނިން ބައިނަލްއަޤްވާމީ މީޑިއާތަކަށް ނެރެފައިވާ ނޫސް ބަޔާނުގައި ބުނީ، އެކުންފުނިން އަބަދުވެސް އެންމެ ރައްކާތެރި ފޯނުގެ ގޮތުގައި އެޕަލްގެ އުފެއްދުންތައް ހެދުމަށް މަސައްކަތް ކުރި ނަމަވެސް ދަޢުލަތްތަކުން ޚަރަދުކޮށްގެން މިފަދަ ސޮފްޓްވެއަރތައް އުފެއްދުމަކީ ނުރައްކާތެރި ކަމެއްކަމަށެވެ.\nއެންއެސްއޯ ކުންފުނި / ފޮޓޯ: ރޮއިޓާސް\nއެޕަލްއިން ކޯޓަށް ހުށަހެޅި މައްސަލައިގައި ބުނެފައިވަނީ އެންއެސްއޯއިން ކޮންމެ ގޮތަކަށް ވާހަކަ ދެއްކި ނަމަވެސް، ނޫސްވެރިންނާއި އެކްޓިވިސްޓުންނާއި ދެކޮޅަށް މި ސޮފްޓްވެއަރ ބޭނުންކޮށްފައިވާ ކަމުގެ ރިޕޯޓުތައް ހުރިކަމަށެވެ. މީގެ އިތުރަށް ކޯޓަށް ހުށަހެޅި ލިޔެކިއުންތަކުގައި އެޕަލްއިން ބުނީ އެ ކުންފުނިން 100 އަށް ވުރެ ގިނަ އެޕަލް އައިޑީ ހަދައި މީހުންނަށް އެކި އެއްޗެތި ފޮނުވުމަށް ބޭނުން ކުރި ކަމަށެވެ. އަދި މިއީ ކުންފުނީގެ ކްލައުޑު ޚިދުމަތުގެ ޓާމްސް އޮފް ސަރވިސްއާއި ޚިލާފު ކަމެއް ކަމަށް އެޕަލްއިން ބުނެއެވެ.\nއެޕަލް ކުންފުނީގެ މި ދަޢުވާ އޮތް ގޮތަށް ނިމިއްޖެ ނަމަ އެންއެސްއޯ ކުންފުންޏަށް އެޕަލްގެ އެއްވެސް ޚިދުމަތެއް ބޭނުން ކުރުން މަނާވާނެއެވެ. އަދި އެޕަލްގެ އެއްވެސް އުފެއްދުމެއްވެސް ބޭނުން ނުކުރެވޭނެއެވެ. އެމެރިކާގެ ޑިޕާޓްމެންޓް އޮފް ކޮމާސްއިންވެސްވަނީ މި ނޮވެމްބަރު މަހު ކުރީކޮޅު އެމެރިކާގެ ކުންފުނިތަކުން އެންއެސްއޯއާއި އެކު ވިޔަފާރި ކުރުން މަނާކޮށްފައެވެ. މިނިންމުމަކީ ފަހުންވެސް ބަދަލުވެދާނެ ނިންމުމެއް ކަމުން އެޕަލްއިން ދައުވާކޮށްފައިވަނީ ދާޢިމަށްވެސް މި ނިންމުން އެކުންފުނިން ދެމެހެއްޓުމުގެ ގޮތުން ކަމަށް ބެލެވެއެވެ.\nމިމައްސަލައިގައި މީގެ ކުރީން ފޭސްބުކު ނުވަތަ މިހާރުގެ މެޓާ ކުންފުނީގެ ދަށުން ހިންގާ ވަޓްސްއެޕްއިން ވެސް އެކުންފުންޏާއި ދެކޮޅަށް ދަޢުވާ ކުރިއެވެ. މި ދަޢުވާތަކަށް ގޫގުލްއާޢި މައިކްރޯސޮފްޓުން ވަނީ ތާޢީދު ކޮށްފައެވެ.\nއެޕަލްގެ މިދައުވާގެ އިތުރަށް ޖާސޫސީ ސޮފްޓްވެއަރތަކާއި ދެކޮޅަށް މަސައްކަތް ކުރާ ފަރާތްތަކަށް އެޕަލް ކުންފުނިން ޚަރަދު ކުރުމަށްވެސް ވަނީ ނިންމާފައެވެ. މިގޮތަށް މަސައްކަތް ކުރާ ފަރާތްތަކަށް 10 މިލިއަން ޑޮލަރު ޚަރަދުކުރަން އެކުންފުނިން އޮތީ ތައްޔާރަށެވެ.


Dhekunuge tourism fenannanee raaslaafai kuriyah dhaane than: Dr. Mausoom | Mihaaru\nދެކުނުގެ ޓޫރިޒަމް ފެންނަނީ "ރާސްލާފައި ކުރިއަށް ދާނެތަން": ޑރ. މައުސޫމް\nޝައްގުރިއްލާ ވިލިނގިލި: ކޮވިޑްގެ ތެރޭގައި ރިސޯޓް ބަންދުކުރި ގޮތަށް އަދި ނުހުޅުވާ\n07 ޖެނުއަރީ 2021 - 16:11\nރާއްޖޭގެ ވަކި ސަރަހައްދެއްގެ ޓޫރިޒަމް "ރާސްލާފައި ކުރިއަށް ދާނެ ތަން" ޓޫރިޒަމް މިނިސްޓަރަށް ފެނިވަޑައިގަންނަވާ ނަމަ، އެއީ ކުރިމަގުގެ އާދައިގެ ހާސިލްވުމަކަށް ވެދާނެ ހެއްޔެވެ؟\nޓޫރިޒަމް މިނިސްޓަރު ޑރ. އަބްދުﷲ މައުސޫމް ވިދާޅުވާ ގޮތުގައި އައްޑު އާއި އެންމެ ދެކުނުގެ ޓޫރިޒަމް އޭނާއަށް ފެނިވަޑައިގަންނަވަނީ "ރާސްލާފައި ކުރިއަށް ދާނެ ތަނެ"ވެ.\nއޭނާގެ މި ވާހަކަ އައީ، މިދިއަ އާދިއްތަ އާއި ހޯމަދުވަހު އައްޑު އަށް ކުރެއްވި ދަތުރާ ވެސް ގުޅިގެންނެވެ. މި ދަތުރުގައި މީދޫގެ ފުރަތަމަ ޓޫރިސްޓް ހޮޓާ ހުޅުއްވައި ދެއްވި އެވެ. އަދި އައްޑޫގައި އިނގިރޭސިން އުޅުނު އިރު ގަމަށް ތެޔޮ ސަޕްލައިކުރަން ބޭނުންކުރި "ބްރިޓިޝް ލޯޔަލްޓީ" ޓޭންކަރު ފެތިގެން އުފެދުނު ޑައިވިން ރެކަށް 75 އަހަރު ފުރުން ވެސް ފާހަގަކުރެއްވި އެވެ. ދެވަނަަ ބޮޑު ހަނގުރާމައިގެ ތެރޭގައި ޖަރުމަނުގެ ހަމަލާއެއްގައި އެ ބޯޓު ފެތި، މޫދު އަޑީގެ ދިރުންތައް އޭގައި އުފެދި މިހާރު އެއީ ހިތްގައިމު ޑައިވިން ސަރަހައްދެކެވެ.\nމީދޫ ފަދަ ތާރީހީ ރަށެއްގައި ހުރި ޓޫރިޒަމަށް އެކަށީގެންވާ މަންޒަރުތަކާއި އައްޑޫގެ ކަނޑު އަޑީގެ ރީތިކަމާއި އައްޑޫ ރައްޔިތުންގެ ކިބާގައި ހުރި ޓޫރިޒަމްއާ ރަހުމަތްތެރި ހުނަރާއި އާދަތަކަކީ، މިނިސްޓަރު ގަބޫލުކުރައްވާ ގޮތުގައި، އެ ސިޓީގެ ޓޫރިޒަމްގެ ކުރިމަގަށް ލިބޭ އެޑްވާންޓޭޖްތަކެވެ.\nޑރ. މައުސޫމް ވިދާޅުވީ ގަމަކީ އެންމެ ދެކުނުގެ މައި ވައިގެ ބަނދަރަށް ހަދާފައި، ހުވަދު އަތޮޅުގައި ޓޫރިޒަމްގެ ގިނަ ރިސޯޓްތަކެއް ތަރައްގީވުމުން އެ އޮތީ ރާއްޖޭގެ އެންމެ ދެކުނުގެ ޓޫރިޒަމް ފައްކާވެފައި ކަމަށެވެ. ސަރުކާރުގެ ޕްލޭނަކީ، އޭނާ ވިދާޅުވި ގޮތުގައި، އެ ހިސާބުގައި ހައެއްކަ ހާސް އެނދު އުފެއްދުމެވެ.\n"އައްޑޫ ސިޓީ އާއި ސަދަން ޒޯނަކީ ޓޫރިޒަމް ރާސްލާފައި ކުރިއަރައިގެން ދާނެ ތަނެއް،" ކުރިމަގުގެ ހުވަފެންތަކާ މެދު ވާހަކަ ދައްކަވަމުން ޑރ. މައުސޫމް ވިދާޅުވި އެވެ.\n"އަޅުގަނޑު އަަމިއްލައަށް ހައިރާންވާހާ ބޮޑަށް އައްޑޫ ސިޓީ ކުރިއަރައިގެން ހިނގައިދާނެ. އަޅުގަނޑަށް ގަބޫލުކުރެވޭ."\nއެކަމަކު މިހާރު އައްޑޫ އޮތީ އެފަދަ އުފާވެރިކަމެއްގެ ތެރެއަކު ނޫނެވެ. މަތީ ފެންވަރުގެ ރިސޯޓެއް ކަމަށްވާ ޝަންގުރިއް ލާ ވިލިނގިލި، ކޮވިޑް ތެރޭގައި ބަންދުކުރި ގޮތަށް ހުޅުވޭނެ ދުވަހެއް ވިދާޅުވާން މިނިސްޓަރަށް ވެސް އެނގިވަޑައެއް ނުގަންނަވަ އެވެ. މީގެ 12 އަހަރު ކުރިން އައްޑޫ ރައްޔިތުންނަށް ބޮޑު އުއްމީދެއް ގެނެސްދިން އެ އަތޮޅުގެ ފުރަތަމަ ރިސޯޓް، ހެރަތެރެ (މިހާރު ސިންގަޕޫރުގެ ކޭނަރީފް ރިސޯޓް) ވެސް އޮތީ ބަންދުކޮށްފަ އެވެ.\nއާ އަހަރު ފާހަގަކުރަން ރާއްޖެ އައި ޓޫރިސްޓުންގެ ބަޔަކކު ގޮވައިގެން އެއާޕޯޓްގެ ރެޕަކު ދަނީ: ރާއްޖޭގެ ޓޫރިޒަމް ދެން ފުޅާވާން އޮތީ އުތުރާއި ދެކުނުގެ ޓޫރިޒަމް ތަރައްގީކޮށްގެން --ފޮޓޯ: ނިޝާން އަލީ/މިހާރު\nޑރ. މައުސޫމް ވިދާޅުވީ އެ ދެ ރިސޯޓް ވީހާވެސް އަވަހަކަށް ހުޅުވޭތޯ ވާހަކަ ދައްކަމުން އަންނަ ކަމަށެވެ.\n"ދެ ރިސޯޓް ބަންދުކޮށްފައި ބޭއްވުމަކީ އޮޮޕްޝަނެއް ނޫން،" އޭނާ ވިދާޅުވި އެވެ.\nއެކަމަކު ދެ ރިސޯޓް ހުޅުވި، އައްޑޫގެ އެތައް ސަތޭކަ ބަޔަކު އަލުން ވަޒީފާއަށް ނުކުމެވޭނެ ވަކި ތާރީހެއް ސަރުކާރަކަށް ނޭނގެ އެވެ. ނަމަވެސް ގަން އިންޓަނޭޝަނަލް އެއާޕޯޓްގެ ބޭނުން އެ ސަރަހައްދުގެ ޓޫރިޒަމަށް މިހާރު ވެސް ވަރަށް ފުޅާކޮށް ހިފޭކަމަށް ފެނެ އެވެ. އެގޮތުން ކްރިސްމަސް އާއި އާ އަހަރު ފާހަގަކުރަން، ހުވަދު އަތޮޅުގެ ބައެއް ރިސޯޓްތަކަށް އައި މަހުޖަނުންގެ ޖެޓްތައް ޖެއްސީ ގަން އެއާޕޯޓަށެވެ.\nގުދުރަތީ ރީތިކަން ބޮޑު އަދި އެތައް ސަތޭކަ ރަށަކުން ގެތިފައި އޮތް ހުވަދު އަތޮޅުގެ ޓޫރިޒަމް ފުޅާކޮށް، އެންމެ ދެކުނުގެ ޓޫރިޒަމް "ރާސްލާފައި ކުރިއަށް ދާނީ"، ޑރ. މައުސޫމް ވިދާޅުވި ގޮތުގައި، އެވަރަށް އިންވެސްޓްމަންޓްތައް ގެނެވިގެންނެވެ. އެހެންކަމުން މިނިސްޓަރަށް ވެސް އަދި އެހެން މީހުންނަށް ވެސް، ސުވާލު އޮތީ އެކަން ކުރެވިދާނެކަމާ މެދުގަ އެވެ.\nޑރ. މައުސޫމް ވިދާޅުވި ގޮތުގައި ޓޫރިޒަމްގައި މާލެ ސަރަހައްދުގެ ތޮއްޖެހުން ބޮޑުވަމުން ދާ އިރު، ރާއްޖޭގެ ޓޫރިޒަމް ދެން ފުޅާވާން އޮތީ އުތުރާއި ދެކުނުގައި އެނދު އިތުރުކޮށްގެންނެވެ. އަދި އެއީ "ރައީސް އިބްރާހިމް މުހައްމަދު ސޯލިހުގެ ވިސްނުންފުޅު" ކަމަށް ވެސް ވިދާޅުވި އެވެ.\nއައްޑޫގައި ޓޫރިޒަމް ފުޅާކުރަން އެކި ސަރުކާރުތަކުން އެކި ކަންކަން ކުރަން އަބަދުވެސް ރާވަ އެވެ. ހެރަތެރެ ހުޅުވި ދުވަސްވަރު ޗާޓަރު ފްލައިޓްތައް ވެސް ބޭއްވި އެވެ. އެކަމަކު އަންނަ ޓޫރިސްޓުން މަދުވެ، އެވަރުގެ ވައިގެ ދަތުރުފަތުރެއް ކުރިއަށް ގެންދެވޭނެ ގޮތެއް ނެތި، މާ ގިނަ ދުވަހެއް ނުވެ ހުއްޓާލީ އެވެ.\nޑރ. މައުސޫމް ވިދާޅުވި ގޮތުގައި އެއާލައިންތަކާ އެކު ސަރުކާރުން މިހާރު ވެސް ގެންދަނީ ވާހަކަ ދައްކަމުންނެވެ. އެގޮތުން އައްޑު އާއި ހުވަދު އަތޮޅު އެއްކޮށްލައިގެން ޓޫރިސްޓުންނަށް ޕެޖޭކްތަކެއް ހެދިދާނެ ކަމަށް، އޭނާ ގަބޫލުކުރައްވަ އެވެ. އެކަމަކު ކުރީގެ ތަޖުރިބާއަށް ބަލާއިރު އެއާލައިނަކުން ނުވަތަ އެއާލައިންތަކަކުން އެ ސަރަހައްދަށް ވައިގެ ދަތުރުތައް ފަށަން އޮތީ ކޮން އެޑްވާންޓޭޖެއްތޯ ދެންނެވުމުން، އޭނާ ވިދާޅުވީ ހުރިހާ ކަމެއް ވެސް ފުރިހަމަވާނީ "އެންމެ ވިޔަފާރި ލައިނެއް އޮތުމުގެ ބަދަލުގައި ވިޔަފާރީގެ ގިނަ ކަންކަން ހުރެގެން" ކަމަށެވެ.\n"ކަންކަން ގިނަވާންވީ. މިސާލަކަށް 6،000 އެނދު. އޭރުން އެންމެ އެއާލައިނެއް ނޫން، އެންމެ ރިސޯޓެއް ނޫން ލިބެން އޮންނާނީ،" ޑރ. މައުސޫމް ވިދާޅުވި އެވެ.\n"އެންމެ ރިސޯޓެއް ބަންދުކޮށްގެން އޭރަކުން އައްޑޫ [ނުވަތަ ދެކުނު]ގެ ޓޫރިޒަމް ފުނޑައިގެންނެއް ނުދާނެ."\nއުއްމީދުތައް ކިތައްމެ މައްޗަސް، މިނިސްޓަރުގެ މި ވާހަކަތަކަށް އަމަލީ ސިފައެއް އައުމަކީ އަދި އެހާ ފަސޭހަ ކަމެއް ނޫނެވެ. އެކަމަކު ހުވަދު އަތޮޅުގެ އެކި ހިސާބުގައި މިހާރު ވެސް ރިސޯޓްތައް ގިނަވެއްޖެ އެވެ. އައްޑު އާއި ފުވައްމުލަކުގައި ގެސްޓް ހައުސްތައް ވެސް އެބަ ގިނަވެ އެވެ. އަދި އިތުރު ރިސޯޓްތައް އަންނަނީ ހަދަމުންނެވެ.\nޑރ. މައުސޫމް ވިދާޅުވި ގޮތުގައި މި އަހަރުގެ ޓޫރިޒަމްގެ ފުރަތަމަ އިވެންޓް، ބްރިޓިޝް ލޯޔަލްޓީ ޝިޕް ރެކަށް 75 އަހަރު ފުރުމުގެ ހަނދާންތައް އާ ކުރަން ހަފުލާއެއް އައްޑޫގައި ބޭއްވީ އެ ސިޓީގެ އިސްނެގުމަށެވެ. އެމީހުންގެ އެ ޖޯޝާއި ފޯރި އާއި އުއްމީދު ވެސް ހުރި ކަމަށް ވިދާޅުވި އެވެ. އަދި އަންނަ އަހަރު ރާއްޖޭގެ ޓޫރިޒަމްގެ ރަން ޔޫބީލް ފާހަގަކުރާ އިރު އެ އުފާވެރިކަން އައްޑުއަށް އަންނާނީ، މިނިސްޓަރު ވިދާޅުވި ގޮތުގައި، "ވަަރަށް މާނަ ފުންކޮށެ"ވެ.\nއިގްތިސާދު ޓޫރިޒަމް ޝަންގްރިލާ ވިލިނގިލި ރިސޯޓް ވެލާނާ އިންޓަނޭޝަނަލް އެއާޕޯޓް\n25 ކޮމެންޓް, 54 ރިއެކްޝަންސް\nޔޯ / ލާމް\nދެކުނުކުގެ ޓްއަރިޒަމް ފުޅާ ކުރެވެން އޮތީ ހުވަދޫގައި އަދި ލާމްގައި މިދެއަތޮޅުގައި ގިނައަދެދެއްގެ އެނދު ތަރައްގީ ކުރެވެން އެބައޮތް . ހުވަދޫ ގައި އިންޓަނޭޝަނަލް އެއަޕޯޓެއް ކާމިޔާބުކަމާއިކު ބޮޑު ފައިދާއެެއް ހިންގޭނެ ،\nދެކުނުގައިވިއަސް އުތުރުގައިވިއަސް ތަރައްގީވެވޭނީ އެކަމާއި އަމިއްލައަށް އުޅެވިގެން. މިވާނުވާ އިގޭވަރަށް އަމިއްލަބޮލުން ލޮލުން ވިސްނިގެން. މިގައުމާއި ގައުމުގެ މުދަލަކީ އެންމެގެން އެއްޗެކަން ގައިމުވެ އެހޯދަން އުޅެވިގެން. ތަރައްގީއަކީ މީހަކަށް ވޯޓުދީގެން މީހަކު ރަގަޅުވެގެން ދޭ ހަދިޔާއެއްނޫންކަން ކަށަވަރުވި ދުވަހަކުން. އެއްގޮތްނެތްނަމަ ގަދަކަމުން ވިއަސްތަރައްގީއަށް އަމަލީގޮތުން އުޅެވިގެން. މިއީ ތާރީހުން ފެންނަ ހަގީގަތް! ހަމަބުނީމަ ޗޫސްކިޔާފައެއްނުވާނެ ނޯ..\nދެކުނުގެ އަތޮޅުތަކަށް މިއޮއްހާދުވަހު ޓޫރިޒަމް ރަނގަޅު ނުވެފާ މިވަނީ އައްޑޫ އެއަރޕޯޓް ފުރިހަމަ ގޮތުގައި އިންޓަނޭޝަނަލް ތަނެއްހެން އޮޕަރޭޓް ނުކުރުމުން. އެގޮތައް އެކަން ބާއްވާފަ އޮތީ ހަމަ ގަސްތު، މާލޭ މީހުން ބޭނުމެއްނުވޭ ދެކުނުގެ އަތޮޅުތައް މުއްސަނދި ވާކަށް. މުއްސަނދިވެއްޖެއްޔާ އަނެއްކާވެސް ދިވެހިރާއްޖެއާ ވަކިވާން އުޅެފާނެތީ. އަސްލު ކުރަންވީ ކަމަކީ ހައްދުންމަތިން ފެށިގެން ދެކުނު އަތޮޅުތައް އިންޑިޕެންޑަންޓް ސްޓޭޓް އޮފް ސުވަދީވްއަށް ބަދަލުކުރަންވީ.\nހުޅުމާލެ ، ސަލީމް\nދެކުނު އިގްތިސާދީ މައިހަބަކަށްވާނީ ހުވަދޫ ، ހުވަދޫގައި އިންޓަނޭޝަނަލް އެއަޕޯޓެއް އެޅުމަށް އެކި ސަރުކާތަކަށް ފޮރިން އިންވެސްޓަރުން ދަނީ އެދެމުން.އެއަޕޯޓް ވައިބަލްކުރުމަށް ގިނަ އަދަދެއްގެ އެނދު ޢިތުރު ކުރެވެން އެބައޮތް . އައްޑޫގައި ޓްއަރްޒަމްގެ ބަދަލުގައި ފެކްޓަރީތައް އެޅުން ރަގަނޅު، އައްޑު އަކީ މޯލްޑިވްސް ބްރޭންޑް ވިއްކޭނެ ތަނެއްނޫން.\nއާރުއޭއެފް ސިފައިން އައްޑޫގައި ޤާއިމްކޮށްފައިހުރި އިންފްރާންސްޓްރަކްޗާރ ގެތެރެއިން އުފުލާގެންދެވެންހުރިތަކެތި ޢަނީމާ މުދަލުގެގޮތުގައި ކ.އަތޮޅު މާލެއަށްގެންގޮސް އެތައް މިލިޔަންގެލަނުގެ ފިއުލްސްޓޯރޭޖާއި އިމާރާތްފަދަ އުފުލާނުގެންދެވޭތަކެތި (މިސްކިތްވެސް) ތަޅާ ސުންނާފަތިކޮށްފައި އިޤިރޭސިދައުލަތުން ގަމުގައި ފަތުރުވެރިކަން ފައްޓާންދިން 300 ލައްކަ ޕައުންޑު ބޭނުންކޮށްގެން ކ.އަތޮޅު މާލޭގައި ޓްއަރިޒަމް ފެއްޓިއިރު ބަކަރިކޮށްޓެއްފަދަ މާލެއޮތްގޮތް މައުސޫމަށް ނޭގެނީތޯ؟؟!\n"ބީޗް ރޯޑް" ގައި އުޅުނު ޒަމާނު ދީދީ އަށް މާލޭގެ ހާލަތު ފެނިފައި ހުންނާނީ . ބޮސްޓަން ވޭލަރ ތަކުގައި ސްކީ ކުރަން ޓުއަރިސްޓުން އުޅުނުތަނާއި މާލޭ މީހުން ބީޗް ކުރެސަންޓަށް ގޮސް އައިސް ކުރީމް ބޯލާ ކުއީން އޮފް ދަ ނައިޓް މަތީ ސައިބޯން ތިބޭ މަންޒަރުން ހިތް ހަލާކުވެ އަބަދު އިންފީރިއަރިޓީ ކޮންޕްލެކްސް އެއްގައި ތާށިވެފައި ހުރުމުގެ ބަދަލުގައި ހިތްވަރެއްލާފައި އައްޑޫ އަށް ގޮސް އެތާ ކުރެވޭނެ ޒާތު ކަމެއް ކުރަން އުޅުން ބުއްދިވެރި. ގަރމަންޓް ފެކްޓަރީ އޯކޭވާނެ.\nޢަހުމަދު / މާލެ\nދެކުނުގައި ޓުއަރިޒަމް ފުޅާކުރެވެން އޮތީ ހުވަދޫގައި އިންޓަނޭޝަނަލް އެއަޕޯޓެއްއޮވެގެން ޓްއަރިޒަމް އިތުރުން މަސްވެރިކަން ފުޅާކުރެވެން އޮތީވެސް ހުވަދޫގައި\nއައްޑޫގެ ވަރަސް ގިނަ ބަޔަކު އެމްޑީޕީ ގެ ބޮޑެތި މީހުން ދައްކާ ވާހަކަ ޤަބޫލު ކުރާ ފަދައިން ހަމަ އެމީހުން ދައްކާ ވާހަކަ ޤަބޫލުކޮށް ހުވަދޫގައި އިންޓަރނޭޗަނަލް އެއަރޕޯޓެއް ހަދާނެ ކަމަސް ހުވަދޫ ބައެއް މީހުން ވެސް އެބަހީކުރޭ. ތިއީ މޮޔަ ހީއެއް. މާލޭ މީހުންގެ ޙަޤީގީ ބޭނުމަކީ2ބުޅަލުގެ ހަނޤުރާމަ ފަދަ ހައިޖާނު ގަނޑެއް އައްޑުއާއި ހުވަދޫ މީހުންގެ މެދުގައި އުފެއްދުން.\nހައްދުއްމައްޗާއި ހުވަދޫ އަތޮޅުގައި ފަތުރުވެރިކަން ފައްކާނުވަނީސް އައްޑޫ އާއި ފުވަށްމުލަކުގައި ފަތުރުވެރިކަން ފައްކާކުރުމަކީ ދުވަހަކުވެސް ކުރެވޭނެ ކަމެއްނޫނެވެ. އިންސާނީ ހަޟާރަތް ދުވަހަކުވެސް ދައްކާފައިނުވާ މަގަކުން ފަތުރުވެރިކަން އާބާދުކުރަން އުޅުނަސް އެކަމެއް އެހާފަސޭހަކޮށެއް ނުވާނެއެވެ. ފަތުރުވެރިކަމަކީ ފެތުރެމުން އާބާދުވަމުންދާ ދިރުންހުރި ސިނާއަތެކެވެ.\nބަލަ އަހަރުމެން އައްޑޫ މީހުންގެ މައްސަލައެއްނެތޭ ގަން އެއަރޕޮޓް ޓެނިސްކުޅޭ ޓެނިސްކޯޓަކަށް ހަދާފައި ހުވަދޫގައި އެއަރޕޯޓެއް އަޅައިގެން މިސަރަޙައްދަށް ފަތުރު ވެރިކަން ގެންނާން. ކ. އަތޮޅު މާލެ އަށް ވަޒީފާ އަށް ދިއުމަށް ވުރެން އަހަރުމެނަށް ފަސޭހަ ހުވަދޫ އަތޮޅަށް ގޮސްތިވެން. އެކަމަކު ކުޑަކޮށް ވިސްނާލައިފި ނަމަ ހުވަދޫގައި އެއަރޕޯޓެއް އަޅާނަމޭ ކިޔައިގެން މާލޭ މީހުން އެދައްކާ ވާހަކަ އަކީ ބިލާހެއްކަން އިގޭނެ.\nތިކަހަލަ ކިތައް ރާސް ލައިފި؟ ތީ އާވާހަކައެއްނޫން. ދެރަކަމަކީ ކޮންމއ5އަހަރަކުން5އަހަރަކުން ސަރުކާރުތަކުން ދޮގުތައް ހަދާ ގުނބޯ ހައްދާއިރުވެސް ތިވާހަކަތައް ގަބޫލު ކުރާ މީހުން ގިނަކަން. މިތާގަ އޮންނަނީ ތެދު ދޮގު ބެލުމަށްވުރެން އެ ވާހަކަ ދެއްކީ ކާކުތޯ ބެލުން. ތިމަންނަގެ ޕާރޓީ ވީމަ ގަބޫލު ކޮށްގެން އަތްޖަހާލަނީ.\nޢުތުރުގަ ހދ ގަ އެންމެ ރިސޯޓެއް ހުޅުވާ ނުލެވުނު.ހދ އަތޮޅުގެ ރައީތުންނަށް ޓޫރިޒަމްގެ ފައިދާ ކުރާނެ ދުވަހެތް ބުނާކަށްވެސް ނޭނގެ ހދއަތޮޅު މަޖިލީސް މެންބަރުންވެސް ކަނޑަނީ ހުސްފޮނި


Baeh Package Thakuge Aguheyokoffaivee Namaves E Ee Edhevey Badhaleh Noon - Fayyaz - AO News\nބައެއް އިންޓަނެޓް ޕެކޭޖްތަކުގެ އަގު ހެޔޮކޮށްފައިވީ ނަމަވެސް އެއީ އެދެވޭ ބަދަލެއް ނޫން ކަމަށާއި އެއީ ސަރުކާރުގެ ބައިވެރިވުން އޮވެގެން އައިސްފައިވާ ބަދަލެއް ނޫން ކަމަށް ކޮމިއުނިކޭޝަން މިނިސްޓްރީ ހިންގެވުމާއި ވަގުތީ ގޮތުން ހަވާލުވެ ހުންނެވި އިކޮނޮމިކް މިނިސްޓަރު ފައްޔާޒް އިސްމާއީލް ވިދާޅުވެއްޖެއެވެ.\nއިންޓަނެޓްގެ އަގަށް ފާހަގަކުރެވޭ ހެޔޮ ބަދަލެއް އައިސްފައި ނުވާ ކަމަށް ފައްޔާޒް މިއަދު ޓްވީޓް ކޮށްފައި މިވަނީ އިންޓަނެޓްގެ އަގު ހެޔޮކުރުމަށް ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހް ވެވަޑައިގެންފައިވާ ވައުދު މިހާރު ފުއްދިފައިވާ ކަމަށާއި އިންޓަނެޓްގެ އަގު ހެޔޮ ކުރެވިފައިވާ ކަމަށް އެ މިނިސްޓްރީގެ ސްޓޭޓް މިނިސްޓަރު އަލީ ސޯލިހް ވިދާޅުވެފައި ވަނިކޮށެވެ.\nމިނިސްޓަރ ފައްޔާޒުގެ ޓްވީޓް ގައި އިތުރަށް ވިދާޅުވެފައި ވަނީ އިންޓަނެޓްގެ އަގު ހެޔޮކުރުމަށް ސަރުކާރުން ވެފައިވާ ވައުދާ އެއްގޮތަށް ކުރިއަށް އޮތްތާ ހެޔޮ ބަދަލުތަކެއް ގެންނަވާނެ ކަމަށެވެ.\nއިންޓަނެޓްގެ އަގު ހެޔޮކުރުމަކީ ރައީސް އިބްރާހިމް މުހައްމަދު ސޯލިހްގެ ރިޔާސީ ވައުދެކެވެ. ނަމަވެސް އެ ވައުދު ނުފުއްދި އެތައް ދުވަހެއް ފާއިތުވެގެން ދާތީ ގިނަ ބައެއްގެ ފާޑުކިޔުން ވަނީ ސަރުކާރަށް އަމާޒު ވެފައެވެ.\nރޭ “ރާއްޖެ ޓީވީ” އިން ގެނެސްދިން ޕްރޮގްރާމެއްގައި ވާހަކަފުޅު ދައްކަވަމުން ކޮމިއުނިކޭޝަން މިނިސްޓްރީގެ ސްޓޭޓް މިނިސްޓަރު އަލީ ސޯލިހް ވިދާޅުވީ އިންޓަނެޓްގެ އަގު މިހާރު ހުރީ ރައްޔިތުންގެ އަތްފޯރާފަށުގައި ކަމަށެވެ.\n“އަޅުގަނޑު ދަންނަވާލަން ބޭނުންވަނީ އިންޓަނެޓްގެ އަގުވެސް ރައްޔިތުންގެ އަތްފޯރާފަށަށް މިއަދު ވަނީ ތިރިކުރެވިފައިވޭ. އަޅުގަނޑު މިހެން ދަންނަވާލަން ޖެހޭ ބައިވަރު ސަބަބުތައް އެބަހުރި،” އަލީ ސޯލިހް ވިދާޅުވިއެވެ.\nއަލީ ސޯލިހް މިހެން ވިދާޅުވި ނަމަވެސް ފެބްރުއަރީ މަހުގެ 10 ވަނަ ދުވަހު ރައީސް އޮފީހުގައި ބޭއްވި ނޫސްވެރިންގެ ބައްދަލުވުމުގައި ރައީސްގެ ތަރުޖަމާނު މަބްރޫކް އަބްދުލް އަޒީޒް ވިދާޅުވީ ދުރު ރާސްތާ ވިސްނުމުގެ ތެރެއިން އިންޓަނެޓްގެ އަގު ހެޔޮ ކުރެވޭނެ ކަަމަށެވެ. އެހެންނަަމަވެސް އެކަމާ ގުޅޭ މާބޮޑު ތަފްސީލެއް އޭނާ އެ ދުވަހު ނުދެއްވައެވެ.\n“އިރާދަކުރެއްވިޔާ ކުރިއަށް އޮތް ދެ އަހަރެއްހާ ދުވަސްތެރޭ އެކަން ކުރެވޭނެ ކަމަށް އަޅުގަނޑުމެން ދެކެނީ،” މަބްރޫކު ވިދާޅުވިއެވެ.\nކޮމިއުނިކޭޝަން މިނިސްޓްރީއިކޮނޮމިކް މިނިސްޓަރު ފައްޔާޒް


Addu aa Fuvahmulakuga 13 vana dhuvahu bahuge hidhumaiy fashanee\nއައްޑޫއަށް މިއަދު ގެންދިޔަ ބަސްތައް ބޭލުމުގެ މަސައްކަތް ކުރިއަށް ދަނީ --\nއައްޑު އަތޮޅާއި ފުވައްމުލަކަށް ބަހުގެ ހިދުމަތް ދިނުމަށް މޯލްޑިވްސް ޕޯޓްސް ލިމިޓެޑް (އެމްޕީއެލް) އިން ފަށާފައިވާ މަސައްކަތްތަކުގެ ދަށުން ފުރަތަމަ ޝިޕްމަންޓްގެ ތިން ބަސް މިއަދު އައްޑޫއަށް ގެންގޮސްފި އެވެ. އަދި ހިދުމަތް މިމަހުގެ 13 ގައި ފަށާނެ ކަމަށް އެމްޕީއެލުން ބުނެފި އެވެ.\nއެމްޕީއެލްއިން ވަނީ އައްޑޫ އާއި ފުވައްމުލަކުގައި ބަހުގެ ހިދުމަތް ދިނުމުގެ ގޮތުން 13 ބަސް ރާއްޖެ ގެނެސްފަ އެވެ. އެ ބަސްތަކުގެ ތެރެއިން 32 ޖާގައިގެ ދެ ބަސް ގެންދިއުމަށް ހަމަޖެހިފައިވަނީ ފުވައްމުލަކަށެވެ. އަދި ސ. ހުޅުދޫ-މީދޫ އަށް ވެސް 30 މީހުންގެ ދެ ބަސް ގެންދިއުމަށް ހަމަޖެހިފައިވާއިރު، އައްޑޫގެ އެހެން ރަށްތަކަށް ބަހުގެ ހިދުމަތް ދިނުމުގައި 50 މީހުންގެ ޖާގައިގެ އަށް ބަސް ބޭނުން ކުރާނެ އެވެ.\nއެމްޕީއެލްގެ ސީއީއޯ މުހައްމަދު ނުޖައިދު މިއަދު ވިދާޅުވީ، އައްޑޫއަށް ފޮނުވާ ބަސްތަކުގެ ފުރަތަމަ ބުރު މިއަދު އައްޑޫއަށް ގޮސްފައިވާ ކަމަށެވެ. އިތުރު ޝިޕްމަންޓްތައް މިއަދާއި ކުރިއަށް އޮތް ތިން ދެ ދުވަހުގެ ތެރޭގައި މާލެއިން ފުރާނެ ކަމަށެވެ. އަދި އަންނަ ހޯމަ ދުވަހާއި ހަމައަށް އައްޑުއާ ފުވައްމުލަކަށް ބޭނުންވާ ހުރިހާ ބަހެއް އެރަށްރަށަށް ފޮނުވައި ނިންމާނެ ކަމަށެވެ.\n"ފުރަތަމަ ޝިޕްމަންޓް މިހާރު އެވަނީ އައްޑުއަށް ގޮސްފައި، ފޭދޫއަށް ބަސްތައް ބޭލުމުގެ މަސައްކަތް ކުރަމުން މިހާރު އެބަ ދޭ. އިތުރު ޝިޕްމަންޓެއް މިއަދު ހަވީރުވެސް މާލެއިން ފުރާނެ، އަޅުގަނޑުމެން އުންމީދު މިކުރަނީ އަންނަ ހޯމަ ދުވަހާ ހަމަޔަށް ހުރިހާ ރަށަކަށް ބަސްތައް ފޯރުކޮށްދެވޭތޯ،" ޖުނައިދު ވިދާޅުވި އެވެ.\nފުވައްމުލަކާއި އައްޑޫގައި ބަހުގެ ހިދުމަތް ފަށައިގަތުމުގެ ފުރަތަމަ މަރުހަލާ މިހާރު ނިމުމަކާ ގާތްވެފައިވާއިރު، ހިދުމަތް މުޅިން ފަށައިގަތުމަށް ކުރަންޖެހޭ އެހެނިހެން ތައްޔާރީތައްވެސް މިހާރު ވަރަށް ބާރު ސްޕީޑެއްގައި ކުރިއަށްދާ ކަމަށް ޖުނައިދު ވިދާޅުވި އެވެ. އެގޮތުން ބަސް ޓިކެޓް ޕްރިންޓުކުރުމާއި ސްޓޮޕްތައް ކަނޑައެޅުމާއި އެފަދަ އެހެނިހެންވެސް މަސައްކަތްތައް ފައިނަލްކުރުމުގެ މަސައްކަތް ވަނީ ފަށާފައެވެ.\nޖުނައިދު ވިދާޅުވީ، އައްޑޫ ސިޓީއާއި ފުވައްމުލަކަށް ގެންދާ 13 ބަހުގެ ހިދުމަތް މިމަހުގެ 13 ވަނަ ދުވަހު ފެށައިގަނެވޭނެ ކަމަށް ލަފާކުރައްވާ ކަމަށެވެ. ބަހުގެ ހިދުމަތް ފެށުމުގެ ގޮތުން އައްޑޫގައި ކުރަން ޖެހޭ ބައެއް މަސައްކަތް ކުރުމަށް އެ ކުންފުނީގެ ޓީމެއް، އެމްޑީ މުހައްމަދު ޖުނައިދު ހިމެނޭ ގޮތަށް މިހާރު ވަނީ އައްޑުއަށް ގޮސްފަ އެވެ.\nއައްޑޫއާއި ފުވައްމުލަކުގައި ދަތުރުފަތުރުގެ ހިދުމަތް މީގެ ކުރިން ދެމުން އައީ އެމްވީކޭއިންނެވެ. ނަމަވެސް އެ ކުންފުނީގެ ހިދުމަތުގެ ފެންވަރު ދަށްވުމުގެ ސަބަބުން ސަރުކާރުން ވަނީ ހިދުމަތް ދޭން އެމްޕީއެލްއާ ހަވާލުކޮށްފަ އެވެ.\nއައްޑޫ ސިޓީ މޯލްޑިވްސް ޕޯޓްސް ލިމިޓެޑް


BML Mobile Banking App gai BML ge Pay Wallet ge Khidhumaiy Tha'araf Koffi - AO News\nބޭންކް އޮފް މޯލްޑިވްސް ގެ މޯބައިލް ބޭންކިންގ އެޕް ގައި ބީއެމްއެލް ޕޭ ވޮލެޓްގެ ޚިދުމަތް މިއަދު ތައާރަފްކޮށްފިއެވެ.\nމި އަޕްގްރޭޑާއެކު، ކޮންޓެކްޓްލެސް ޕޭމަންޓްގެ ޚިދުމަތް އަދި ވޮލެޓް-ޓު-ވޮލެޓް ޓްރާންސްފަރ ގެ ޚިދުމަތް އެޕް މެދުވެރިކޮށް ލިބިގެންދާނެއެވެ.\nއަލަށް ތައާރަފް ކުރެވުނު މި ޚިދުމަތާއެކު، ބީއެމްއެލް މޯބައިލް ބޭންކިންގ އެޕް މެދުވެރިކޮށް ހަލުވިކަމާއި ރައްކާތެރިކަމާއެކު ޕޭމަންޓް ފުރިހަމަ ކުރުމަށް ކަސްޓަމަރުންނަށް ސްކޭން ޓު ޕޭ ގެ ޚިދުމަތް ބޭނުންކުރެވޭނެއެވެ. އަދި ހަމައެކަނި މޯބައިލް ނަންބަރު ބޭނުންކޮށްގެން އާއިލާ އާއި ރަހުމަތްތެރިންނަށް ފައިސާ ވެސް ފޮނުވޭނެއެވެ.\nމިކަމާ ގުޅޭ ގޮތުން ބީއެމްއެލްގެ ސީއީއޯ އަދި މެނޭޖިންގ ޑިރެކްޓަރ ޓިމް ސޯޔަރ ވިދާޅުވީ ރައްކާތެރިކަމާއި ފަސޭހަކަމާއެކު ބޭންކިންގ ޚިދުމަތް ކަސްޓަމަރުންނަށް ފޯރުކޮށްދިނުމަށް މޯބައިލް ބޭންކިންގ އެޕަށް އައު ބަދަލުތަކަކާއި އިތުރު ފީޗަރ ތަކާއެކު މިދިޔަ އަހަރު ގެނެވުނު ކަމަށެވެ. އަދި މިއަދު ޑިޖިޓަލް ވޮލެޓް އަދި ޕޭމަންޓް ފަންކްޝަންސް މޯބައިލް އެޕް ގައި ހިމެނިގެންދިޔުމާއެކު ކަސްޓަމަރުންނަށް މިހާރު އެއް އެޕް މެދުވެރިކޮށް ފައިސާ ދެއްކުމާއި ބޭންކިންގ ޚިދުމަތް ލިބިގެންދާނެ ކަމަށެވެ.\n“ކަސްޓަމަރުންނަށް ފައިސާ ދެއްކުމަށް ސްކޭން ޓު ޕޭ މެދުވެރިކޮށް ނުވަތަ އެންއެފްސީގެ ހިދުމަތް އެކުލެވޭ ފޯނެއް މެދުވެރިކޮށް ޓެޕް ޓު ޕޭ ބޭނުންކޮށްގެން ރާއްޖޭގެ ކޮންމެ ސަރަހައްދެއްގައި ހުރި މާރޗަންޓަކަށްވެސް އެޕް މެދުވެރިކޮށް ފައިސާ ފޮނުވޭނެ.” ޓިމް ސޯޔަރ ވިދާޅުވިއެވެ.\n“މިއަދު ގެނެވުނު ބަދަލަތަކާއެކު މޮބައިލް ބޭންކިންގ އެޕް އަކީ ކަސްޓަމަރުން ބޭނުންވާނެ ހަމައެކަނި ވޮލެޓް. މުޅި ދުނިޔޭގައިވެސް މޮބައިލް ބޭންކިންގ މެދުވެރިކޮށް ހަދާ ކޮންޓެކްޓްލެސް ޕޭމަންޓްތަކަކީ އެންމެ ރައްކާތެރި އަދި އެންމެ އަވަހަށް ފައިސާގެ މުއާމަލާތްކޮށްލެވޭ ގޮތް. މިފަދަ ޚިދުމަތެއް ބޭންކުގެ އެޕް މެދުވެރިކޮށް ދެވޭކަމީ އަޅުގަނޑުމެންނަށް ލިބޭ އުފަލެއް. އަޅުގަނޑުމެންގެ އަމާޒަކީ ޓެކްނޮލޮޖީ އަށް އިންވެސްޓްކޮށް ރާއްޖޭގެ އެކި ކަންކޮޅުތަކުގައި ތިއްބެވި އަޅުގަނޑުމެންގެ ކަސްޓަމަރުންނަށް ފުރިހަމަ ބޭންކިންގ ޚިދުމަތެއް ދިނުން.” ޓިމް އިތުރަށް ވިދާޅުވިއެވެ.\n2015 ވަނަ އަހަރު މުޅިން އަލަށް ރާއްޖެއަށް މޯބައިލް ބޭންކިންގ ޚިދުމަތް ބޭންކް އޮފް މޯލްޑިވްސް އިން ތައާރަފްކޮށްފައިވަނީ ކަސްޓަމަރުންނަށް ކޮންމެ ވަގުތަކު ކޮންމެތަނަކު ހުރެގެން ފަސޭހަކަމާއެކު ބޭންކިންގ ޚިދުމަތް ފޯރުކޮށްދިނުމުގެ ގޮތުންނެވެ.\nބޭންކުގެ 90 އިންސައްތަ ކަސްޓަމަރުން އިންޓަރނެޓް ބޭންކިންގ ޚިދުމަތް ބޭނުންކުރެއެވެ.\nސްކޭން ޓު ޕޭ: ޕީއޯއެސް ޓަރމިނަލް މެދުވެރިކޮށް “ސްކޭން ޓު ޕޭ” ނެންގެވުމަށްފަހު ނުވަތަ މަރޗަންޓް މެދުވެރިކޮށް ބީއެމްއެލް ކިއުއާރު ސްޓިކަރ ބޭނުންކޮށްގެން ކާޑާއި ނުލައި ބީއެމްއެލް މޯބައިލް ބޭންކިންގ އެޕް މެދުވެރިކޮށް ރައްކާތެރިކަމާއެކު ކަސްޓަމަރުންނަށް ފައިސާ ދައްކާލެވޭނެއެވެ.\nޓެޕް ޓު ޕޭ: ކަސްޓަމަރުންގެ އެންއެފްސީގެ ހިދުމަތް ހިމެނޭ ފޯން ޕީއޯއެސް މެޝިން ގައި ޖައްސާލުމުން ކާޑާއި ނުލައި ބީއެމްއެލް މޯބައިލް ބޭންކިންގ އެޕް މެދުވެރިކޮށް ރައްކާތެރިކަމާއެކު ކަސްޓަމަރުންނަށް ފައިސާދައްކާލެވޭނެއެވެ.\nމޯބައިލް ކީ-އިން: ޕޭމަންޓެއް ހެދުމުގެ ކުރިން، ކަސްޓަމަރުންނަށް ‘މޯބައިލް ކީ-އިން’ ނެންގެވުމަށްފަހު ފޯނު ނަންބަރު ޖެހުމުން ފައިސާ ދެއްކުމަށް ރިކުއެކްސްޓެއް ލިބޭނެއެވެ. މި ރިކުއެސްޓް އެޕްރޫވް ކުރުމުން ޕީއޯއެސް ޓަރމިނަލް މެދުވެރިކޮށް ފައިސާ ދައްކާލެވޭނެއެވެ.


އިއްތިހާދު އެއަރވޭސްގެ ޝެޑިއުލް ދަތުރުތައް ރާއްޖެއަށް ފަށައިފި\nހަފީޒާ އަބްދުއްސައްތާރު 18 ޖުލައި 2020\nއިއްތިހާދު އެއަރވޭސްގެ ޝެޑިއުލް ދަތުރުތައް އަލުން ރާއްޖެއަށް ފަށައިފިއެެވެ.\nގިނަ ދުވަސްތަކަކަށްފަހު މިއަދު ރާއްޖެ އައި އިއްތިހާދު އެއަރވޭސްގެ ފްލައިޓު ވެލާނާ އިންޓަރނޭޝަނަލް އެއަރޕޯޓަށް ޖައްސާފައިވަނީ މެންދުރުފަހު 3:15 ހާއިރުއެވެ. މި ފްލައިޓު ރާއްޖެއަށް އައިސްފައިވަނީ އަބޫދާބީން ފުރައިގެންނެވެ.\nކޯވިޑް-19އާ ގުޅިގެން އިއްތިހާދު އެއަރވޭސްގެ ދަތުރުތަކަށް ހުއްޓެމެއް އައި ނަމަވެސް މިހާރު ދަނީ އަލުން މަންޒިލްތަކަށް ދަތުރުތައް ފަށަމުންނެވެ. އެގޮތުން ޖުލައިމަހުގެ ތެރޭ އަލުން ދަތުރުތައް ފެށުމަށް ނިންމާފައިވާ 15 މަންޒިލްގެ ތެރޭގައި ރާއްޖެ ހިމެނެއެވެ. އަދި މި ދަތުރުތަކާއެކު އެއެއަރލައިނުން ދަތުރުތައް ފަށާފައިވާ މަންޒިލްތަކުގެ އަދަދު 40 އަށް އަރާނެއެވެ.\nއަބޫދާބީގެ އެއަރލައިނެއް ކަމަށްވާ އިއްތިހާދު އެއަރވޭސްއިން ހާމަކުރާގޮތުގައި ދަތުރުތައް ކުރުމުގައި ފަސިންޖަރުންގެ ސަމާލަތާއި ރައްކާތެރިކަމަށް ޙާއްސަ ސަމާލުކަމެއްދޭނެއެވެ. އެގޮތުން ފްލައިޓު ތެރޭގައި އިޖުތިމާއީ ގައިދުރުކަން ބެހެއްޓުމަށް ބާރު އެޅުމަށްޓަކައި ބައެއް ގޮނޑިތައް ހުންނާނީ ހުސްކޮށެވެ.\nއިއްތިހާދު އެއަރވޭސް ރާއްޖެއަށް ކުރަމުން އައި ދަތުރުތައް މެދުކަނޑާލިއިރު، އެއަރލައިންނުން ދިޔައީ އަބޫދާބީން ވެލާނާ އިންޓަނޭޝަނަލް އެއަރޕޯޓަށް ދުވާލަކު2ފްލައިޓް ބާއްވައެވެ.\nއިއްތިހާދު އެއަރވޭސްގެ އިތުރުން އެމިރޭޓްސް އެއަރލައިން އަދި ޤަތަރު އެއަރވޭސްއިންވެސް ވަނީ ރާއްޖެއަށް އަލުން ދަތުރުތައް ފަށާފައެވެ. ރާއްޖޭގެ ބޯޑަރު މިމަހުގެ 15 ވަނަ ދުވަހު އަލުން ހުޅުވާލާފައިވާއިރު، ރާއްޖެއަށް ދަތުރުތައް ފެށުމަށް 11 އެއަރލައިނަކުން ވަނީ ޝެޑިއުލްކޮށްފައެވެ.\nއަރުޝީފަށް ނެގީ 18/07/2020 15:57\nއެންމެފަހުން އަޕްޑޭޓްކުރީ 18/07/2020 15:57\nފާތިމަތު ޔަމާނީ 8 މިނެޓު ކުރިން\nދޯންޏެއްގައި ރޯވެ، ދެ މީހަކު ފިހިއްޖެ\nރަމަޟާން މަހު ފަލަސްޠީނުގެ ރައްޔިތުންނަށް އިސްރާއީލުގެ އިތުރު އުނގަދޫތަކެއް


މިރޭ ބާރައިގެކުރިން އުއްތަމަ ފަނޑިޔާރު އައްޔަންކޮށް، ސްޕްރީމްކޯޓް އުފެއްދޭނެ ކަމަށް މޫސާ ވިދާޅުވެއްޖެ – Maldivian Democratic Party\nމިރޭ ބާރައިގެކުރިން އުއްތަމަ ފަނޑިޔާރު އައްޔަންކޮށް، ސްޕްރީމްކޯޓް އުފެއްދޭނެ ކަމަށް މޫސާ ވިދާޅުވެއްޖެ\nފަނޑިޔާރުންގެ ބިލުގެ މަސައްކަތް މިއަދު ނިންމުމަށްފަހު، ގާނޫނުއަސާސީގައި ބުނާ ސްޕްރީމްކޯޓު ގާއިމްކުރުމުގެ މަސައްކަތް ނިންމާލައި، މިރޭ ބާރައިގެ ކުރިން ގާނޫނީ ސްޕްރީމްކޯޓާއި، އުއްތަމަ ފަނޑިޔާރަކު އައްޔަންކުރެވިގެންދާނެ ކަމަށް ދިވެހިރައްޔިތުންގެ ޑިމޮކްރެޓިކް ޕާޓީ (އެމްޑީޕީ)ގެ ޕާލަމެންޓްރީ ގްރޫޕްގެ ރައީސް މޫސާ މަނިކު ވިދާޅުވެއްޖެއެވެ.\nއިންތިޤާލީ މަރުހަލާ ނިމުނުއިރު، އެމަރުހަލާގައި ނުކުރެވި ހުރި މުހިއްމު ކަންތައްތަކުގެ ތެރެއިން ފަނޑިޔާރުންގެ ބިލު ނިންމުމާއި، ސްޕްރީމް ކޯޓު އުފެއްދުމާ ދެކަމުގެ ތެރެއިން ކުރިން ކުރިޔަށް ގެންދާނެ ކަމަކާ ބެހޭގޮތުން މައި ދެ ޕާޓީގެ މެދުގައި ޚިޔާލު ތަފާތުވުމަށްފަހު، މީޑިއާ އަށް މަޢުލޫމާތު ދެއްވަމުން އެމްޑީޕީގެ ޕާލަމެންޓްރީ ގްރޫޕްގެ ރައީސް މޫސާ މަނިކު ވިދާޅުވީ މަޖިލީހުގެ ޖަލްސާތައް ކުރިއަށް ނުގެންދެވުމާއި ގުޅިގެން ގާނޫނީ ހުސްކަމަކަށް ގައުމު ގޮސްފައިވާތީ، މަޖިލީހުގައި އަޣްލަބިއްޔަތު އޮތް ޑީއާރުޕީއަށް ދޫދީގެން، ޑީއާރުޕީން ބޭނުންވާ ގޮތަށް ފުރަތަމަ ފަނޑިޔާރުންގެ ބިލު ނިންމާ ގޮތަށް މިއަދާއި މިރޭ މަޖިލީހުގެ މަސައްކަތްތައް ނިންމުމަށްފަހު، މިރޭގެ ބާރައިގެ ކުރިން ސްޕްރީމްކޯޓް އުފައްދާ، އުއްތަމަ ފަނޑިޔާރަކު އައްޔަންކުރެއްވުމުގެ މަސައްކަތްކުރައްވާނެ ކަމަށެވެ.\nމަޖިލީހުގެ މިއަދުގެ ޖަލްސާ ފަށާގޮތަށް ހަމަޖެހިފައިވަނީ ހެނދުނު 10 ޖަހާއިރުއެވެ. އެމްޑީޕީ އިން ޑީއާރުޕީއަށް ދޫދީ، މިއަދުގެ ޖަލްސާ ބޭއްވުމަށް މަގުފަހިކޮށްދީފައިވާއިރު ރައްޔިތުންގެ މަޖިލީހުގެ މިއަދުގެ ޖަލްސާ ކުރިއަށް ނުގެންދެވިއްޖެނަމަ މަގުމައްޗަށް ނުކުންނާނެކަމަށް އިދިކޮޅު ޑީއާރުޕީގެ ޑެޕިއުޓީ ލީޑަރ އަލީ ވަހީދު ވަނީ ވިދާޅުވެފައެވެ.


ޢިލްމުވެރިންގެ ވާހަކަ ދެއްކުން\nއަޞްލު : އެމްވީ އިސްލާމް ކިޔުއޭ www.mvislamqa.com\nސުވާލު ނަންބަރު : 256\nސުވާލު :ޢިލްމު ވެރިއެއްގެ ފުށުން، ތިމާ ހިތްހަމަ ނުޖެހޭކަމެއް ހަމަ ފެންނައިރަށް، ޢިލްމުވެރިންގެ ވާހަކަދައްކާ، އެބޭފުޅުންގެ އަބުރަށް ހުތުރުވާގޮތަށް ވާހަކަދެއްކުމަކީ ކިހާ ނުރައްކާތެރިކަމެއްތޯ؟ އަދި އިލްމުވެރިއެއްގެ ފަރާތުން ފިޤުހީ ނުވަތަ ޝަރުޢީ މައްސަލައެއް ފެނިއްޖެނަމަ އާއްމު ރައްޔިތުންގެ ޒިމްމާ އާއި ދެންތިބި އިލްމުވެރިންގެ ޒިމްމާއަކީ ކޮބާތޯ؟ ނޯޓު: މިހެންމިސުވާލު ކުރަންޖެހުނީ، މިއަދު އަޅުގަނޑުމެންގެ ތެރޭގައި ޢިލްމުވެރިންގެ އަބުރަށް އަރާގަތުން އާއްމުވެފައިވާތީ، ޢލްމުވެރިންވެސް އަނެއް ޢިލްމުވެރިޔާގެ ވާހަކަ، މަދުންނަމަވެސް ސިއްރުސިއްރުން އާއްމުންނާ ހިއްސާކުރައްވަމުން ދާތީ، އަދި އާއްމުންގެ މެދުގައި މިނުބައި އާދަ އާއްމުވެފައި ވާތީއެވެ.\nޢިލްމުވެރިއެއްވިޔަސް އަދިއެހެންމީހެއްވިޔަސް އެމީހެއްގެފަރާތުން ޝަރީޢަތާއި ޚިލާފަށް ކަމެއް ފެނިއްޖެނަމަ ކަންކުރަންޖެހޭނެ ގޮތަކީ އެމީހަކު ފަޟީޙަތް ކުރުމުގެ ބަދަލުގައި އެމީހަކާއި ސީދާ އެވާހަކަ ދެއްކުމެވެ. މިއީ އެކަން އިޞްލާޙުކުރަން ބޭނުން މީހާކަންކުރާނޭ ގޮތެވެ. ޚާއްޞަކޮށް ޢިލްމުވެރިންގެ ވާހަކަ ދައްކައި ޢިލްމުލިބިފައި ނުވާމީހުން ޢިލްމުވެރިންނާ ދިމާއަށް ޢައިބުބަސް ކިޔުމަކީ ހައިރާންވާންޖެހޭކަމެކެވެ. އަދި އެއީ ވަރަށް ހިތާމަވެރި ކަމަކެވެ.\nޢިލްމުވެރިންވެސް އެކަމެއްގެވާހަކަ އެޢިލްމުވެރިޔަކާއި ޚިޔާލުބަދަލުކޮށްދައްކަން ޖެހޭނެއެވެ. ފިޤުހީ ފަރުޢީމައްސަލަތަކުގައި ޚިލާފުވުމަކީ ޠަބީޢީ ކަމެކެވެ. އެކަމާއި އެއްބަޔަކު އަނެއްބަޔަކު ތަޅާފޮޅުމެއް ނެތެވެ. ނަމަވެސް ޢަޤީދާގެ މައްސަލައެއް ނަމަ އެވާހަކަ އެ ޢިލްމުވެރިޔަކާއި މަޝްވަރާކުރަންޖެހޭނެއެވެ. ބަޔާންކޮށްދިނުމަށްފަހު އެކަން ޤަބޫލުނުކުރާނަމަ އެމީއްހެއްގެ ބާޠިލު ޢަޤީދާގެސަބަބުން މުސްލިމުންގެ ޢަޤީދާއަށް ބުރޫއަރާފާނެކަމަށްޓަކައި އެފަދަ މީހެއްގެ ވާހަކައިން މީސްތަކުން ސަމާލުކުރުވުމަކީ އެތަނެއްގެ ޢިލްމުވެރިންގެކަމެކެވެ. والله أعلم\nޖަވާބު ދެއްވީ: ފަޟީލަތުއްޝައިޚް އަޙްމަދު ސަމީރު އިބްރާހީމް


China in hanguraanmathee boat tah Taiwan aa kairiah\nޗައިނާގެ ހަނގުރާމަ މަތީ މަތިންދާ ބޯޓުތައް ޓައިވާންގެ ސަރަހައްދާއި ކައިރިއަށް ޖަމާވެ އުދުހެން ފަށައިފި އެވެ. މިއީ ޗައިނާގެ ބޯޓުތައް ޓައިވާން ކައިރިއަށް މި ގޮތަށް ޖަމާކޮށް އުދުއްސާ ދެވަނަ ދުވަހެވެ. އިއްޔެ ދިމާވީ ޓައިވާންގެ އަވަހާރަވެފައިވާ ކުރީގެ ރައީސް ލީ ޓެންގް ހުއިއަށް އެންމެ ފަހުގެ އިހުތިރާމް އަދާ ކުރުމުގެ ގޮތުން ޓައިވާންގެ ރައީސް އާއި ސަރުކާރުގެ އިސްވެރިން އަދި އެމެރިކާގެ މަންދޫބު ހަނދާނީ ޖަލްސާއެއް ބޭއެވި ދުވަހާ އެވެ.\nޓައިވާންގެ ޑިފެނެސް މިނިސްޓްރީން ބުނި ގޮތުގައި ޗައިނާގެ ސިފައިންގެ "ތަމްރީނު" ތަކުގައި 19 މަތިންދާ ބޯޓު ބައިވެރިވެފައި ވެއެވެ. މިއީ އޭގެ ކުރީ ދުވަހުގެ ތަމްރީނުތަކުގައި ބައިވެރިވި އަދަދަށްވުރެ އިތުރު އަދަދެކެވެ. މިތަނުން ބައެއް މަތިންދާ ބޯޓުތައް ވަނީ ޓައިވާންގެ ދެކުނުގެ ވައިގެ ދިފާއީ އޭރިއާ ހުރަސް ކޮށްފައި ވެސް ވެއެވެ.\nޓައިވާނުން ބުނާ ގޮތުގައި އެ ގައުމުގެ ސަރަހައްދާއި ކައިރިއަށް ޗައިނާ އިން ފޮނުވީ ޖޭ މަރުކާގެ ހަނގުރާމަ މަތީ 16 މަތިންދާ ބޯޓާއި އެޗް6 ގެެެ ބޮން އަޅާ ދެ ބޯޓަކާއި ވައިގެ މަގުން ސަބްމެރީނަށް ހަމަލަދޭ އަށް ބޯޓެކެވެ. ބޯޓުތައް ޖަމާ ކުރި ނަމަވެސް އެއްވެސް ބޯޓެއް ޓައިވާންގެ ވައިގެ ސަރަހައްދަށް ވަދެފައި ނުވާކަމަށާއި ބޭނުމަކީ ރުޅި އެރުވުން ކަމަށް ޓައިވާންގެ ޑިފެންސް މިނިސްޓްރީީން ބުނެ އެވެ.\nޓައިވާން ގެ ރަސްމީ އެއާ ފޯސް އާރްއޯސީ.އޭއެފުން ބުނެފައިވަނީ އެ ގައުމުން ޗައިނާގެ އަސްކަރީ މަތިންދާބޯޓު ތަކުގެ ހަރަކާތްތައް ބެލުމަށް އެއާ ޑިފެންސް މިސައިލް ސިސްޓަމް ގެ ބޭނުން ކޮށްފައިވާ ކަމަށާއި ޗައިނާ އިން ދަނީ ޓައިވާން ރުޅިއަރުވަން މަސައްކަތް ކުރަމުން ކަމަށެވެ. އޭގެ ސަބަބުބު ސުލްހައަށް ހުރަސް އެޅޭނެ ކަމަށް ވެސް ބުނެފައި ވެއެވެ.\nޗައިނާގެ މި އަމަލު ވަރަށް ބޮޑަށް ކުއްވެރިކޮށް ޗައިނާގެ އަމަލްތައް ކޮންޓްރޯލްކޮށް ޓައިވާން ގެ ސަރަހައްދާއި ކައިރީގައި އަސްކަރީ ތަމްރީނު ހެދުން ހުއްޓާލަން ވެސް ޓައިވާނުން ވަނީ ގޮވާލާފަ އެވެ.\nހުކުރު ދުވަހު ޗައިނާ އިން ވަނީ ޓައިވާން ސަރަހައްދާއި ކައިރީގައި އަސްކަރީ ތަމްރީން ތަކެއް ބާޢްވަން އުޅޭ ކަމަށް އިއުލާނެއް ކޮށްފައެވެ އަދި ބުނެފައި ވަނީ ޓައިވާނުން އެމެރިކާއާއެކު ސިއްރު ގުޅުމެއް ބާއްވައި ޗައިނާއާ ދެކޮޅަށް ރޭވުންތަކެއް ރާވަމުން ގެންދާ ކަމަށެވެ.


ރައީސް މުހައްމަދު ނަޝީދު ބޮޑުތިލަދުންމައްޗަށް ކުރެއްވި ދަތުރުފުޅު ނިންމަވާލެއްވުމަށްފަހު އެނބުރި މާލެ ވަޑައިގަންނަވައިފި – Maldivian Democratic Party\nދިވެހިރައްޔިތުންގެ ޑިމޮކްރަޓިކް ޕާޓީގެ ރިޔާސީ ކެންޑިޑޭޓް ރައީސް މުހައްމަދު ނަޝީދު ބޮޑުތިލަދުންމައްޗަށް ފެއްޓެވި ދަތުރުފުޅު ނިންމަވާލެއްވުމަށްފަހު މިއަދު މެންދުރު މާލެ ވަޑައިގަންނަވައިފިއެވެ\n“އެއްބުރުން ބޮޑުތިލަދުންމަތި” އެމްޑީޕީގެ ކެމްޕޭއިން ދަތުރުފުޅުގައި ރައީސް ނަޝީދުވަނީ މިލަދުންމަޑުލު އުތުރުބުރި ނަރުދޫ އަށާއި މިލަންދޫއަށް ވަޑައިގަންނަވާފައެވެ. އަދި މިލަންދޫގައި “އެއްބުރުން ބޮޑުތިލަދުންމަތި” ޖަލްސާގައި ރައީސް ނަޝީދު ބައިވެރިވެވަޑައިގަތެވެ. ނަރުދޫ އަދި މިލަންދޫގައިވެސް ރައީސް ނަޝީދު އެމްޑީޕީގެ ކެމެޕެއިން ހަރަކާތްތައް ކުރިއަށް ގެންގޮސްދެއްވިއެވެ. އަދި\nއެއަށްފަހު ރައީސް ނަޝީދު ވަޑައިގެންނެވީ ތިލަދުންމަތީ އުތުރުބުރީ އިހަވަންދޫއަށާއި ދިއްދޫއަށެވެ. އިހަވަންދޫގައި އެމްޑީޕީގެ ފަރާތުން އިންތިޒާމް ކުރެއްވި ކެމްޕޭން ހަވީރެއްގައި ރައީސް ނަޝީދު ބައިވެރިވެވަޑައިގަތެވެ. އިހަވަންދޫއާއި ދިއްދޫގައިވެސް އެމްޑީޕީގެ “ދޭތިން ފަހެތި” ކެމްޕެއިން ވަރކްޝޮޕް ހިންގަވައިދެއްވިއެވެ. އަދި ދިއްދޫގައިވެސް “އެއްބުރުން ބޮޑުތިލަދުންމަތި” ޖަލްސާގައި ރައީސް ނަޝީދު ބައިވެރިވެވަޑައިގަތެވެ.


Suvaalu: Anbimeeha Vazeefa ah Fonuvumun Firimeehaa Dhaany Naraka ah Tha? | #Dhiislam\nސުވާލު: އަނބިމީހާ ވަޒީފާއަށް ފޮނުވުމުން ފިރިމީހާދާނީ ނަރަކައަށްތަ؟\n7 months ago |6comments| July 20, 2017 |\nބައެއް ދީނީ އިލްމް ވެރިން ބުނާ ގޮތުގައި “އަނބިން ވަޒީފާއަށް ފޮނުވާ ފިރިންނަކީ ސީދާ ނަރަކަ ވަންތަވެރިން” މިއީ ކިހާވަރެއްގެ ހަޤީގަތެއްތޯ؟\nއިސްލާމްދީން އައިސްފައިވަނީ އަންހެނާގެ ކަރާމާތްތެރިކަން ރައްކާތެރިކޮށްދިނުމަށެވެ. އެހެންކަމުން އެކަމަށް މަގުފަހިވާނެހާ ކަންތައް ވަނީ ޝަރްޢު ކުރައްވާފައެވެ. އެގޮތުން ކަނޑައަޅުއްވާފައިވަނީ އަންހެނުން ގެއިން ނުނިކުމެ ތިބުމެވެ. މަޖްބޫރީ ޙާލަތެއް މެދުވެރިވެގެން މެނުވީ ގެއިން ނުނިކުތުމަށެވެ. އަދި މިސްކިތުގައި ނަމާދު ކުރުމަށްވުރެ ގޭގައި ނަމާދު ކުރުމަކީ އަންހެނުންނަށް އައުލާކަން ބޮޑުގޮތް ކަމުގައި ލައްވާފައިވަނީ އެހެންވެއެވެ. އެއީ މަސްޖިދުލް ޙަރާމްކަމުގައި ވީނަމަވެސް އެވެ. އަލްއަޙްޒާބް ސޫރަތުގެ 33 ވަނަ އާޔަތުގައި މާތް ﷲ ވަޙީ ކުރައްވައެވެ. (وقرن في بيوتكن ولا تبرجن تبرج الجاهلية الأولى) މާނައަކީ: “އަދި ތިޔަކަނބަލުން، ތިޔަކަނބަލުންގެ ގެތަކުގައި ތިބޭށެވެ! އިހުގެ ޖާހިލީ ޒަމާނުގެ ޒީނަތުން ތިޔަކަނބަލުން ޒީނަތްތެރި ނުވާހުށިކަމެވެ!”. މިއާޔަތުގައި މުޚާޠބު ކުރައްވާފައިވަނީ ރަސޫލުﷲ-ޞައްލަﷲ ޢަލައިހި ވަސައްލަމަ- ގެ އަނބި އަނބި ކަނބަލުންނަށް ކަމުގައިވީނަމަވެސް، މިއަމުރުފުޅުގައި މުޅި އުއްމަތުގެ ހުރިހާ އަންހެނުންވެސް ޝާމިލުވެގެންވެއެވެ. އެކަނބަލުންނަށް ޚާއްޞަ ކުރައްވާ ޚިޠާބު އައިސްފައިވަނީ އެކަނބަލުންނަކީ ކީރިތި ރަސޫލާ-ޞައްލަﷲ ޢަލައިހި ވަސައްލަމަ- ގެ އަނބިކަނބަލުންނަށް ވުމުން އެކަމުގެ ޝަރަފުގައެވެ. އަދި އެކަނބަލުންނަކީ މުޅި އުއްމަތުގެ އެންމެހައި އަންހެންވެރިން ނަމޫނާ ނަގަން ޖެހޭ ކަނބަލުން ކަމަށް ވީތީއެވެ.\nއަންހެނުން ގެ ނަމާދާއި ބެހޭގޮތުން ކީރިތި ރަސޫލާ-ޞައްލަﷲ ޢަލައިހި ވަސައްލަމަ- ޙަދީޘް ކުރައްވާފައިވެއެވެ. (وبيوتهن خير لهن) މާނައަކީ: “އެކަނބަލުންގެ ގެތައް އެކަނބަލުންނަށް މާ ހެޔޮކަން ބޮޑެވެ”.\nނަމަވެސް، މީގެ މާނައަކީ އަންހެނުން ގޭގައި ބަންދުވެފައި ތިބުމެއް ނޫނެވެ. އަދިކިއެއްތަ، އެކަނބަލުން މިސްކިތަށް ދިޔުމަކީ އިސްލާމްދީން މަނާ ކުރާ ކަމެއް ނޫނެވެ. އަދި އެކަނބަލުންގެ މައްޗަށް ޙައްޖާއި ޢުމްރާ ފަރްޟު ކުރައްވާފައިވެއެވެ. ގާތްތިމާގެ މީހުންނަށް ޒިޔާރަތް ކުރުމަށާއި، ދީނުގެ ޙުކުމްތައް އޮޅުންފިލުވުމަށް، އަދި އެކަނބަލުންގެ ޙާޖަތްތައް ފުއްދުމަށް ގެއިން ނިކުތުން ހުއްދަ ކުރައްވާފައިވެއެވެ.ނަމަވެސް، މިހުރިހާ ކަމެއް ކުރަންވާނީ އިސްލާމީ ގިއުގަނޑުގެ ތެރޭގައި، އިސްލާމީ ފޭރާމަކުން ހެދުން އަޅައިގެންތިބެއެވެ.\nތިރީގައި މިވާ ކަންތައްތައް ހަމަވާ ކަމަށް ވަނީ ނަމަ އަންހެނުން ގެއިން ނިކުމެ ވަޡީފާ އަދާ ކުރުމަކީ އިސްލާމްދީން ހުއްދަ ކުރާ ކަމެކެވެ.\n1. ދިރިއުޅުމަށްޓަކައި ކޮންމެވެސް މަސައްކަތެއް ކުރުން ކޮންމެހެންވެސް ލާޒިމު ވެފައިވުން.\n2. އަންހެނާގެ ޚިލްގަތާ ޠަބީޢަތާ ގުޅޭ ކަހަލަ މަސައްކަތެއް ކުރުން. މޘާލަކަށް: ފެހުން، ބޭސްވެރިކަން ފަދަ ކަންތައް.\n3. ހިލޭ ފިރިހެނުންނާއި ގައިގޯޅިވެ އުޅެވޭފަދަ މާޙައުލަކަށް ވަޡީފާގެ މާޙައުލު ނުވުން.\n4. އިސްލާމީ ފޭރާމުގައި ހުރެގެން މަސައްކަތް ކުރެވޭ ފަދަ ވަޡީފާ އަކަށް ވުން.\n5. ވަޡީފާ ގެ ގޮތުން މަޙްރަމަކާއި ނުލައި ރަށުން ބޭރަށް ދާން ނުޖެހުން.\n6. ހިލޭފިރިހެނުންނާއި އެކަހެރިވުމާއި، މޫނާއި ތުންފަތުގައި ކުލަޖައްސާ، މީރުވަސް ދުއްވައިގެން ފިރިހެނުންގެ ހިތްތައް އެކަނބަލުންނާއި ދިމާލަށް ލެންބުވޭ ފަދަ ގޮތަކަށް ގެއިން ނުނިކުތުން.\n7. ވަޡީފާ އަށް ނިކުތުމުގެ ސަބަބުން އެޔަށް ވުރެ މުހިންމު ކަންތައް ކަމުގައިވާ ފިރިމީހާގެ ކަންތައްތައް ބެލެހެއްޓުމާއި ދަރިން ތަރްބިއްޔަތު ކުރުމުގެ ކަންތަކަށް ހުރަހެއް ނޭޅުން.\nފަޟީލަތުއް ޝައިޚް މުޙައްމަދު ޞާލިޙުލް ޢުޘައިމީނު- ރަޙިމަހުﷲ- ވިދާޅުވެފައިވެއެވެ.\n“އަންހެނުން މަސައްކަތް ކުރަންވާނީ އެމީހުންގެ މަޖާލުގައެވެ. އެމީހުންގެ ޠަބީޢަތާއި ގުޅޭ ކަހަލަ މަސައްކަތެކެވެ. މިޘާލަކަށް، އަންހެން ކުދިން ތަކަކަށް ކިޔަވާދިނުން، ނުވަތަ އެފަދަ މަދަރްސާ އެއްގެ އިދާރީ ކަންތައް ބެލެހެއްޓުން ފަދަ ކަންތަކެވެ. ނުވަތަ ގޭގައި ހުރެގެން ކުރެވޭނެ ކަހަލަ މަސައްކަތެއް ކުރުމެވެ. މިޘާލަކަށް ފެހުން ނުވަތަ އެނޫންވެސް މަސައްކަތެކެވެ. އެހެންނަމަވެސް، ފިރިހެނުންނާއި ގުޅޭ ކަހަލަ މަސައްކަތްތައް އަންހެނުން ކުރުމަކީ ހުއްދަވެގެންވާނެ ކަމެއް ނޫނެވެ. ސަބަބަކީ އޭގެ ސަބަބުން ފިރިހެނުންނާއި ގައިގޯޅިވެ މަސްހުނިވެ، ނިކުމެދާނެ ފިތްނަ ތަކުން ސަލާމަތް ވުމަށްޓަކައެވެ. އެފަދަ ކަންތަކުން ރައްކާތެރިވާން ޖެހެއެވެ. ރަސޫލުﷲ-ޞައްލަﷲ ޢަލައިހި ވަސައްލަމަ- ގެ ބަސްފުޅު މަތިން އަބަދާއި އަބަދު ހަނދާން ކުރާށެވެ. އެކަލޭގެފާނު ޙަދީޘް ކުރައްވާފައިވަނީ މިފަދައިންނެވެ. (ما تركت بعدي فتنة أضر على الرجالمن النساء وأن فتنة بني إسرائيل كانت في النساء) މާނައަކީ: “ތިމަންކަލޭގެފާނުގެ އުއްމަތުގެ ފިރިހެނުންގެ މައްޗަށް އަންހެނުންނަށް ވުރެ ބޮޑު ފިތުނަ އެއް ދުލެއް ނުކަރައްވަމެވެ. ހަމަކަށަވަރުން ބަނީ އިސްރާއީލުންގެ ފިތުނަ އަކަށްވީ އަންހެނުންނެވެ”. އެހެންކަމުން، ކޮންމެ މީހެއްގެ މައްޗަށް ވެސް ވާޖިބު ވެގެންވަނީ އެމީހެއްގެ ބެލުމުގެ ދަށުގައިވާ އަންހެނާ މިފަދަ ނުބައި ފިތުނަ ތަކުން ސަލާމަތް ކޮށް ދިނުމަށް ގަދައަޅާ މަސައްކަތް ކުރުމެވެ. އަދި ފިތުނަ އުފެދިދާނެ ކޮންމެ ކަމަކުން ދުރުހެލިވެ ރައްކާތެރިވެ ސަލާމަތްކަން ލިބިގަތުމެވެ”.\nއިސްވެ ބަޔާންކުރެވުނު ގޮތަށް ފިރހިނެނުންނާއި ގައިގޯޅި ވުމެއްނެތި، ޙިޝްމަތްތެރިކަމާއި ޢީއްފަތްތެރިކަމާ އެކު އަންހެނުން ވަޒީފާ އަދާ ކުރުމަކީ އިސްލާމްދީން މަނާކުރާ ކަމެއް ނޫނެވެ.والله أعلم.\nރަންގަޅު ގޮތުގައި މަސައްކައި ކުރުމަކުން ނެތެނުން މަައްސަލައެއް…….\nއާދެ، މަތީގައި އެވާ ރަނގަޅުގޮތް އިހުތިޔާރު ކުރުމުން ގޯހެއްނެތް.. :)\nބަޔާންކުރެވިފައިވާ7ކަންތަކަށް ފިޓުނުވާ އަންހެނުން ވަޒީފާތަކުގައި ރާއްޖޭގައި ވަރަށްވެސް ގިނައެވެ. ނަމަވެސް އެކަމާއި މެދު ފިކުރުކުރަނީ ކިތައް ފިރިންނާއި، ކިތައް ބަފައިންނާއި ކިތައް މަޙުރަމުންނެއް ބާވައެވެ؟؟!! ދައްޔޫސަކަށް ހަމަ ގައިމުވެސް އެއެއްވެސް ބަފަޔަކު ނުވަތަ ފިރިޔަކު ވާކަށް ބޭނުމެއް ނުވާނެއެވެ. ނަމަވެސް ޙަޤީޤތްފެންނަން އޮތަސް މާއްދިޔަތަށް ހެއްލޭވަރު މާބޮޑެއެވެ. ހުރި ހިތާމައިގެ ބޮޑުކަމާއެވެ.\nކަން އޮތީ މިހެންކަމަށްވާއިރު ހައިރާންވާން ޖެހެނީ ސަތެކަ ޕަސެންޓް މުސްލިމު ގައުމެއްގެ ސަރުކާރުން މީން އެއްވެސް ކަމަކަށް އަޅާލުމެއް ކަހާލުމެއް ނެތީމައި. ކުރިސަރުކާރު ގޯސްކަމުން ދީނީ ޢިލްމުވެރިންގެ އެއްބާރުލުމާއި އެކު އައި ސަރުކާރުވެސް މީންކަމަކާ އަޅާލާނެ ބާއޭ ހިތައްއަރާ….ގައުމު ދީނީ ގޮތުން ފުނޑެމުންދާއިރު ސަރުކާރުން މިއަށްވުރެ ބޮޑަށް މިކަމަށް ތެދުވަންވެއްޖެ ކަމުގައި ދެކެން. މާތްްﷲ މިގައުމު އަބަދުމެ އިސްލާމްކަންމަތީ ލައްވާށި!\nAnnhenum ekani thow